മിസോറാമിനെ ‘കുടുക്കി’ അസം; വാഹനങ്ങള് പരിശോധനയ്ക്കായി പിടിച്ചിടും, മയക്കുമരുന്ന് കടത്ത് രൂക്ഷമെന്ന് വിശദീകരണം\nന്യൂഡല്‍ഹി: മിസോറാമില് നിന്നുള്ള എല്ലാ വാഹനങ്ങളും പരിശോധനയ്ക്ക് ശേഷം മാത്രമേ സംസ്ഥാനത്ത് നിന്ന് കടത്തിവിടുകയുള്ളൂ എന്ന പ്രഖ്യാപനവുമായി അസം സര്‍ക്കാര്. വ്യഴാഴ്ച ഇരുസംസ്ഥാനങ്ങളുടെ അതിര്‍ത്തിയില് നടന്ന ഏറ്റുമുട്ടലില് ആറ് അസം പൊലീസുകാര് കൊല്ലപ്പെട്ടതിന് പിന്നാലെയാണ് പ്രഖ്യാപനം. സുരക്ഷ പരിഗണിച്ച് മിസോറാമിലേക്കുള്ള യാത്രകള് ഒഴിവാക്കണമെന്നും അസം സര്‍ക്കാര് ജനങ്ങള്‍ക്ക് നിര്‍ദേശം നല്‍കിയിട്ടുണ്ട്. രണ്ട് മാസത്തിനുള്ളില് സംസ്ഥാനത്ത് 912 മയക്കുമരുന്ന് കേസുകളാണ് രജിസ്റ്റര് ചെയ്യപ്പെട്ടത്. 1560 പേരെ ഇത്തരം കേസുകളില് അറസ്റ്റുചെയ്യുകയും ചെയ്തിട്ടുണ്ട്. ഇത് പരിഗണിച്ചാണ് വാഹന പരിശോധനയെന്നാണ് അസം […]\n29 July 2021 11:56 PM GMT\nന്യൂഡല്‍ഹി: മിസോറാമില് നിന്നുള്ള എല്ലാ വാഹനങ്ങളും പരിശോധനയ്ക്ക് ശേഷം മാത്രമേ സംസ്ഥാനത്ത് നിന്ന് കടത്തിവിടുകയുള്ളൂ എന്ന പ്രഖ്യാപനവുമായി അസം സര്‍ക്കാര്. വ്യഴാഴ്ച ഇരുസംസ്ഥാനങ്ങളുടെ അതിര്‍ത്തിയില് നടന്ന ഏറ്റുമുട്ടലില് ആറ് അസം പൊലീസുകാര് കൊല്ലപ്പെട്ടതിന് പിന്നാലെയാണ് പ്രഖ്യാപനം.\nസുരക്ഷ പരിഗണിച്ച് മിസോറാമിലേക്കുള്ള യാത്രകള് ഒഴിവാക്കണമെന്നും അസം സര്‍ക്കാര് ജനങ്ങള്‍ക്ക് നിര്‍ദേശം നല്‍കിയിട്ടുണ്ട്.\nരണ്ട് മാസത്തിനുള്ളില് സംസ്ഥാനത്ത് 912 മയക്കുമരുന്ന് കേസുകളാണ് രജിസ്റ്റര് ചെയ്യപ്പെട്ടത്. 1560 പേരെ ഇത്തരം കേസുകളില് അറസ്റ്റുചെയ്യുകയും ചെയ്തിട്ടുണ്ട്. ഇത് പരിഗണിച്ചാണ് വാഹന പരിശോധനയെന്നാണ് അസം സര്‍ക്കാര് നല്‍കുന്ന വിശദീകരണം.\nരാജ്യത്തിന്റെ അതിര്‍ത്തി പ്രദേശങ്ങളില് നിന്ന് മിസോറാം വഴിയാണ് അസമിലേക്ക് മയക്കുമരുന്ന് എത്തുന്നതെന്നാണ് അസം സർക്കാരിന്റെ ആരോപണം. മിസോറാം വഴിയുള്ള ഈ അനധികൃത മയക്കുമരുന്ന് കടത്ത് സമൂഹത്തിന് വലിയ ആശങ്കയും ഭീഷണിയുമാണ് ഉണ്ടാക്കുന്നതെന്നും സര്‍ക്കാര് ഉത്തരവില് ആരോപിക്കുന്നു.\nമിസോറാമില് നിന്നും മറ്റ് അതിർത്തി സംസ്ഥാനങ്ങളിലും പ്രവര്‍ത്തിക്കുന്ന മയക്കുമരുന്ന് സംഘങ്ങള്‍ക്കെതിരായ അസം സര്‍ക്കാരിന്റെ പോരാട്ടം തുടരുകയാണ്. അതിനാല് രാജ്യത്തിന്റെ താത്പര്യം കണക്കിലെടുത്ത് ജനങ്ങള് സഹകരിക്കണമെന്ന് മുതിര്‍ന്ന പൊലീസ് ഉദ്യോഗസ്ഥന് ജിപി സിംഗ് ട്വീറ്റ് ചെയ്തു.\nAlso Read: ഡാനിഷ് സിദ്ദിഖിയെ താലിബാന് കൊലപ്പെടുത്തിയതെന്ന് അമേരിക്കന് മാധ്യമ റിപ്പോര്‍ട്ട്; മരണം ഏറ്റുമുട്ടലിലല്ല\nമിസോറാമില് നിന്ന് എത്തുന്ന എല്ലാ വാഹനങ്ങളിലും അതിര്‍ത്തി പ്രദേശങ്ങളില് വെച്ച് അസം പൊലീസ് വിശദമായ പരിശോധന നടത്തും. പരിശോധനയ്ക്ക് ശേഷം പൊലീസിന്റെ അനുവാദത്തോടെ മാത്രമേ വാഹനം വിട്ടയയ്ക്കുകയുള്ളൂ എന്നും ഉത്തരവ് വ്യക്തമാക്കുന്നു.\nഅതേസമയം, മിസോറാമില് നിന്ന് റോഡുമാര്‍ഗം രാജ്യത്തിന്റെ മറ്റേത് ഭാഗത്തേക്കും അസം വഴി മാത്രമേ പോകാനാകൂ എന്നിരിക്കെ മിസോറാമിനെ കുടുക്കുന്ന ഉത്തരവാണ് ഇത്. ഉത്തരവില് മിസോറാം സര്‍ക്കാരില് നിന്ന് ഓദ്യോഗികമായി പ്രതികരണങ്ങളുണ്ടായിട്ടില്ലെങ്കിലും സാമൂഹിക മാധ്യമങ്ങളിലൂടെ മിസോറാം ജനത പ്രതിഷേധം ആരംഭിച്ചിട്ടുണ്ട്.\nകഴിഞ്ഞ വ്യാഴാഴ്ചയായിരുന്നു അസം മിസോറാം അന്തര് സംസ്ഥാന അതിര്‍ത്തിയിലെ സംഘര്‍ഷത്തില് ആറ് അസം പൊലീസുകാര് കൊല്ലപ്പെട്ടത്. പൊലീസ് ഉദ്യോഗസ്ഥരടക്കം 80 ഓളം ആളുകള്‍ക്ക് പരിക്കേല്‍ക്കുകയും ചെയ്തിരുന്നു.\nചാച്ചാര് ജില്ലക്കും മിസോറമിലെ കോലാസിബ് ജില്ലക്കുമിടയിലെ അതിര്‍ത്തി പ്രദേശത്താണ് സംഘര്‍ഷമുണ്ടായത്. ഇരു സംസ്ഥാനങ്ങളും 164.6 കിലോമീറ്റര് നീളത്തില് അതിര്‍ത്തി പങ്കിടുന്നുണ്ട്. ഈ മേഖലയിലെ അതിര്‍ത്തി പ്രശ്നങ്ങളാണ് സംഘര്‍ഷത്തിലേക്കും തുടര്‍ന്ന് ഏറ്റുമുട്ടലിലേക്കും നീങ്ങിയതെന്നാണ് വിവരം.\nപിന്നീട് നല്‍കിയ വിശദീകരണങ്ങളില് പ്രകോപനമില്ലാതെ തങ്ങള്‍ക്കുനേരെയാണ് ആക്രമണം നടത്തിയതെന്ന് ഇരു സര്‍ക്കാരുകളും ആരോപിച്ചിരുന്നു. 1995 മുതല് മേഖലയിലെ പ്രശ്ന പരിഹാരത്തിനായി കേന്ദ്രം നിരവധി ചര്‍ച്ചകള് നടത്തിയിരുന്നു.\nAlso Read: ഇന്ധന വില വര്‍ധനവ്; കേന്ദ്രത്തോട് വിശദീകരണം തേടി ഹൈക്കോടതി


കോഴിക്കോട് ജില്ലയിലെ മോഷണങ്ങൾക്ക് പിന്നിൽ കുറുവ സംഘം; അന്വേഷണം ശക്തമാക്കി; ഭയപ്പെടേണ്ട സാഹചര്യമില്ലെന്ന് പോലീസ് – Media Mangalam\nകോഴിക്കോട് ജില്ലയിലെ മോഷണങ്ങൾക്ക് പിന്നിൽ കുറുവ സംഘം; അന്വേഷണം ശക്തമാക്കി; ഭയപ്പെടേണ്ട സാഹചര്യമില്ലെന്ന് പോലീസ്\nകോഴിക്കോട്: കോഴിക്കോട് ജില്ലയിലെ രണ്ടിടത്ത് മോഷണം നടത്തിയത് കുറുവയിലെ അംഗങ്ങളാണെന്ന് പോലീസ് സ്ഥിരീകരിച്ചു. തമിഴ്നാട്ടിൽ നിന്നുള്ള കുപ്രസിദ്ധ മോഷണ സംഘമാണ് കുറുവ. ഇവർക്കെതിരെ പോലീസ് അന്വേഷണത്തെ ശക്തമാക്കിയിട്ടുണ്ട്. രാത്രിയിൽ വീടുകൾ ആക്രമിക്കുകയാണ് ഇവരുടെ രീതി. എന്നാൽ ഭയപ്പെടേണ്ട സാഹചര്യമില്ലെന്നും ആവശ്യഘട്ടത്തില് വിവരം അറിയിച്ചാന് ഉടന് സേവനം ലഭിക്കുമെന്നും പോലീസ് അറിയിച്ചു.\nഎലത്തൂര് പോലീസ് സ്റ്റേഷന് പരിധിയില് ഈയിടെ നടന്ന രണ്ട് മോഷണങ്ങളാണ് കുറുവ സംഘം നടത്തിയതാണെന്ന് പോലീസ് കണ്ടെത്തിയത്. പാലക്കാട് നെന്‍മാറയില് സംഘത്തിലെ മൂന്ന് പേര് പിടിയിലായതോടെയാണ് ഈ വിവരം സ്ഥിരീകരിച്ചത്. കോഴിക്കോട് ജില്ലയിലെ അന്നശേരിയില് വീട് വാടകയ്ക്കെടുത്ത് താമസിച്ചായിരുന്നു എലത്തൂര് മേഖലയിലെ ഇവരുടെ മോഷണങ്ങള്. നെന്‍മാറ പോലീസിന്‍റെ കസ്റ്റഡിയിലുള്ള സംഘത്തെ കോഴിക്കോട് എത്തിക്കുന്നതോടെ കൂടുതല് വിവരങ്ങള് കിട്ടുമെന്നാണ് കരുതുന്നത്.\nകുറുവ സംഘത്തിന്‍റെ മോഷണ രീതിയെ കുറിച്ച് ആശങ്കകള് പലരും വെച്ച് പുലര്‍ത്തുന്നുണ്ട്. മോഷണ സംഘങ്ങളെ പിടികൂടാന് പോലീസ് രാത്രികാല പട്രോളിങ്ങ് ശക്തമാക്കിയിട്ടുണ്ട്. കൂടാതെ പ്രധാന റോഡുകളില് നിരീഷണ ക്യാമറകളും സ്ഥാപിച്ചു. രാത്രി 11 മണിക്ക് ശേഷം പുറത്തിറങ്ങുന്നവരുടെ ഫോട്ടോകള് വേണ്ടി വന്നാല് എടുത്ത് സൂക്ഷിക്കും.\nഒരു പൊലീസ് സ്റ്റേഷനില് രണ്ട് വാഹനങ്ങള് പട്രോളിങ്ങിന് ഏര്‍പ്പെടുത്തിയിട്ടുണ്ട്. വിഡിയോകൾ നിരീക്ഷിക്കും. അത്യാവശ്യഘട്ടങ്ങളെ നേരിടാൻ ആവശ്യമായ എല്ലാ സജ്ജീകരണങ്ങളും തയാറാക്കിയിട്ടുണ്ടെന്നും പോലീസ് അറിയിച്ചു. റസിഡന്‍സ് അസോസിയേഷനുകളുടെ സഹകരണവും പോലീസ് ഇക്കാര്യത്തില് തേടിയിട്ടുണ്ട്.\nINVESTIGATION kerala kerala police Kuruva gang thefts കുറുവ സംഘം\nടി20 ലോകകപ്പ് 2021; ചരിത നേട്ടവുമായി ഷാക്കിബ്; ടി20-യിൽ ഏറ്റവും കൂടുതൽ വിക്കറ്റുകൾ നേടുന്ന താരം


കോവിഡ് മഹാമാരിയും അടച്ചുപൂട്ടലും കാരണം ലോകത്ത്6കോടി ജനങ്ങൾ കൊടും പട്ടിണിയിലാകുമെന്ന് ലോകബാങ്ക് - themediasyndicate\nകോവിഡ് മഹാമാരിയും അടച്ചുപൂട്ടലും കാരണം ലോകത്ത്6കോടി ജനങ്ങൾ കൊടും പട്ടിണിയിലാകുമെന്ന് ലോകബാങ്ക്\nവാഷിംഗ്‌ടണ് : കോവിഡ് മഹാമാരിയും അടച്ചുപൂട്ടലും കാരണം ലോകത്ത്6കോടി ജനങ്ങൾ കൊടും പട്ടിണിയിലാകുമെന്ന് ലോകബാങ്ക്. ഇത് തടയാൻ അടിയന്തര സഹായമായി 100 വികസ്വര രാജ്യങ്ങൾക്കായി 16000 കോടി ഡോളർ(12 ലക്ഷം കോടി രൂപ) ലോകബാങ്ക് നൽകുമെന്ന് അറിയിച്ചു. മഹാമാരിയും വികസിത രാജ്യങ്ങളുടെ സാമ്പത്തിക ഞെരുക്കവും കാരണം ഇതുവരെ പട്ടിണി നിർമാർജനത്തിനായി ചെയ്ത കാര്യങ്ങൾ വൃഥാവിലാകുമെന്ന് ലോകബാങ്ക് പ്രസിഡന്റ് ഡേവിഡ് മാൽപാസ് പറഞ്ഞു.\nലോകത്തിലെ 70 ശതമാനത്തോളം ജനങ്ങൾ ജീവിക്കുന്ന ഈ 100 രാജ്യങ്ങളിൽ 39 എണ്ണം സഹാറ മരുഭൂമിക്ക് തെക്കുള്ള സബ്‌സഹാറൻ ആഫ്രിക്കൻ രാജ്യങ്ങളാണ്. മൊത്തം പ്രോജക്ടിൽ മൂന്നിലൊന്നും ദുർബല, സംഘർഷബാധിത രാജ്യങ്ങളിലാണ്. അഫ്‌ഗാനിസ്ഥാൻ, ഛാഡ്, ഹെയ്‌തി, നൈജർ എന്നിവ ഇതിലുൾപ്പെടും. 15 മാസം കൊണ്ട് നടപ്പാക്കുന്ന പദ്ധതി നാഴികക്കാവുമെന്ന് മാൽപാസ് പറഞ്ഞു. ഇതിലുൾപ്പെട്ട രാജ്യങ്ങളെ അവ നേരിടുന്ന ആരോഗ്യ, സാമ്പത്തിക, സാമൂഹ്യ ആഘാതങ്ങൾ മറികടക്കാൻ സഹായിക്കുന്ന തരത്തിലാണ് പദ്ധതിക്ക് രൂപം നൽകിയത്.\nഈ പദ്ധതി ആരോഗ്യരക്ഷാസംവിധാനങ്ങളെ ശക്തിപ്പെടുത്തുകയും ജീവൻരക്ഷാ ഉപകരണങ്ങളും മരുന്നുകളും സംഭരിക്കാൻ സഹായിക്കുകയും ചെയ്യും. ഇതിന് സമാന്തരമായി മറ്റ് ദാതാക്കൾക്കും ചേർന്ന് പദ്ധതി വിപുലീകരിക്കാം. സഹകരിക്കാൻ താൽപ്പര്യമുള്ള വ്യക്തികളെയും ബഹുരാഷ്‌ട്ര ബാങ്കുകളേയും സ്വാഗതം ചെയ്യുന്നതായി അദ്ദേഹം പറഞ്ഞു. ലോകമെങ്ങും ലക്ഷക്കണക്കിനാളുകളുടെ ജീവിതോപാധികൾ ഇല്ലാതാകും. ആരോഗ്യമേഖല കടുത്തസമ്മർദം നേരിടും. ദാരിദ്ര്യനിർമാർജനരംഗത്ത് കഴിഞ്ഞ മൂന്നുവർഷമുണ്ടാക്കിയ നേട്ടങ്ങൾ ഇല്ലാതാവുമെന്നും മാൽപാസ് പറഞ്ഞു.\nബിജെപി പ്രചാരണം തള്ളി , ശബരിമല വാഹനപാസ് സുരക്ഷ മുൻനിർത്തിയെന്ന് ഹൈക്കോടതി


സിടെറ്റ് പരീക്ഷ ഡിസംബര് 16 മുതല്: ഒക്ടോബര് 19വരെ അപേക്ഷിക്കാന് അവസരം c tet national qualifying examination for Central School Teacher Recruitment, will be held from December 16 – News18 Malayalam\nഡിസംബര് 16മുതല് ജനുവരി 13വരെയായിരിക്കും പരീക്ഷകള് നടക്കുക.\nLast Updated : September 28, 2021, 18:47 IST\nകേന്ദ്ര സ്‌കൂളുകളില് അധ്യാപക നിയമനത്തിനുള്ള ദേശീയ യോഗ്യത പരീക്ഷയായ ''സിടെറ്റ്' ന് അപേക്ഷ ക്ഷണിച്ചു.ഒക്ടോബര് 19 വരെ അപേക്ഷ സമര്‍പ്പിക്കാം.ഡിസംബര് 16മുതല് ജനുവരി 13വരെയായിരിക്കും പരീക്ഷകള് നടക്കുക. കേന്ദ്രീയ, നവോദയ വിദ്യാലയങ്ങള് അടക്കമുള്ള എല്ലാ സ്‌കൂളുകളിലെയും നിയമനത്തിനുള്ള യോഗ്യത പരീക്ഷയാണ് സിടെറ്റ്. സിബിഎസ്ഇ ആണ് പരീക്ഷ നടത്തുന്നത്. http://ctet.nic.in എന്ന വെബ്‌സൈറ്റ് വഴിയാണ് അപേക്ഷ സമര്‍പ്പിക്കേണ്ടത്.\nഇംഗ്ലിഷിലും ഹിന്ദിയിലുമാണ് പരീക്ഷ നടക്കുക നടക്കുന്നത്.ഭാഷ വിഭാഗത്തില് മലയാളം ഉള്‍പ്പെടെ 20 ഭാഷകളുണ്ട്.രാജ്യത്ത് ആകെ 318 പരീക്ഷാകേന്ദ്രങ്ങളാണ് ഉള്ളത് .കേരളത്തിലെ 14 ജില്ലകളിലും പരീക്ഷ കേന്ദ്രങ്ങളുണ്ട് കൂടുതല് വിവരങ്ങള്‍ക്ക്\nhttp://ctet.nic.in എന്ന വെബ്‌സൈറ്റ് സന്ദര്‍ശിക്കുക.\nതുടക്കക്കാരെ (ഫ്രഷേര്‍സ്) കണ്ടെത്തുന്നതിനായി എലൈറ്റ് പ്രോഗ്രാം എന്ന പദ്ധതിയൊരുക്കിയിരിക്കുകയാണ് ഐടി ഭീമനായ വിപ്രോ. രാജ്യത്തുടനീളെ കഴിവുള്ള ജീവനക്കാരെ കണ്ടെത്താന് വേണ്ടിയാണ് ഇത്തരം പരിപാടി സംഘടിപ്പിക്കുന്നത്. എഞ്ചിനീയറിംഗ് ബിരുദധാരികള്‍ക്കിടയില് നിന്നും 2021-ലെ ഏറ്റവും മികച്ചവരെ റിക്രൂട്ട് ചെയ്യുന്നതിനാണ് ഐടി സര്‍വീസ് പ്രൊവൈഡര് എലൈറ്റ് എന്‍ടിഎച്ച് 2021 സംഘടിപ്പിക്കുന്നത്. വിജയികളെ ഐടി കന്പനിയുടെ പ്രോജക്റ്റ് എഞ്ചിനീയര്‍മാരുടെ തസ്തികയിലേക്ക് തിരഞ്ഞെടുക്കും.\nഐടി മേഖലയില് ഒരു കരിയര് ഉണ്ടാക്കാന് ആഗ്രഹിക്കുന്നവര്‍ക്ക് ഈ റിക്രൂട്ട്‌മെന്റ് ഡ്രൈവില് പങ്കെടുക്കാം. എഞ്ചിനീയറിംഗ് അല്ലെങ്കില് ടെക്‌നോളജിയില് ബിരുദമോ അഞ്ച് വര്‍ഷത്തെ സംയോജിത-എംടെക് ബിരുദമോ ഉള്ളവര്‍ക്ക് ഈ അവസരം പ്രയോജനപ്പെടുത്താം.\nഉദ്യോഗാര്‍ത്ഥികള് 10, 12 ക്ലാസുകളില് ഏതെങ്കിലും അംഗീകൃത വിദ്യാഭ്യാസ ബോര്‍ഡില് നിന്ന് കുറഞ്ഞത് 60% മാര്‍ക്കോടെ വിജയിച്ചിരിക്കണം. ബിരുദത്തില്, അപേക്ഷകര്‍ക്ക് കുറഞ്ഞത് 65% മാര്‍ക്ക് ഉണ്ടായിരിക്കണം. ഫുള് ടൈം കോഴ്‌സുകള്‍ക്ക് മാത്രമേ യോഗ്യതയുള്ളൂ എന്നത് ശ്രദ്ധിക്കേണ്ടതാണ്. ഈ റിക്രൂട്ട്മെന്റ് ഡ്രൈവില് ഇന്ത്യന് പൗരന്മാര്‍ക്ക് മാത്രമേ പങ്കെടുക്കാന് അനുവാദമുള്ളൂ.\nയോഗ്യരായ ഓരോ ഉദ്യോഗാര്‍ത്ഥിക്കും മൂന്ന് ഘട്ടങ്ങളുള്ള ഒരു ഓണ്‍ലൈന് അസ്സസ്‌മെന്റില് പങ്കെടുക്കേണ്ടതുണ്ട്. ലോജിക്കല് എബിലിറ്റി, ക്വാണ്ടിറ്റേറ്റീവ് എബിലിറ്റി, ഇംഗ്ലീഷ് (അല്ലെങ്കില് വെര്‍ബല്) കഴിവ് എന്നിവ ഉള്‍പ്പെടുന്ന അഭിരുചിക്കുള്ളതായിരിക്കും ആദ്യ ഘട്ട ടെസ്റ്റ്. ഇത് 48 മിനിറ്റ് ദൈര്‍ഘ്യമുള്ള ടെസ്റ്റ് ആയിരിക്കും.\nരണ്ടാമത്തേത് 20 മിനിറ്റ് ദൈര്‍ഘ്യമുള്ള എഴുത്ത് പരീക്ഷയോ ഉപന്യാസ രചനാ മത്സരമോ ആയിരിക്കും. മൂന്നാം ഘട്ടം 60 മിനിറ്റ് ഓണ്‍ലൈന് പ്രോഗ്രാമിംഗ് ടെസ്റ്റായിരിക്കും. അതില് കോഡിംഗിനായി ജാവ, സി, സി ++ അല്ലെങ്കില് പൈത്തണ് എന്നിവയില് നിന്ന് ഏതെങ്കിലും പ്രോഗ്രാമിംഗ് ഭാഷകള് തിരഞ്ഞെടുക്കാം.\nഓണ്‍ലൈന് മൂല്യനിര്‍ണയത്തില് വിജയിക്കുന്നവര്‍ക്ക് സാങ്കേതിക അഭിമുഖങ്ങളിലും എച്ച്ആര് ഇന്റര്‍വ്യൂവിലും പങ്കെടുക്കണം. രജിസ്റ്റര് ചെയ്ത ഇ-മെയിലുകള് അല്ലെങ്കില് രജിസ്‌ട്രേഷന് സമയത്ത് നല്‍കിയിരിക്കുന്ന മറ്റ് ആശയവിനിമയ മാര്‍ഗങ്ങള് വഴി ഷോര്‍ട്ട്ലിസ്റ്റ് ചെയ്ത ഉദ്യോഗാര്‍ത്ഥികളെ വിവരം അറിയിക്കും.\nഇതുമായി ബന്ധപ്പെട്ട് നിങ്ങള്‍ക്ക് എന്തെങ്കിലും ചോദ്യങ്ങളോ ആശങ്കകളോ ഉണ്ടെങ്കില്,' എലൈറ്റ് എന്‍ടിഎച്ച് 2021 'എന്ന് സബ്ജക്റ്റ് ലൈനില് നല്‍കി Campus@wipro.com- എന്ന ഇമെയില് ഐഡി വഴി മാനേജരെ ബന്ധപ്പെടാം. മെയില് അയച്ച് മൂന്ന് പ്രവൃത്തി ദിവസത്തിനുള്ളില് മറുപടി ലഭിക്കുമെന്നാണ് ഔദ്യോഗിക പ്രസ്താവനയില് പറയുന്നത്.\nവിപ്രോ എലൈറ്റ് എന് ടി എച്ച് 2021 കൂടുതല് വിവരങ്ങള് കമ്പനി വെബ്‌സൈസൈറ്റില് ലഭ്യമാണ്. പങ്കെടുക്കാന് ആഗ്രഹിക്കുന്നവര് കമ്പനി വെബ്‌സൈറ്റ് സന്ദര്‍ശിച്ചാല് ടാലന്റ് ഹണ്ടില് പങ്കെടുക്കേണ്ട രീതികളെ കുറിച്ച് കൂടുതല് വിവരങ്ങള് മനസിലാക്കാന് കഴിയും.\nFirst published: September 28, 2021, 18:47 IST


ദോഹയില് നിന്ന് വീണ്ടും സര്‍വീസ് പ്രഖ്യാപിച്ച് ഇന്‍ഡിഗോ എയര്‍ലൈന്‍സ് - :: Garshom :: ‹ :: Garshom ::\nദോഹയില് നിന്ന് വീണ്ടും സര്‍വീസ് പ്രഖ്യാപിച്ച് ഇന്‍ഡിഗോ എയര്‍ലൈന്‍സ്\nസ്വന്തം ലേഖകന്Tuesday, August 27, 2019 6:36 pm\nന്യൂഡല്‍ഹി: ഇന്‍ഡിഗോ എയര്‍ലൈന്‍സ് ദോഹയില് നിന്നും ചെന്നൈയിലേക്ക് രണ്ടാമതൊരു സര്‍വീസ് കൂടി തുടങ്ങാനൊരുങ്ങുന്നു. ഡല്‍ഹി, ഹൈദരാബാദ് എന്നിവിടങ്ങളിലേക്ക് അധിക സര്‍വീസുകള് പ്രഖ്യാപിച്ചതിന് പിന്നാലെയാണ് ചെന്നൈയിലേക്കും ഇന്‍ഡിഗോ രണ്ടാമതൊരു സര്‍വീസ് കൂടി പ്രഖ്യാപിച്ചത്. അടുത്ത മാസം 23 മുതല് സര്‍വീസ് തുടങ്ങുമെന്നാണ് വിവരം.\nചെന്നൈയില് നിന്നും രാത്രി 7.45ന് പുറപ്പെട്ട് രാത്രി പത്തിന് ദോഹയിലെത്തുന്ന വിമാനം തിരിച്ച് രാത്രി 11ന് പുറപ്പെട്ട് പുലര്‍ച്ചെ 6.05ന് ചെന്നൈയിലെത്തും. നിലവില് ഇന്‍ഡിഗോ ദോഹ- ചെന്നൈ റൂട്ടില് പ്രതിദിന സര്‍വീസ് നടത്തുന്നുണ്ട്. ഇതിന് പുറമെയാണ് പുതിയ സര്‍വീസ്. ഇതോടെ ദോഹയില് നിന്നും ഇന്ത്യയിലേക്കുള്ള ഇന്‍ഡിഗോ സര്‍വീസുകളുടെ എണ്ണം പന്ത്രണ്ടാകും.\nഡല്‍ഹി, ഹൈദരാബാദ്, മുംബൈ, അഹമ്മദാബാദ്, ചെന്നൈ, കോഴിക്കോട്, കൊച്ചി, തിരുവനന്തപുരം എന്നിവിടങ്ങളിലേക്കാണ് ഇന്‍ഡിഗോ സര്‍വീസുള്ളത്. യാത്രക്കാരുടെ എണ്ണത്തിന്റെ കാര്യത്തില് ഇന്ത്യയിലെ ഏറ്റവും വലിയ സ്വകാര്യ വിമാനക്കമ്പനിയാണിപ്പോള് ഇന്‍ഡിഗോ എയര്‍ലൈന്‍സ്.


വയറുംതലയും പിളർന്ന് ദാരുണാന്ത്യം; കാബൂളിൽ നിന്ന് വിമാനത്തിന്റെ ചക്രത്തിൽ തൂങ്ങിക്കിടന്ന് രക്ഷപ്പെടാൻ ശ്രമിച്ചവരിൽ ഡോക്ടറും|adoctor was among those who tried to escape from Kabul by hanging on the wheel ofaplane– News18 Malayalam\nA DOCTOR WAS AMONG THOSE WHO TRIED TO ESCAPE FROM KABUL BY HANGING ON THE WHEEL OF A PLANE GH\nവയറുംതലയും പിളർന്ന് ദാരുണാന്ത്യം; കാബൂളിൽ നിന്ന് വിമാനത്തിന്റെ ചക്രത്തിൽ തൂങ്ങിക്കിടന്ന് രക്ഷപ്പെടാൻ ശ്രമിച്ചവരിൽ ഡോക്ടറും\nവിമാനം പറന്നുയർന്ന് മിനിറ്റുകൾക്കുള്ളിൽ വിമാനത്തിന്റെ ചക്രത്തിൽ നിന്ന് പിടിവിട്ട് ഇവ‍ർ താഴെ വീഴുകയായിരുന്നു. വിമാനത്താവളത്തിൽ നിന്ന്4കിലോമീറ്റർ അകലെയുള്ള സാലികിന്റെ വീടിന്റെ ടെറസിലാണ് ഇവ‍ർ വീണത്. ഡോക്ടർ സഫിയുല്ല ഹോതകിനെ കൂടാതൊ ഫിദ മുഹമ്മദ് എന്നയാളും വിമാനത്തിൽ നിന്ന് വീണ് മരണപ്പെട്ടു. ഇരുവ‌ർക്കും 30 വയസ്സിനടുത്താണ് പ്രായം.\nLast Updated : August 20, 2021, 12:22 IST\nതാലിബാനെ ഭയന്ന് കാബൂളിൽ നിന്ന് വിമാനത്തിന്റെ ചക്രത്തിൽ തൂങ്ങിക്കിടന്ന് രക്ഷപ്പെടാൻ ശ്രമിച്ച അഫ്ഗാൻ പൗരന്മാരുടെ വീഡിയോ സോഷ്യൽ മീഡിയയിൽ വൈറലായിരുന്നു. കാബൂൾ വിമാനത്താവളത്തിൽ നിന്ന് യു എസ് വിമാനം പറന്നുയ‍ർന്ന് നിമിഷങ്ങൾക്കകം രണ്ട് പേ‍ർ താഴേയ്ക്ക് വീഴുന്ന ദൃശ്യങ്ങൾ വീഡിയോയിൽ കാണാം. കരളലയിക്കുന്ന ഈ ദൃശ്യം മനുഷ്യരുടെ ഭയത്തിന്റെയും നിസ്സഹായാവസ്ഥയുടെയും നേർക്കാഴ്ച്ചകളായിരുന്നു.\nവിമാനത്തിൽ നിന്ന് താഴെ വീണ ഇവരുടെ വയറും തലയും പിളർന്നിരുന്നു. ദാരുണാന്ത്യം സംഭവിച്ച ഇവരിൽ ഒരാൾ സഫിയുല്ല ഹോതക് എന്ന ഡോക്ടറാണ്. എൻ‌ഡി‌ടി‌വിയുടെ റിപ്പോർട്ട് അനുസരിച്ച്, രണ്ട് മൃതദേഹങ്ങളും 49 കാരനായ വാലി സാലികിന്റെ ഉടമസ്ഥതയിലുള്ള വീടിന്റെ മേൽക്കൂരയിലാണ് വീണത്. ട്രക്കിന്റെ ടയർ പൊട്ടിയതുപോലെയുള്ള വലിയ ശബ്ദത്തോടെയാണ് വിമാനത്തിൽ നിന്ന് വീണ ഇവ‍ർ മേൽക്കൂരയിൽ വന്നു പതിച്ചത്. ഉച്ചത്തിലുള്ള ശബ്ദം കേട്ടപ്പോൾ കുടുംബത്തോടൊപ്പം വീട്ടിലുണ്ടായിരുന്നതായി സാലിക് പറയുന്നു. ടെറസിലേക്ക് ഓടിക്കയറിയപ്പോൾ കണ്ട കാഴ്ച്ച, രണ്ട് മൃതദേഹങ്ങൾ രക്തത്തിൽ കുളിച്ചുകിടക്കുന്നതായിരുന്നുവെന്നും ഇയാൾ പറഞ്ഞു. ഭയാനകമായ ഈ കാഴ്ച കണ്ട് ഭാര്യ ബോധരഹിതയായതായി വീണുവെന്നും അദ്ദേഹം പറഞ്ഞു.\nതാലിബാൻ രാജ്യത്തിന്റെ നിയന്ത്രണം പിടിച്ചെടുത്തതിന് ശേഷം തലസ്ഥാന നഗരിയിൽ നിന്ന് രക്ഷപ്പെടാൻ നൂറുകണക്കിനാളുകൾ കാബൂൾ വിമാനത്താവളത്തിൽ ഒത്തുകൂടിയിരുന്നു. ഇവ‍ർ യുഎസ് വിമാനത്തിൽ നിന്ന് വീണതാണെന്ന് അയൽവാസികളാണ് അറിയിച്ചതെന്നും സാലക് പറഞ്ഞു.\nകാബൂൾ വിമാനത്താവളത്തിലെത്തിയ നൂറുകണക്കിന് അഫ്ഗാൻ ചെറുപ്പക്കാ‍ർ നഗരത്തിൽ നിന്ന് രക്ഷപ്പെടാനുള്ള വിവിധ വഴികൾ തേടിയിരുന്നു. ചില വൈറൽ വീഡിയോകളിൽ ആളുകൾ വിമാനത്തിന്റെ ചിറകിൽ തൂങ്ങി നിൽക്കുന്നതും കാണാം.\nമേൽക്കൂരയുടെ ചില ഭാഗങ്ങൾക്ക് കേടുപാടുകൾ സംഭവിച്ചതായും സാലിക് പറഞ്ഞു. ഉടൻ തന്നെ ഷാളും സ്കാർഫും ഉപയോഗിച്ച് മൃതദേഹങ്ങൾ മറച്ചുവെന്നും പിന്നീട് അവരെ പള്ളിയിലേക്ക് കൊണ്ടുപോയെന്നും അദ്ദേഹം പറഞ്ഞു. ഖത്തറിൽ ഇറങ്ങിയ ശേഷമാണ് സി -17 ജെറ്റിന്റെ ചക്രത്തിൽ ആളുകൾ തൂങ്ങിക്കിടന്നതിന്റെ ഭാഗങ്ങൾ കണ്ടെത്തിയതെന്ന് യുഎസ് വ്യോമസേന പിന്നീട് പറഞ്ഞിരുന്നു.\nനാടുവിടാൻ വിമാനത്താവളത്തിൽ ജനം തിങ്ങിനിറഞ്ഞതോടെ തിക്കിലും തിരക്കിലുംപെട്ട് അഞ്ചുപേർക്ക് ജീവൻ നഷ്ടമായതായും റിപ്പോർട്ടുകൾ പുറത്തു വന്നിരുന്നു. താലിബാൻ കാബൂൾ പിടിച്ചെടുത്തതിന് പിന്നാലെ അഭയം തേടി മറ്റ് രാജ്യങ്ങളിലേക്ക് രക്ഷപെടാനുള്ള അവസാന ശ്രമത്തിലായിരുന്നു ജനങ്ങൾ. വിമാനത്തിൽ സീറ്റ് ഉറപ്പിക്കാനായി ആയിരക്കണക്കിന് അഫ്ഗാനികളും വിദേശികളുമാണ് തിങ്കളാഴ്ച രാവിലെ കാബൂളിലെ ഹാമിദ് കർസായി വിമാനത്താവളത്തിലേക്ക് ഇരച്ചെത്തിയത്.\nFirst published: August 20, 2021, 12:21 IST


തുറന്ന ജാലകം : ക്യാന്‍സറിന്‍റെ എട്ട് ലക്ഷണങ്ങള്\nഇത്തരം ലക്ഷണങ്ങളെല്ലാം ക്യാന്‍സര് രോഗമാവണമെന്ന് നിര്‍ബന്ധമില്ലെങ്കിലും ഇവയിലേതെങ്കിലും ഒരു ലക്ഷണമുണ്ടെങ്കില് അത് ക്യാസറിന്‍റെ തുടക്കമാകാനുള്ള സാധ്യത 20 ശതമാനം കൂടുതലാണെന്നും ശാസ്ത്രജ്ഞര് കണ്ടെത്തി. ഈ ലക്ഷണങ്ങളില് ഏതെങ്കിലും ഒന്ന് ശ്രദ്ധയില്‍പ്പെടുന്ന നിമിഷം ഡോക്ടറെ കണ്ട് വിദഗ്ധ പരിശോധനയ്ക്ക് വിധേയനാവണമെന്നും ശാസ്ത്ര സംഘം നിര്‍ദേശിച്ചു.\n55 വയസ്സിനു താഴെ ഉള്ളവരില് സ്തനങ്ങളിലെ മുഴകളും മലദ്വാരത്തിലൂടെയുള്ള രക്തസ്രാവവുമാ‍ണ് ക്യാന്‍സറിന്‍റെ പ്രധാന ലക്ഷണങ്ങളായി കണ്ടെത്തിയത്. 55 വയസ്സ് കഴിഞ്ഞവരില് പ്രത്യേകിച്ചും പുരുഷന്‍ന്‍മാരില് ശ്വാസോച്ഛാസത്തിനുള്ള ബുദ്ധിമുട്ട് അന്നനാള ക്യാന്‍സറിന്‍റെ ലക്ഷണമാകാം.\n60 വയസ്സിനുമേലുള്ള പുരുഷന്‍മാരിലും സ്ത്രീകളിലും മൂത്രത്തില് രക്തത്തിന്‍റെ അംശം കാണപ്പെടുന്നുവെങ്കില് ഉടന് ഒരു ഡോക്ടറെ കണ്ട് പരിശോധനയ്ക്ക് വിധേയനാകണം. എന്നാല് ഈ ലക്ഷണങ്ങള് കണ്ട് തുടങ്ങുമ്പോഴെ അത് ക്യാന്‍സര് ആണെന്ന് ഉറപ്പിച്ച് നീറി നീറി മരിക്കേണ്ടെന്നും ശാസ്രജ്ഞര് മുന്നറിയിപ്പ് നല്‍കുന്നു.\nഎങ്കിലും ഈ ലക്ഷണങ്ങള് കണ്ട് തുടങ്ങുമ്പോള് തന്നെ ചികിത്സയ്ക്ക് വിധേയനാവുന്നത് ക്യാന്‍സര് തുടക്കത്തിലേ കണ്ടെത്താനും പുതുജീവിതത്തിലേയ്ക്ക് രോഗിയെ തിരിച്ചുകൊണ്ടുവരാനും വഴിയൊരുക്കും.


News | ഡോ. അമാനുല്ല വടക്കാങ്ങരക്ക് അൽ സുവൈദ് ഗ്രൂപ്പിന്റെ ആദരം - MarunadanMalayalee.com\nഡോ. അമാനുല്ല വടക്കാങ്ങരക്ക് അൽ സുവൈദ് ഗ്രൂപ്പിന്റെ ആദരം\nAugust 25, 202003:54 PM IST Permalink\nദോഹ: ഇന്റർനാഷണൽ അറബിക് ഫെഡറേഷനിൽ ഖത്തറിൽ നിന്നുള്ള ആദ്യത്തെ അംഗമായ ഡോ. അമാനുല്ല വടക്കാങ്ങരയെ അൽ സുവൈദ് ഗ്രൂപ്പ് ആദരിച്ചു. ഗ്രൂപ്പ് ആസ്ഥാനത്ത് നടന്ന ചടങ്ങിൽ ഗ്രൂപ്പിലെ നിരവധി ജീവനക്കാർ പങ്കെടുത്തു.\nജനറൽ മാനേജർ നിയാസ് അബ്ദുൽ നാസറും മാനേജിങ് ഡയറക്ടർ ഡോ.വി.വി. ഹംസയുടെ മകൾ ശൈഖ ഹംസയും ചേർന്ന് ഡോ. അമാനുല്ലക്ക് ബൊക്കെ നൽകി. തുടർന്ന് പ്രത്യേകം തയ്യാറാക്കിയ കേക്ക് മുറിച്ച് സന്തോഷം പങ്കിട്ടു.\nകവിത, ബഷീർ ആലുങ്ങൽ, സനീർ പി നാസർ എന്നിവർ നേതൃത്വം നൽകി.\nഅൽ സുവൈദ് ഗ്രൂപ്പിനും ജീവനക്കാർക്കും ഡോ. അമാനുല്ല നന്ദി പറഞ്ഞു.


Advocate sunil Suresh writes | 'ഒരു മനുഷ്യന്റെ കാൽവെപ്പും മനുഷ്യരാശിയെ സംബന്ധിച്ചിടത്തോളം ഒരു വമ്പൻ കുതിച്ചുചാട്ടവും'; മനുഷ്യന്റെ ചന്ദ്രനിലേക്കുള്ള ആദ്യ കാൽവയ്‌പ്പിന് അൻപത് ആണ്ട് തികയുമ്പോൾ: അഡ്വ. സുനിൽ സുരേഷ് എഴുതുന്നു - MarunadanMalayalee.com\nഹോം അഭിപ്രായം വായന\nJuly 16, 201902:48 PM IST Permalink\nബഹിരാകാശ രംഗത്ത് സോവിയറ്റ് യൂണിയൻ കൈവരിച്ച വിപ്ലവകരമായ നേട്ടങ്ങളിൽ ഇരിക്കപ്പൊറുതിയില്ലാതെയായ അമേരിക്കയുടെ വാശിയേറിയ മറുപടി കൂടിയാണ് അപ്പോളൊ 11 ദൗത്യം. കാരണം 1969 നു മുൻപ് തന്നെ റഷ്യയുടെ 'ലൂണ' പേടകങ്ങൾ വിവിധ ദൗത്യങ്ങളിലായി ചന്ദ്രന്റെ അടുത്തു കൂടി സഞ്ചരിക്കുകയും ചന്ദ്രനെ വലം വെയ്ക്കുകയും ചന്ദ്രനിൽ ഇടിച്ചിറങ്ങുകയും ചന്ദ്രനിൽ സോഫ്ട് ലാൻഡിങ് നടത്തുകയും ചെയ്തിരുന്നു. ബഹിരാകാശം കീഴടക്കിയ ആദ്യ വാഹനവും (സ്പുട്‌നിക് ) ആദ്യ പുരുഷനും (യൂറി ഗഗാറിൻ) ആദ്യ വനിതയും (വാലന്റീന തെരഷ്‌കോവ) എന്തിന് ആദ്യ മൃഗവും (ലെയ്ക്ക എന്ന നായക്കുട്ടി) റഷ്യയിൽ നിന്നു തന്നെ ആകുമ്പോൾ അമേരിക്കയ്ക്ക് ഹാലിളകുന്നതിൽ ആശ്ചര്യപ്പെടാനൊന്നുമില്ലല്ലോ.\nഅത്തരം ഒരു സാഹചര്യത്തിൽ 1969 ജൂലൈ 21ന് മനുഷ്യന്റെ ചന്ദ്രോപരിതലത്തിലുള്ള ആദ്യ ചുവടുവെപ്പ് യാഥാർത്ഥ്യമാവുകയായിരുന്നു.\nപ്രഥമ ചാന്ദ്ര യാത്രയിൽ മൂന്ന് യാത്രികർ : നീൽ ആംസ്‌ട്രോങ്, ബസ് ഓൾഡ്രിൻ, മൈക്കിൾ കോളിൻസ്. ചരിത്രമാകാൻ പോകുന്ന ആ സുവർണ്ണ മുഹൂർത്തത്തിൽ ചന്ദ്രോപരിതലത്തിൽ നിന്നുകൊണ്ട് പ്രസ്ഥാവിക്കുവാൻ ആംസ്‌ട്രോങ്ങും ഓൾഡ്രിനും മുൻകൂട്ടി തയ്യാറാക്കിയ വാചകമാണ് ' ഒരു മനുഷ്യന്റെ കാൽവെപ്പും മനുഷ്യരാശിയെ സംബന്ധിച്ചിടത്തോളം ഒരു വമ്പൻ കുതിച്ചുചാട്ടവും.' എന്നത്. അപകടകരമായ ഒരു പരീക്ഷണമായിരുന്ന ചാന്ദ്രയാത്ര ഒരു പക്ഷെ ദുരന്തത്തിൽ കലാശിച്ചിരുന്നു എങ്കിൽ പിന്നീട് നൽകുവാനുള്ള അനുശോചനസന്ദേശം വരെ അന്നത്തെ അമേരിക്കൻ പ്രസിഡന്റ് നിക്‌സൺ തയ്യാറാക്കിയിരുന്നു.\nപ്രധാനമായും മൂന്ന് ഭാഗങ്ങൾ ചേരുന്നതാണ് ചാന്ദ്രദൗത്യവാഹനം. സാറ്റേൺ റോക്കറ്റ്, അതിനു മുകളിലായി ചന്ദ്രോപരിതലത്തിൽ ഇറങ്ങുന്നതിനുള്ള ലൂണാർ മോഡ്യൂൾ ആയ ഈഗിൾ, അതിനും മുകളിൽ യാത്രികർ ഇരിക്കുന്ന മാതൃപേടകമായ സർവ്വീസ് മോഡൂൾ ആയ കൊളംബിയ. ഏകദേശം7മീറ്റർ ഉയരമുള്ള സർവ്വീസ് മോഡ്യൂളിൽ യാത്രികർക്ക് കഷ്ടിച്ച് നിൽക്കുകയോ കിടക്കുകയോ ഇരിക്കുകയോ ചെയ്യുന്നതിനുള്ള സൗകര്യം മാത്രമായിരുന്നു ഉണ്ടായിരുന്നത്. 36 നിലക്കെട്ടിടത്തിന്റെ ഉയരമുള്ള 365 അടി ഉയരവും 3000 ടൺ ഭാരവുമുള്ള അതിഭീമാകാരനായ സാറ്റേൺ റോക്കറ്റ് ആയിരുന്നു ചാന്ദ്രയാത്രയുടെ ആദ്യ മൂന്ന് ഘട്ടങ്ങൾക്ക് തിരി കൊളുത്തിയത്.\n4.51 ബില്യൺ വർഷം പ്രായമുള്ള ഭൂമിയുടെ പ്രകൃതിദത്ത ഉപഗ്രഹം ആണ് ചന്ദ്രൻ. ഭൂമിയും ചന്ദ്രനും തമ്മിലുള്ള സ്ഥാനം അനുസരിച്ച് ഇവ തമ്മിലുള്ള ദൂരം 3.63 ലക്ഷം കി.മീറ്റർ മുതൽ 4.05 ലക്ഷം കി.മീറ്റർ വരെ വ്യത്യാസപ്പെടാം.\nചാന്ദ്രയാത്ര ലളിതമായി ഇപ്രകാരം: മണിക്കൂറിൽ 9,900 കി.മീറ്റർ വേഗതയിൽ ഭൗമോപരിതലത്തിൽ നിന്നും 68 കി.മീറ്റർ പിന്നിടുന്ന ആദ്യ ഘട്ടം.\nമണിക്കൂറിൽ 25,000 കി.മീറ്റർ വേഗതയിൽ 182 കി.മീറ്റർ പിന്നിടുന്ന രണ്ടാം ഘട്ടം. ഭൗമോപരിതലത്തിൽ നിന്നും 100 കി.മീറ്റർ ഉയരെയുള്ള സാങ്കൽപ്പിക രേഖയായ കാർമൻ ലൈൻ കടക്കുന്നതോടുകൂടി വാഹനം ബഹിരാകാശത്തിലേക്ക് പ്രവേശിക്കുകയായി. ഏകദേശം9മിനിട്ട് കൊണ്ട് ആദ്യ രണ്ടു ഘട്ടങ്ങൾ പൂർത്തിയാകും. മണിക്കൂറിൽ 28000 കി.മീ വേഗയിൽ 188 കി.മീ ഉയരെയുള്ള ഭ്രമണപഥത്തിലെത്തുന്ന മൂന്നാം ഘട്ടം. യാത്ര തുടങ്ങി ഏകദേശം 12 മിനിട്ട് കൊണ്ട് വാഹനം ഭ്രമണപഥത്തിൽ എത്തിയിരിക്കും. ഒന്നുരണ്ടു തവണ ഭൗമ ഭ്രമണം പൂർത്തിയാക്കിയ ശേഷം ചന്ദ്രനെ ലക്ഷ്യമാക്കി ഭൗമഭ്രമണപഥത്തിനു വെളിയിലേക്ക് മൂന്നു ദിവസം നീളുന്ന യാത്ര ആരംഭിക്കുന്നു. മൂന്നാം ഘട്ടത്തിൽ വാഹനത്തിന്റെ വേഗത മണിക്കൂറിൽ 40,000 കി.മീറ്ററിനോടടുത്തു വരെ എത്തും. നമ്മുടെ നാട്ടിലെ രാജധാനി എക്സ്‌പ്രസ്സിൽ മണിക്കൂറിൽ 120 കി.മീറ്റർ വേഗതയിൽ ചീറിപ്പായുമ്പോഴുള്ള സുഖം. അതൊന്നു വേറെ തന്നെയാണല്ലോ.\nചാന്ദ്രഭ്രമണപഥത്തിലെത്തിയശേഷം ചന്ദ്രോപരിതലത്തിൽ ഇറങ്ങേണ്ടവർ കമാൻഡ് മോഡ്യൂളിൽ നിന്നും ലൂണാർ മോഡ്യൂളിലേക്ക് പ്രവേശിക്കുന്നു. ലൂണാർ മോഡ്യൂൾ കമാൻഡ് മോഡ്യൂളിൽ നിന്നും വേർപെട്ട് (Undocking) ചന്ദ്രോപരിതലത്തിലേക്ക്. ദൗത്യം പൂർത്തിയാക്കി ലൂണാർ മോഡ്യൂൾ മുകളിൽ ഭ്രമണം ചെയ്തു കൊണ്ടിരിക്കുന്ന കമാൻഡ് മോഡ്യൂളിനെ ലക്ഷ്യമാക്കി കുതിക്കുന്നു; കമാൻഡ് മോഡ്യൂളുമായി കൂടിച്ചേരുന്നു. (Docking)\nയാത്രികർ ലൂണാർ മോഡ്യൂളിൽ നിന്ന് കമാൻഡ് മോഡ്യൂളിലേക്ക് പ്രവേശിക്കുന്നു; ലൂണാർ മോഡ്യൂൾ മാതൃ പേടകത്തിൽ നിന്നും വേർപെടുത്തി ചന്ദ്രനിൽ ഉപേക്ഷിക്കുന്നു; ഭൂമിയിലേക്ക് മടക്കയാത്ര.\nഭൂമിയിൽ നിന്നും ചന്ദ്രനിലേക്കുള്ള 3,84,000 കി.മീറ്റർ ദൂരം ഏകദേശം 51 മണിക്കൂറുകൾ കൊണ്ട് പിന്നിട്ടാണ് ആംസ്‌ട്രോങ്ങും കൂട്ടരും ചാന്ദ്ര ഭ്രമണപഥത്തിലെത്തിയത്. (നിലവിൽ ഇരുപത് കോടി കിലോമീറ്റർ അകലെയുള്ള ചൊവ്വാ ഗ്രഹത്തിലെത്താൻ ഒരു വർഷം ദൈർഘ്യമുള്ള യാത്ര ചെയ്യേണ്ടതായുണ്ട്.)\nആംസ്‌ട്രോങ്ങും ഓൾഡ്രിനും 'ഈഗിൾ' എന്ന ലൂണാർ മോഡ്യൂളിൽ ചന്ദ്രോപരിതലത്തിൽ ഇറങ്ങിയപ്പോൾ കൊളിൻസ് മാത്രം എകാന്തതയുടെ അപാരതീരങ്ങളും താണ്ടി 'കൊളംബിയ' എന്ന മാതൃപേടകത്തിൽ ചന്ദ്രനെ പ്രദക്ഷിണം ചെയ്യുകയായിരുന്നു. നിശ്ചിത സമയത്തിനുള്ളിൽ ആംസ്‌ട്രോങ്ങും ഓൾഡ്രിനും മാത്യപേടകത്തിൽ തിരികെയെത്തുന്നില്ലെങ്കിൽ ഭൂമിയിലേക്ക് മടങ്ങുക എന്നതായിരുന്നു കൊളിൻസിന് ലഭിച്ചിരുന്ന നിർദ്ദേശം.\n'പ്രശാന്തസമുദ്രം' (സീ ഓഫ് ട്രാൻക്വിലിറ്റി) എന്ന പ്രതലത്തിലാണ് ഈഗിൾ ഇറങ്ങിയത്. ഭൂമിയിൽ നിന്നും നഗ്‌നനേത്രങ്ങളാൽ ദൃശ്യമാകുന്ന ചന്ദ്രന്റെ രണ്ടാം പകുതിയിലെ കറുത്ത മധ്യഭാഗം ആണ് സീ ഓഫ് ട്രാൻക്വിലിറ്റി. വാഹനത്തിന് സോഫ്ട് ലാൻഡിങ് സാദ്ധ്യമാക്കുന്ന കീഴ്ഭാഗത്തുള്ള ബ്രേക്കിങ് എൻജിനിൽ5മിനുട്ട് കൂടി പിടിച്ചു നിൽക്കാനുള്ള ഇന്ധനം മാത്രം ബാക്കി നിൽക്കെ ആയിരുന്നു ലാൻഡിങ്. ഈഗിൾ ചന്ദ്രോപരിതലത്തിൽ ലാൻഡ് ചെയ്ത ശേഷം ഏകദേശം7മണിക്കൂർ സമയത്തെ തയ്യാറെടുപ്പുകൾക്കു ശേഷമാണ് ആംസ്‌ട്രോങ് ചന്ദ്രോപരിതലത്തിൽ ഇറങ്ങുന്നത്. മുൻപ് തീരുമാനിച്ച പ്രകാരം ചന്ദ്രോപരിതലത്തിൽ ഇറങ്ങുന്നതിനു മുൻപ് ഷെഡ്യൂൾ ചെയ്തിരുന്ന ഉറക്കം ആംസ്‌ട്രോങിന്റെ അഭ്യർത്ഥന പ്രകാരം ഒഴിവാക്കുകയായിരുന്നു. മാനത്തെ വെള്ളിക്കിണ്ണത്തെ തൊടുവാനുള്ള മനുഷ്യന്റെ ആഗ്രഹത്തിനു മുന്നിൽ ഒരുവേള സാക്ഷാൽ ആംസ്‌ട്രോങ്ങിനു പോലും പിടിച്ചുനിൽക്കാനായില്ല എന്നു ചുരുക്കം.\n1967 ജൂലൈ 22 ന് ഇന്ത്യൻ സമയം വെളുപ്പിന് 1.48 ന് നക്ഷത്രക്കുഞ്ഞുങ്ങളെയും അങ്ങ് ദൂരെ ജീവന്റെ തുടിപ്പുകളും പേറി നിലകൊള്ളുന്ന ഭൂമിയെയും സാക്ഷി നിർത്തി നീൽ ആംസ്‌ട്രോങ്ങിന്റെ കാൽപ്പാടുകൾ ചന്ദ്രോപരിതലത്തിൽ 0.3 സെ.മീറ്റർ ആഴത്തിൽ പതിഞ്ഞു. 15 മിനിട്ടുകൾക്കു ശേഷം ഓൾഡ്രിനും ചന്ദ്രോപരിതലത്തിലേക്കിറങ്ങി.\nആംസ്‌ട്രോങ്ങും ഓൾഡ്രിനും ചന്ദ്രോപരിതലം കീഴടക്കിയപ്പോൾ 100 കി.മീറ്റർ ഉയരത്തിലുള്ള ഭ്രമണപഥത്തിൽ ചന്ദ്രനെ വലം വെച്ചു കൊണ്ട് കൊളിൻസ് അപ്പവും വീഞ്ഞും കഴിച്ച് കുർബാന അർപ്പിച്ചു.\nപാറകളും ഗർത്തങ്ങളും നിറഞ്ഞ ഇരുണ്ട തരിശുഭൂമിക്ക് സമാനമായ നിറം കെട്ട ഒരു ലോകമായിരുന്നു ആംസ്‌ട്രോങിനെയും ഓൾഡ്രിനെയും കാത്തിരുന്നത്. എങ്കിലും മനോഹരമായിരുന്നു ആ ലോകം. ഉപരിതലത്തിൽ ഇറങ്ങിയ ആംസ്‌ട്രോങ് ആദ്യം തന്നെ കുറച്ച് ചാന്ദ്ര ധൂളികൾ ശേഖരിച്ച് ബാഗിൽ ആക്കിയിരുന്നു. എന്തെങ്കിലും അടിയന്തിര സാഹചര്യം ഉണ്ടായി ഭൂമിയിലേക്ക് തിരിച്ചു പോരേണ്ടി വന്നാൽ ഒപ്പം കൊണ്ടുവരുവാനായിരുന്നു അത്. ശേഷം പേടകത്തിന്റെയും വിവിധ ചാന്ദ്ര കാഴ്‌ച്ചകളുടെയും ചിത്രങ്ങൾ എടുത്തു. തുടർന്ന് മുൻകൂട്ടി നിശ്ചയിച്ച പ്രകാരമുള്ള ചില പരീക്ഷണങ്ങൾ.\nഭൂമിയിൽ നിന്നും അയക്കുന്ന ലേസർ രശ്മികൾ തിരികെ ഭൂമിയിലേയ്ക്ക് തന്നെ പ്രതിഫലിപ്പിക്കുന്നതിനായി അപ്പോളൊ 11,14,15 ലെ ചാന്ദ്രയാത്രികർ ചന്ദ്രോപരിതലത്തിൽ സ്ഥാപിച്ചിട്ടുള്ള ഉപകരണമാണ് ലേസർ റിഫ്‌ളക്ടർ. ഭൂമിയും ചന്ദ്രനും തമ്മിലുള്ള ദൂരം നിശ്ചയിക്കുന്നതിൽ ലേസർ റിഫ്‌ളക്ടറുകൾ മുഖ്യപങ്കുവഹിക്കുന്നു. പ്രതിവർഷം 3.8 സെന്റിമീറ്റർ എന്ന കണക്കിൽ ചന്ദ്രൻ ഭൂമിയിൽ നിന്നും അകന്നു കൊണ്ടിരിക്കുകയാണെന്ന് ലേസർ പരീക്ഷണത്തിൽ നിന്നും കണ്ടെത്തി. സൂര്യനിൽ നിന്നും ഉത്ഭവിക്കുന്ന ചാർജ്ജുള്ള കണങ്ങൾ അഥവാ സൗരവാതത്തെ സംബന്ധിക്കുന്ന പഠനങ്ങൾക്കായി സോളാർ വിൻഡ് കംപോസിഷൻ ഡിറ്റക്ടർ എന്ന ഉപകരണവും; ചന്ദ്രോപരിതലത്തിൽ പതിക്കുന്ന ഉൽക്കകളുടെ ആഘാതത്തെയും ചന്ദ്രോപരിതല ചലനങ്ങളെയും സംബന്ധിക്കുന്ന പഠനങ്ങൾക്കായി സീസ്മിക് ഡിറ്റക്ടർ എന്ന ഉപകരണവും സ്ഥാപിച്ചു. തുടർന്ന് രണ്ടു പേരും ചേർന്ന് യു.എസ്സിന്റ പതാക നാട്ടി.\nചന്ദ്രനിൽ ആദ്യമായി മൂത്രം ഒഴിച്ച മനുഷ്യൻ എന്ന രസകരമായ റെക്കോർഡിന് ഉടമയാണ് ഓൾഡ്രിൻ. ചന്ദ്രോപരിതലത്തിലേക്ക് നേരിട്ടല്ലെങ്കിൽ കൂടി.\nമനുഷ്യൻ ചന്ദ്രനിൽ കാലു കുത്തുന്ന തത്സമയ ദൃശ്യങ്ങൾ ഈഗിൾ ഭൂമിയിലേക്ക് അയച്ചിരുന്നു.\nമൊബൈൽ ഫോണോ 4G ഇന്റർനെറ്റോ ഇല്ലാതിരുന്ന കാലത്ത് ചന്ദ്രനിൽ നിന്നും ഒരു ലൈവ്! ഈഗിളിന്റെ പുറത്തേക്കുള്ള ദൃശ്യങ്ങൾ പകർത്താൻ സാധിക്കും വിധം ക്രമീകരിച്ചിരുന്ന ഒരു വിൻഡോ ക്യാമറയാണ് ആംസ്‌ട്രോങ്ങ് ചന്ദ്രനിൽ ഇറങ്ങുന്ന രംഗങ്ങൾ പകർത്തിയത്. നിശ്ചല ദൃശ്യങ്ങൾ പകർത്താൻ സ്‌പേസ് സ്യൂട്ടിന്റെ നെഞ്ച് ഭാഗത്തായി ഘടിപ്പിച്ചിരുന്ന ഹസ്സൽബാൾഡ് ക്യാമറ, ഒരു ഹാൻഡി ക്യാമറ എന്നിവയും സജ്ജമാക്കിയിരുന്നു. ഫോട്ടോ ഫിലിം രംഗത്തെ അതികായരായിരുന്ന കൊഡാക് നിർമ്മിച്ച ഫിലിം ആയിരുന്നു ക്യാമറയിൽ ഉപയോഗിച്ചത് . തന്റെ ഹാൻഡി ക്യാമറയിൽ ആംസ്‌ട്രോങ്ങ് എടുത്ത ഓൾഡ്രിന്റെ മിഴിവാർന്ന ചിത്രമാണ് പിൽക്കാലത്ത് കലണ്ടറുകളിലും പുസ്തകങ്ങളുടെ പുറം ചട്ടകളിലും മറ്റും ആദ്യ ചാന്ദ്രമനുഷ്യൻ എന്ന പേരിൽ സ്ഥാനം പിടിച്ചത്.\nഇന്നത്തെ ബഹിരാകാശ ദൗത്യങ്ങളിൽ മിക്കതിലും റോക്കറ്റിന്റെ വശങ്ങളിൽ ഉറപ്പിച്ചിട്ടുള്ള ഓൺ ബോർഡ് ക്യാമറ ദൃശ്യങ്ങൾ ലഭ്യമാണ്. ഭൗമോപരിതലത്തിൽ നിന്നും കുതിച്ചുയർന്ന് മേഘക്കൂട്ടങ്ങളെയും പിന്നിലാക്കി ബഹിരാകാശം വരെയെത്തുന്ന ആ കാഴ്ചകൾ അതിമനോഹരമാണ്.\nഅപ്പോളോ-11 അയച്ചുകൊണ്ടിരുന്ന ദൃശ്യസിഗ്‌നലുകൾ ഓസ്‌ട്രേലിയയിലെ ഹണിസക്കിൾ ക്രീക്ക്‌സ് സ്റ്റേഷൻ സ്വീകരിക്കുകയും ആയത് ഹൂസ്റ്റൺ മിഷൻ കൺട്രോളിലെ വലിയ സ്‌ക്രീനിൽ തെളിയുകയും പ്രസ്തുത ദൃശ്യങ്ങൾ മറ്റൊരു ക്യാമറ വഴി ടിവി സിഗ്‌നലുകളാക്കി സംപ്രേഷണം ചെയ്യുകയുമായിരുന്നു.\nഅന്നത്തെ സാങ്കേതികവിദ്യ അടിസ്ഥാനപ്പെടുത്തി ആദ്യ ചാന്ദ്രയാത്രയിലെ ദൃശ്യങ്ങൾ പകർത്തിയത് ബ്ലാക്ക് ആൻഡ് വൈറ്റ് ക്യാമറയിലായിരുന്നു. പിന്നീടങ്ങോട്ടുള്ള ദൗത്യങ്ങളിൽ കളർ ക്യാമറ ഉപയോഗിച്ചിരിക്കുന്നതായി കാണാം.ഏകദേശം 600 മില്യൺ ആളുകളാണ് ചാന്ദ്ര ദൗത്യ ത്തിന്റെ ലൈവ് ദൃശ്യങ്ങൾ ടി.വിയിൽ കണ്ടത്.\nചന്ദ്രോപരിതലത്തിൽ ചെലവഴിക്കപ്പെടുന്ന ഓരോ നിമിഷവും അത്യന്തം വിലപ്പെട്ടതായതിനാൽ എന്ത് എപ്പോൾ എങ്ങനെ ചെയ്യണം എന്നതിനെപ്പറ്റി കൃത്യമായ ധാരണ ഉണ്ടായിരിക്കും. എങ്കിലും അപ്പോളോ 11 നും അതിനു ശേഷവും ചന്ദ്രനിലെത്തിയ യാത്രികരിൽ പലരും ഓടിയും ചാടിയും മറിഞ്ഞുവീണും ഗോൾഫ് കളിച്ചും ഒക്കെ തങ്ങളുടെ സന്തോഷം പ്രകടിപ്പിക്കുകയുണ്ടായി. ഏകദേശം 85 കി.ഗ്രാം ഭാരം വരുന്ന സ്‌പേസ് സ്യൂട്ടും ധരിച്ചു കൊണ്ടാണ് ഈ കസർത്തുകളൊക്കെയും കാണിച്ചത്. ധരിച്ചിരിക്കുന്ന സ്‌പെയ്‌സ് സ്യൂട്ടിന്റെ ഘടന നിമിത്തം പരിമിതമായ ചലനങ്ങളാണ് ചന്ദോപരിതലത്തിൽ സാധ്യമാകുന്നത്. എന്നാൽ പരിമിതമായ ഗുരുത്വാകർഷണം നിമിത്തം ഓട്ടവും ചാട്ടവുമൊക്കെ ആയാസരഹിതവും രസകരവുമായിരിക്കും.\nവെടിമരുന്നിന്റെ ഗന്ധത്തോടുകൂടിയ സൂക്ഷ്മമായ മണൽത്തരികൾക്ക് സമാനമായ ധൂളികളാൽ സമൃദ്ധമാണ് ചന്ദ്രോപരിതലം. എന്നാൽ ചന്ദ്രോപരിതലത്തിൽ നിന്നു കൊണ്ട് ഈ ഗന്ധം നേരിട്ടറിയാൻ സാധിക്കില്ല. സ്‌പേസ് സ്യൂട്ട് തന്നെ കാരണം. അത്യുഷ്ണമോ അതിശൈത്യമോ ആണ് ചന്ദ്രനിലെ കാലാവസ്ഥ. പകൽ 127 ഡിഗ്രി സെൽഷ്യസ് മുതൽ രാത്രി - l73 ഡിഗ്രി സെൽഷ്യസ് വരെ വ്യതിയാനം അനുഭവപ്പെടുന്നു. ഭൂമിയുടേതിൽ നിന്നും വിഭിന്നമായി ചന്ദ്രന് അന്തരീക്ഷം ഇല്ലാത്തതിനാൽ ഭ്രമണപഥം ഭേദിച്ചെത്തുന്ന ഉൽക്കകൾ എരിഞ്ഞടങ്ങാതെ ചന്ദ്രോപരിതലത്തിലേക്ക് നേരിട്ട് പതിക്കും. അപ്രകാരം ഉണ്ടായ ഗർത്തങ്ങളാണ് പിന്നീട് 'ചന്ദ്രമുഖി' എന്ന വിശേഷണത്തിന് അടിസ്ഥാനമായത്. അതിസൂക്ഷ്മ ഗർത്തം മുതൽ 290 കി.മീറ്റർ വ്യാസം ഉള്ള ഗർത്തം വരെ ചന്ദ്രോപരിതലത്തിൽ കാണപ്പെടുന്നു. കോപ്പർനിക്കസ്, പ്ലേറ്റോ തുടങ്ങിയ പ്രമുഖരുടെ നാമങ്ങളിലും ചില ഗർത്തങ്ങൾ അറിയപ്പെടുന്നു. ധ്രുവപ്രദേശങ്ങളിലുള്ള ചില ഗർത്തങ്ങൾ 12 കി.മീറ്റർ വരെ ആഴം ഉള്ളവയാണ്. മൈനസ് 250 ഡിഗ്രിയിലും താഴ്ന്ന ഊഷ്മാവുള്ള ഇവയുടെ ആഴങ്ങളിൽ കാണപ്പെട്ടേക്കാവുന്ന ജലസാന്നിദ്ധ്യവും പഠനവിധേയമാക്കപ്പെട്ടുകൊണ്ടിരിക്കുകയാണ്. പർവ്വതങ്ങളും ചന്ദ്രോപരിതലത്തിൽ കാണപ്പെടുന്നു.\nഭൂമിയിൽ നിന്നും ചന്ദ്രനെ കാണുന്നതിന് സമാനമായി അത്യന്തം പ്രകാശിതമായിത്തന്നെ എന്നാൽ നാലിരട്ടി വലിപ്പത്തിൽ ഭൂമിയെ ചന്ദ്രനിൽ നിന്നും കാണുവാൻ സാധിക്കും. അതി മനോഹരം ആണ് ആ കാഴ്ച. ഭൂഖണ്ഡങ്ങളുടെ സ്ഥാനവും കടലും കരയുമൊക്കെ ആ കാഴ്ചയിൽ ദർശിക്കാം. കറുത്തവാവ് ദിനത്തിലായിരിക്കും 'പൂർണ്ണഭൂമി' ദൃശ്യം ദർശിക്കാനാകുക. ചന്ദ്രനിൽ നീലാകാശം ഇല്ല. അവിടെ ആകാശത്തിനു നിറം കറുപ്പാണ്.\nചന്ദ്രനിലെ ഒരു രാത്രിക്കും പകലിനും ഏകദേശം 14 ദിവസങ്ങളുടെ ദൈർഘ്യം ആണ് അനുഭവപ്പെടാറുള്ളത്. കൃത്യമായ കണക്കുകൂട്ടലുകളുടെ അടിസ്ഥാനത്തിൽ പകൽസമയം ചന്ദ്രോപരിതലത്തിൽ ചെന്നിറങ്ങാൻ സാധിക്കുന്ന രീതിയിലാണ് ചാന്ദ്രയാത്രകളുടെ തയ്യാറെടുപ്പുകൾ നടത്തിയിട്ടുള്ളത്.\nചന്ദ്രോപരിതലത്തിൽ കാറ്റ് ഇല്ലാത്തതിനാൽ ചാന്ദ്ര ധൂളികളിൽ പതിഞ്ഞ ആദ്യ യാത്രികരുടെ കാൽപാടുകൾ ഇന്നും അങ്ങനെ തന്നെ അവശേഷിക്കുന്നു.50 വർഷങ്ങൾക്ക് മുൻപ് പതിഞ്ഞ നിൽ ആംസ്‌ട്രോട്രോങിന്റെ കാൽപ്പാടുകൾ ആ ഭാഗത്ത് ഉൽക്കകളോ മറ്റു വസ്തുക്കളോ പതിച്ചിട്ടില്ലെങ്കിൽ ഇന്നും അങ്ങനെ തന്നെ കാണപ്പെടും.\nആദ്യ ചാന്ദ്രയാത്രികർ ചന്ദ്രോപരിതലത്തിൽ നാട്ടിയ യു.എസ് പതാക വളരെ നേർത്ത തുണികൊണ്ടാണ് നർമ്മിച്ചിരിക്കുന്നത്. ലംബമായും തിരശ്ചീനമായും യോജിപ്പിച്ചിരിക്കുന്ന ഒരു ബാറിൽ ആയിരുന്നു പതാക ഉറപ്പിച്ചിരുന്നത്. പതാകയുടെ മടക്കുകൾ കൃത്യമായി നിവരാത്തതിനാലും ചന്ദ്രൻ പതാകയ്ക്കു മേൽ പ്രയോഗിക്കുന്ന പരിമിതമായ ഗുരുത്വാകർഷണബലത്താലും (ഭൂമിയുടെ ആറിലൊന്നു മാത്രം) പതാക കാറ്റിൽ പാറിപ്പറക്കുന്നതായി തോന്നുന്നു എന്നതാണ് വാസ്തവം. പിൽക്കാലത്ത് 'മനുഷ്യൻ ചന്ദ്രനിൽ ഇറങ്ങിയിട്ടില്ല' എന്ന ഗൂഢാലോചനാ സിദ്ധാന്തത്തിന് അടിവരയിട്ട വാദങ്ങളിലൊന്ന് ഈ പതാകയുടെ ചിത്രങ്ങളായിരുന്നു. മടക്കയാത്രയ്ക്ക് മുന്നോടിയായി നടത്തിയ ജ്വലനത്തിൽ പതാക തകർന്നിരുന്നു എന്നാണ് ആംസ്‌ട്രോങ് പിന്നീട് പറഞ്ഞത്.\nവിവിധ രാഷ്ട്രത്തലവന്മാർ തയ്യാറാക്കിയ സന്ദേശങ്ങൾ, സ്മരണികകൾ തുടങ്ങിയവ ചന്ദ്രോപരിതലത്തിൽ നിക്ഷേപിച്ചശേഷമായിരുന്നു മടക്കം. അപ്പോളൊ 1 ദൗത്യത്തിന്റെ പരിശീലന ഘട്ടത്തിലുണ്ടായ അഗ്‌നിബാധയിൽ ജീവൻ നഷ്ടപ്പെട്ട യാത്രികരുടെ ഓർമ്മയ്ക്കായ് ഒരു സ്മരണികയും ചന്ദ്രോപരിതലത്തിൽ നിക്ഷേപിച്ചു. ഭാരം കുറയ്ക്കുവാൻ വേണ്ടിയും പല വസ്തുക്കൾ ചന്ദ്രോപരിതലത്തിൽ ഉപേക്ഷിച്ചിരുന്നു.\nരണ്ടര മണിക്കൂർ മാത്രം ചന്ദ്രോപരിതലത്തിൽ ചെലവിട്ടതിനു ശേഷം ആംസ്‌ട്രോങ്ങും ഓൾഡ്രിനും ഈഗിളിലേക്ക് തിരികെ കയറി. ഇതിനിടയ്ക്ക് ഈഗിളിന്റെ കൺട്രോൾ പാനലിലെ അതിപ്രധാനമായ ഒരു സർക്യൂട്ട് ബ്രേക്കർ ഒടിഞ്ഞു പോയതായി കണ്ടെത്തി. മടക്കയാത്രയ്ക്കുള്ള എൻജിന്റെ ജ്വലനത്തിന് പ്രസ്തുത സർക്യൂട്ട് ബ്രേക്കറിന്റെ പ്രവർത്തനം അനിവാര്യമായിരുന്നു. സഹായത്തിന് ഇലക്ട്രിഷ്യനെയോ പ്ലംബറെയോ വിളിച്ചാൽ കിട്ടുന്ന ഇടത്തേക്കല്ലല്ലോ യാത്ര പോയത്. സ്‌പെയർ പാർട്ട്‌സ് അപ്രാപ്യമായിരുന്ന ഒരു സാഹചര്യത്തിൽ കൊളിൻസ് തന്റെ പേന യൂണിറ്റിലേക്ക് തിരുകിക്കയറ്റി സർക്യൂട്ട് ബന്ധം പുനഃസ്ഥാപിക്കുകയായിരുന്നു.\nവീണ്ടും ഏകദേശം7മണിക്കൂറുകൾ നീളുന്ന മടക്കയാത്രയ്ക്കുള്ള തയ്യാറെടുപ്പുകൾക്കു ശേഷം 100 കി.മീറ്റർ ഉയരത്തിൽ ഭ്രമണം ചെയ്തു കൊണ്ടിരിക്കുന്ന മാതൃപേടകമായ കൊളംബിയ ലക്ഷ്യമാക്കി ഈഗിൾ സ്വയം പറന്നു പൊങ്ങി കൊളംബിയയുമായി വീണ്ടും കൂടിച്ചേർന്നു. (Docking) അതിസങ്കീർണ്ണമാണ് ഡോക്കിങ്. അപകടകരവും. അതിവേഗത്തിൽ ഭ്രമണപഥത്തിൽ വലംവെച്ചുകൊണ്ടിരിക്കുന്ന ഒരു വാഹനത്തെ പിന്തുടർന്ന് പിഴവുകളില്ലാതെ അതുമായി കൃത്യമായി കൂടിച്ചേരുക! വേഗത അധികമായാൽ ഡോക്കിങ് സാധ്യമാകാതെ ഭ്രമണപഥത്തിനു വെളിയിലേക്ക്; കുറവായാൽ ഡോക്കിങ് സാദ്ധ്യമാകാതെ ഇന്ധനം തീർന്ന് 100 കി.മീറ്റർ ഉയരത്തിൽ നിന്നും നേരെ ചന്ദ്രോപരിതലത്തിലേക്ക്. ഈ പ്രതിസന്ധികളെ ഒക്കെയും തന്നെ അതിജീവിച്ച് ഈഗിൾ കൊളംബിയയുമായി കൂടിച്ചേരുന്ന നിർണ്ണായക രംഗം കൊളിൻസ് തന്റെ ക്യാമറയിൽ പകർത്തി. മൂന്നടി വീതിയും ഒന്നര അടി നീളവുമുള്ള ഒരു കുഴലിലൂടെ ആംസ്‌ട്രോങും ഓൾഡ്രിനും കൊളംബിയയിലേക്ക് നുഴഞ്ഞു കയറി. തുടർന്ന് ഈഗിൾ കൊളംബിയയിൽ നിന്നും വേർപെടുത്തി ചന്ദ്രോപരിതലത്തിൽ ഇടിച്ചിറങ്ങാൻ വിട്ട ശേഷം ഭൂമിയിലേക്ക് മടക്കയാത്ര ആരംഭിച്ചു. മണിക്കൂറിൽ 1,609 കി.മീറ്റർ വേഗതയിൽ സ്വയം കറങ്ങുകയും 1,08,000 കി.മീറ്റർ വേഗതയിൽ സൂര്യനു ചുറ്റും ചീറിപ്പാഞ്ഞു കൊണ്ടിരിക്കുകയും ചെയ്യുന്ന ഭൂമിയെ ലക്ഷ്യം വെച്ച് കൃത്യമായ ഒരു ഫിനിഷിങ് പോയന്റിൽ ചെന്നിറങ്ങുക എന്നത് എത്രമാത്രം സങ്കീർണ്ണമാണെന്നത് ഊഹിക്കാവുന്നതേ ഉള്ളൂ.\nഅത്യുജ്വലമായ ചരിത്ര ദൗത്യശേഷം മൂന്ന് യാത്രികരുമായി അപ്പോളൊ 11 സുരക്ഷിതമായി പസഫിക് സമുദ്രത്തിൽ ഇറങ്ങി. യാത്രികരെയും പേടകത്തെയും വിവിധ രാസവസ്തുക്കളാൽ ശുദ്ധികലശം നടത്തി. ഭൂമിക്ക് വെളിയിൽ സന്ദർശനം നടത്തി മടങ്ങിയെത്തിയ യാത്രികർക്കൊപ്പം ഇതര അപകടങ്ങൾ ഒന്നും തന്നെ ഒപ്പം എത്തിയിട്ടില്ല എന്ന് ഉറപ്പ് വരുത്തുന്നതിനായി 20 ഓളം ദിവസങ്ങൾ ആംസ്‌ട്രോങ്ങും കൂട്ടരും നിരീക്ഷണത്തിലായിരുന്നു. ഏകദേശം 21 കിലോ ചാന്ദ്ര ധൂളികളും പാറയുടെ സാംപിളുകളും മറ്റും ഇവർ ഭൂമിയിലേക്ക് കൊണ്ടുവന്നു.\nഅപ്പോളോ 11 നു ശേഷം ഹാരിസൺ ജാക്‌സ്മിത്ത് , അലൻ ബീൻ, ചാൾസ് ദ്യൂക്ക്, എഡ്ഗാർ മിച്ചൽ, അലൻ ഷെപ്പേർഡ്, ഡേവിഡ് സ്‌കോട്ട്, ജയിംസ് ഇർവിൻ, ജോൺ യംഗ്, ചാൾസ് കോൺറാഡ്, യൂജീൻ സർണാൻ എന്നിങ്ങനെ 12 യാത്രികർ ചന്ദ്രേപരിതലത്തിൽ ഇറങ്ങി. അതായത് ആകെ ആറ് തവണ വിജയകരമായി മനുഷ്യൻ ചന്ദ്രനിൽ ഇറങ്ങി. 1972 ലെ അപ്പോളൊ 17 ദൗത്യത്തിലെ യുജീൻ സെർണാൻ ആണ് അവസാനമായി ചന്ദ്രനിൽ ഇറങ്ങിയത്.\nഅപ്പോളൊ 11 ദൗത്യത്തിൽ ഭൂമിയിലേക്ക് തിരികെ വന്ന ഏക ഭാഗം ആയ കൊളംബിയ ക്യാപ്‌സൂൾ ഇന്ന് വാഷിങ്ടൺ ഡി.സി യിലെ എയർ ആൻഡ് സ്‌പേസ് മ്യൂസിയത്തിൽ അന്ത്യവിശ്രമം കൊള്ളുന്നു. ആംസ്‌ട്രോങ് 2012 ൽ തന്റെ 82 ആം വയസ്സിൽ നിര്യാതനായി. ഓൾഡ്രിനും കൊളിൻസും വിശ്രമജീവിതം നയിച്ചു വരുന്നു.\nമനുഷ്യന്റെ പ്രഥമ ചാന്ദ്രദൗത്യത്തിന്റെ 50 ആം വാർഷിക വേളയിൽ 2019 ജൂലൈ 20 ആം തിയതി അവശേഷിക്കുന്ന 8 ചാന്ദ്രയാത്രികർ ന്യൂയോർക്കിൽ വെച്ച് ഒത്തുകൂടി തങ്ങളുടെ ഓർമ്മകൾ പുതുക്കി.\nഎല്ലാ വർഷവും ജൂലൈ 21 ചാന്ദ്രദിനം ആയി ആചരിച്ചു വരുന്നു.\n(തിരുവനന്തപുരം കേരള ലോ അക്കാഡമിയിലെ അസി: പ്രൊഫസറാണ് ലേഖകൻ)\nഹാർവി വെയ്ൻസീറ്റീനെതിരെ ഉയർന്നത് സമാനതകളില്ലാത്ത മീ ടൂ ആരോപണങ്ങൾ\nഹോളിവുഡ് സംവിധായകൻ ഹാർവേ വെയിൻസ്റ്റീന് തടവ് വിധിച്ച് അമേരിക്കൻ കോടതി\nനമ്മുടെ ഗ്രന്ഥശാലകൾ കരിയർ കോച്ചിങ് ആൻഡ് മെന്ററിങ് സെന്റർ ആക്കി മാറ്റാം; പഠനം ഉൾപ്പടെയുള്ള അവസരങ്ങളെ കുറിച്ചുള്ള വിവരങ്ങൾ, അവക്ക് വേണ്ട പരിശീലനം, കാമ്പൈൻഡ് സ്റ്റഡിക്കുള്ള സംവിധാനം ഇവ ഒക്കെ ഒരുക്കിയാൽ ആൺകുട്ടികൾക്കും പെൺകുട്ടികൾക്കും വന്നിരുന്നു പരസ്പരം സംസാരിക്കാനും പറ്റിയ കോഫി ഷോപ്പുകൾ ആക്കി ബ്രാൻഡ് ചെയ്താൽ പുതിയതലമുറയെ വീണ്ടും ഇവിടെ എത്തിക്കാം; കേരളത്തിലെ ലൈബ്രറി പ്രസ്ഥാനത്തിന്റെ ഭാവിയെ കുറിച്ച് മുരളി തുമ്മാരുകുടി എഴുതുന്നു


ഇന്ത്യന് ഗ്രാന്‍പ്രീ: സെബാസ്റ്റ്യന് വെറ്റല് ഒന്നാമത്\nകണ്‍ചലനം കൊണ്ട് ഇ-ബുക്കിനെ വരെ നിയന്ത്രിക്കാം\nFriday 26th October 2012 4:12pm\nFriday 26th October 2012 2:23pm\nന്യൂദല്‍ഹി: രണ്ടാമത് ഇന്ത്യ ഗ്രാന്‍പ്രീയുടെ പരിശീലന മത്സരത്തില് റെഡ് ബുള്ളിന്റെ സെബാസ്റ്റിയന് വെറ്റല് ഒന്നാമതെത്തി. കഴിഞ്ഞ വര്‍ഷം നടന്ന പ്രഥമ ഇന്ത്യ ഗ്രാന്‍പ്രീയിലെ ചാമ്പ്യനാണ് സെബാസ്റ്റിയന് വെറ്റല്. 22 ലാപ്പ് 1:27.619 സെക്കന്‍ഡിലാണ് വെറ്റല് ഫിനിഷ് ചെയ്തത്.\nമെക്‌ലാറന് മെഴ്‌സിഡസിന്റെ ജെന്‍സന് ബട്ടന് 0.310 സെക്കന്‍ഡ് പിറകില് രണ്ടാമതായി ഫിനിഷ് ചെയ്തു. ഫെരാരിയുടെ ഫെര്‍ണാണ്ടോ അലോണ്‍സോ മൂന്നാമതും ലൂയിസ് ഹാമില്‍ട്ടണ് നാലാമതുമെത്തി.\nമുന് ലോകചാമ്പ്യന് മൈക്കല് ഷുമാക്കര് മെഴ്‌സിഡസില് ഏഴാമതാണ് ഫിനിഷ് ചെയ്തത്. ഫോഴ്‌സ് ഇന്ത്യയുടെ പോള് ഡി റെസ്റ്റയ്ക്ക് പന്ത്രണ്ടാമതും നിക്കോ ഹള്‍കെന്‍ബര്‍ഗിന് 14ാമതുമാണ് എത്താനായത്.\nവെറ്റലിനും ബട്ടനും ഭീഷണി ഉയര്‍ത്തുന്ന ലോട്ടസിന്റെ കിമി റെയ്‌കോനന് പത്താം സ്ഥാനം കൊണ്ട് തൃപ്തിപ്പെടേണ്ടിവന്നു.\nനാല് റേസുകള് കൂടി ശേഷിക്കെ സെബാസ്റ്റിയന് വെറ്റലാണ് 215 പോയിന്റോടെ ലീഡ് ചെയ്യുന്നത്.\nഅലോണ്‍സോ 209 പോയിന്റോടെ രണ്ടാം സ്ഥാനത്തുണ്ട്. 167 പോയിന്റുള്ള കിമി റെയ്‌കോനനാണ് മൂന്നാം സ്ഥാനത്ത്. ടീമിനത്തില് റെഡ്ബുള് 367 പോയിന്റോടെയാണ് ലീഡ് ചെയ്യുന്നത്.\nരണ്ടാം സ്ഥാനത്തുള്ള ഫെരാരിക്ക് 290 ഉം മൂന്നാം സ്ഥാനത്തുള്ള മെക്‌ലാറന് മെഴ്‌സിഡസിന് 284 ഉം പോയിന്റാണുള്ളത്.\nIndian Grand Pre


‘ആദ്യ രാത്രി സങ്കല്പങ്ങളെ മാറ്റിമറിച്ചുകൊണ്ട്, ആൻസി ബോബന്റെ നെറുകയിൽ ചുംബിച്ചു’ | Short Story | manoramaonline\nബാസ്‌ക്കൽ രാജു July 23, 2021 05:48 PM IST\nRepresentative Image. Photo Credit : AstroStar / Shutterstock.com.\nആൻസിയുടെ വരവും കാത്ത് മണിയറ കട്ടിലിൽ ബോബൻ കിടക്കുകയായിരുന്നു. ചിന്തകൾ അവനെ ഭൂതകാലത്തിലേക്ക് കൂട്ടിക്കൊണ്ടുപോയി. ആൻസി കതക് തുറക്കുമ്പോൾ മാത്രമാണ് അവന് പരിസര ബോധമുണ്ടായത്. തന്റെ ചിന്തകളുടെ വിഷാദ ഭാവം മുഖത്ത് പ്രതിഫലിക്കുന്നുണ്ട്. ആൻസിയിൽ നിന്നും അത് മറച്ചുവെക്കാൻ ശ്രമിച്ചെങ്കിലും പെട്ടെന്ന് സാധ്യമായില്ല. അതുകൊണ്ട് ആൻസി അത് മനസ്സിലാക്കി കാണുമെന്ന് ബോബന് ബോധ്യമായി. ആൻസിയോട് തനിക്ക് എന്തെങ്കിലും ഇഷ്ടക്കേട് ഉണ്ടെന്ന് അവൾക്ക് തോന്നിയാലോ എന്നുകരുതി ബോബൻ അവളോട് പറഞ്ഞു. ആൻസി... എനിക്ക് നിന്നോട് ചിലത് പറയാനുണ്ട്. അത് പറഞ്ഞു കഴിഞ്ഞാൽ മാത്രമേ എന്റെ മനസ്സിന് ഒരു ആശ്വാസം ലഭിക്കുകയുള്ളൂ.\nഅതുവരെ അവന്റെ ഭാവങ്ങൾ ഇട കണ്ണിൽ കൂടി നോക്കിക്കൊണ്ടിരുന്ന ആൻസി മറുപടി പറഞ്ഞു. എനിക്ക് കുറേക്കാലമായി ബോബനെ അറിയാവുന്നതല്ലോ നമ്മുടെ ജീവിതം തുടങ്ങുന്ന ഈ വേളയിൽ തനിക്കുള്ള എന്ത് പ്രശ്നവും എന്നോട് പങ്കു വയ്ക്കാം. ആ.. എന്താണ് കേൾക്കട്ടെ... അവൾ അടുത്തുള്ള കസേരയിൽ ഇരുന്നു അവനെ കേൾക്കാനായി കാതുകൂർപ്പിച്ചു.\nആൻസി... അത് മറ്റാരെക്കുറിച്ചുമല്ല. സ്നേഹനിധിയായിരുന്ന നിന്റെ പപ്പയെക്കുറിച്ചുള്ള ഓർമ്മകൾ ആണ്. ആറു വർഷങ്ങൾക്ക് മുമ്പ് ഗൾഫിലേക്ക് പോകുമ്പോൾ ജീവിതചര്യകൾ ഒന്നും അറിയാൻ പാടില്ലാത്ത ഒരു ചെറുപ്പക്കാരനായിരുന്നു ഞാൻ. ഇന്ന് എന്നെ ഒരു മനുഷ്യനാക്കുന്ന പക്വതയിലേക്ക് എത്തിച്ചത് ആന്റോ അങ്കിൾ ആയിരുന്നു. അവന്റെ ചിന്തകൾ പിറകിലേക്ക് പോയി. ഒരു ബന്ധുവഴിയാണ് ദുബായിൽ എനിക്ക് ജോലി തരപ്പെട്ടത്. താമസത്തിനായി ആന്റോ അങ്കിളിന്റെ റൂമും. അങ്ങനെ ഒരു വെള്ളിയാഴ്ച വൈകുന്നേരം ഞാൻ അവിടെ എത്തിച്ചേർന്നു. അങ്കിളിനെ കൂടാതെ മൂന്ന് പേർ കൂടി ആ റൂമിൽ ഉണ്ടായിരുന്നു. എല്ലാവരുടേയും അളിയനായി ബാബു ചേട്ടനും. ആരുടെ ആവശ്യങ്ങൾക്കും അളിയനാണ് സഹായി. ഞാൻ റൂമിൽ എത്തിയപ്പോൾ സഹതാമസക്കാരനായ തോമസ് ചേട്ടൻ ആന്റോ അങ്കിളിനോട് പറയുന്നതു കേട്ടു ‘അങ്ങനെ ഒരാളും കൂടി കൂടണഞ്ഞു എന്ന്’ എനിക്ക് അതിന്റെ അർഥം അപ്പോൾ മനസ്സിലായില്ല. എന്നാൽ ജീവിതം എന്താണെന്നുള്ള അധ്യായങ്ങൾ അന്നുമുതൽ പഠിച്ചു തുടങ്ങിയിരുന്നു.\nസ്വന്തം കാര്യങ്ങൾ ചെയ്ത് ശീലമില്ലാത്ത, എന്നാൽ പല കാര്യങ്ങളിലും സ്വാർത്ഥത ഉണ്ടായിരുന്ന എനിക്ക് അവിടുത്തെ ഒറ്റ റൂമിലെ സൗകര്യങ്ങൾ മാനസിക പിരിമുറുക്കം ഉണ്ടാക്കി. എന്നാൽ ഇന്നു മുതൽ സ്വയംപര്യാപ്തത നേടിയാൽ മാത്രമേ എനിക്ക് മുന്നോട്ടു പോകാൻ കഴിയുകയുള്ളൂ എന്ന് ബോധ്യമായി. കൊണ്ടുവന്ന ബാഗ് വെക്കാൻ സ്ഥല പരിമിതികളുണ്ട്. കിടക്ക വിരിക്കാൻ ലഭിച്ച സ്ഥലത്തിന് അരികിലായി അത് വച്ചു. കുറേ ദിവസം വച്ച് കഴിക്കാനായി പലഹാരങ്ങളും ചിപ്സും മിച്ചറും അച്ചാറും ചമ്മന്തിപ്പൊടിയുമൊക്കെ അമ്മ തന്നു വിട്ടിരുന്നു. ഒരു പാത്രമെടുത്ത് പലഹാരങ്ങൾ എല്ലാവർക്കും കുറച്ച് നൽകി. ബാക്കി എനിക്ക് കഴിക്കാൻ ഭദ്രമായി ബാഗിൽ തന്നെ സൂക്ഷിച്ചു.\nരാത്രിയിൽ ഭക്ഷണം കഴിക്കാനിരുന്നപ്പോൾ അളിയൻ തന്നെ എനിക്കുള്ള പാത്രവും എടുത്തുകൊണ്ടു വന്നു. കഴിച്ചു കഴിഞ്ഞു ഞാൻ ആ പാത്രം അതുപോലെ വെച്ചിട്ട് പോയത് ആരാണെന്നറിയില്ല കഴുകി വച്ചിട്ടുണ്ടായിരുന്നു. രണ്ടു നാൾ ഇങ്ങനെ കടന്നുപോയി. മൂന്നാം നാൾ ഭക്ഷണം കഴിച്ച പാത്രങ്ങൾ കഴുകാൻ ഇട്ടപ്പോൾ അങ്കിളും അളിയനും കൂടി പുറത്തേക്ക് പോകുന്നു എന്ന് പറഞ്ഞു പോയി. എനിക്ക് ഒരു ജോലിയും തന്നു. പാത്രങ്ങളെല്ലാം കഴുകി വെക്കണം. റൂമിലെ പാചകത്തിന് സഹായിക്കാതിരുന്ന എനിക്ക് അന്നുമുതൽ ഒരു സ്ഥിരം ജോലി കിട്ടി പാത്രം കഴുകൽ. പരസ്പര സഹകരണം എന്താണെന്നുള്ള ആദ്യപാഠം അന്നുമുതൽ ഞാൻ പഠിച്ചു തുടങ്ങി. എനിക്ക് കഴിക്കാനായി അമ്മ തന്നു വിട്ട അച്ചാറും ചമ്മന്തിയും രാത്രികാല ഭക്ഷണങ്ങളിൽ വിളമ്പേണ്ടി വന്നു. എനിക്ക് കൊറിക്കാൻ തന്നു വിട്ട ചിപ്സും മിക്ചറും അളിയൻ ടച്ചിങ്‌സിനായി എടുത്തു. സ്വാർത്ഥമതിയായിരുന്ന എന്നിൽ അത് നീരസം ഒന്നുമുണ്ടാക്കിയില്ല. ഉള്ളത് പങ്കുവെയ്ക്കാൻ അപ്പഴേക്കും ഞാൻ പഠിച്ചു കഴിഞ്ഞിരിക്കുന്നു.\nദിനങ്ങൾ കഴിഞ്ഞപ്പോൾ പുറത്തേ കാഴ്ചകൾ കാണാൻ എനിക്ക് മോഹമായി. കൂടെ കൂട്ടാൻ സമയ സൗകര്യമുള്ളത് അളിയൻ മാത്രമാണ്. അങ്ങനെ ആദ്യ ശമ്പളം കിട്ടി കഴിഞ്ഞ് അളിയനുമായി പുറത്തുപോയി. കാര്യങ്ങളെല്ലാം വീക്ഷിച്ചു ആന്റോ അങ്കിൾ റൂമിൽ തന്നെ ഇരുന്നു. ഞങ്ങൾ പുറത്തേക്കിറങ്ങുമ്പോൾ ആന്റോ അങ്കിൾ പറഞ്ഞു മക്കളേ നേരത്തെ കൂടണയണേ എന്ന്. വൈകിട്ടത്തെ ചുറ്റിക്കറങ്ങലിനു ശേഷം ഞങ്ങൾ ഒരു റസ്റ്റോറന്റിൽ കയറി ഭക്ഷണം കഴിച്ചു. സംസാര വേളയിൽ ഞാൻ അളിയനോട് ചോദിച്ചു. അതെന്താ ഇടയ്ക്കിടയ്ക്ക് ആന്റോ അങ്കിൾ കൂടണയണം എന്ന് സൂചിപ്പിക്കുന്നത്. അപ്പോൾ അളിയന്റെ അറിവിലുള്ള കാര്യം പറഞ്ഞു. ആന്റോ അങ്കിൾ നാട്ടിലായിരുന്നപ്പോൾ പക്ഷിമൃഗാദികളെയൊക്കെ വളർത്തിയിരുന്നു ചിലപ്പോൾ അന്നത്തെ ചിന്തകൾ വല്ലതും വച്ചു പറയുന്നതായിരിക്കും. എങ്കിലും എന്റെ മനസ്സിൽ നിന്നും മായാതെ അതങ്ങനെ കൂടെ കൂടി. ബില്ലു വാങ്ങി പണം കൊടുക്കാൻ അളിയൻ തയ്യാറായെങ്കിലും ഞാനത് പേ ചെയ്തു. കാഴ്ചകൾ കാണാൻ താല്പര്യം ഉണ്ടായിരുന്നതിനാൽ പലപ്പോഴും ഞങ്ങൾ കറങ്ങാൻ പോയി. അങ്ങനെ മിതവ്യയക്കാരനായ എന്നെ ചിലവ് ചെയ്യാൻ അളിയൻ പഠിപ്പിച്ചു.\nആന്റോ അങ്കിൾ അഡ്മിനിസ്ട്രേഷനിൽ ജോലിചെയ്തിരുന്നതിനാൽ ഇംഗ്ലീഷിൽ ഡ്രാഫ്റ്റ് ചെയ്യാൻ എന്നെ വളരെയധികം സഹായിച്ചു. എല്ലാ കാര്യങ്ങൾക്കും ഒരു രക്ഷകർത്താവിന്റെ സ്ഥാനമായിരുന്നു അങ്കിളിന്. ആ ഒരു ബഹുമാനവും ഞാൻ അദ്ദേഹത്തിനു നൽകിയിരുന്നു. ആൻസിയുടെ ചേച്ചിയുടെ വിവാഹം കഴിഞ്ഞു രണ്ടു വർഷങ്ങൾക്ക് ശേഷം അളിയൻ മുഖേന എന്നെ ആൻസിക്ക് വേണ്ടി പ്രപ്പോസ് ചെയ്തിരുന്നു. നാട്ടിൽ വന്നപ്പോൾ പലപ്രാവശ്യം ഞാൻ ആൻസിയെ കണ്ടിട്ടുള്ളതാണ്. എന്നാൽ സമ്മതം മൂളാൻ എനിക്ക് കഴിഞ്ഞില്ല. കാരണം ഞാൻ അദ്ദേഹത്തിനു നൽകിയ സ്ഥാനം അങ്ങനെ ആയിരുന്നു. എന്റെ മനസ്സ് അറിഞ്ഞതിന് ശേഷമാണ് ആൻസിക്ക് വേണ്ടി അങ്കിൾ മറ്റ് ആലോചനകളിലേക്ക് തിരിഞ്ഞത്. എന്നാൽ ജോലി നഷ്ടപ്പെട്ട് വളരെ പെട്ടെന്ന് അദ്ദേഹത്തിന് നാട്ടിലേക്ക് തിരിച്ചു പോരേണ്ടി വന്നു.\nബോബന്റെ കഴിഞ്ഞകാല അനുഭവങ്ങളെല്ലാം ആൻസി സാകൂതം കേൾക്കുകയായിരുന്നു. എന്താണ് ഇനി ബോബനു പറയാനുള്ളത് എന്നതും അവളെ ആകാംക്ഷ ഭരിതയാക്കി.\nബോബൻ തുടർന്നു അങ്ങനെ മൂന്നുമാസം കഴിഞ്ഞു ഒരു തിങ്കളാഴ്ച ദിവസം രാവിലെ ജോലിക്ക് പോകാനായി ഒരുങ്ങിക്കഴിഞ്ഞപ്പോൾ റൂമിൽ എല്ലാവരുടെ മുഖത്തൊരു വിഷാദഭാവം. ഞാൻ കാര്യമന്വേഷിച്ചപ്പോൾ അളിയൻ പറഞ്ഞു. ‘ആന്റോ അങ്കിൾകൂടണഞ്ഞു.’\nഅതൊരു മിന്നൽപിണർ എന്നിലുളവാക്കി. അങ്കിൾ പറഞ്ഞിരുന്ന ആ വാക്കിന് വിശാലമായ ഒരു അർത്ഥം ഉണ്ടായിരുന്നെന്ന് അപ്പോൾ എനിക്ക് മനസ്സിലായി. ഇന്നേ ദിനം അങ്കിൾ ദൈവസന്നിധിയിൽ കൂടണഞ്ഞിരിക്കുന്നു. അങ്കിൾ പറഞ്ഞത് വളരെ ശരിയല്ലേ. പ്രകൃതി നമുക്ക് ഒരുപാട് അനുഭവങ്ങൾ നൽകുന്നു. മക്കൾ വീട്ടിലെത്തി കൂടണയാൻ കാത്തിരിക്കുന്ന മാതാപിതാക്കൾ, ഭാര്യയേയും മക്കളേയും മാതാപിതാക്കളേയും വിട്ട് ദേശാടന പക്ഷികളെപ്പോലെ അന്യരാജ്യങ്ങളിൽ അന്നത്തിനു വക തേടി അവിടങ്ങളിൽ കൂടണയുന്ന ചെറുപ്പക്കാർ, ഒരുനേരത്തെ ആഹാരത്തിനും താമസ സൗകര്യത്തിനുമായി പൊതുനിരത്തുകളിലെ ചെറു ഇടങ്ങളിൽ കൂടണയുന്ന പാവങ്ങൾ, ദൈവത്തിന്റെ മണവാളനും മണവാട്ടിയുമായി തീരാൻ സ്വഭവനങ്ങളെ വിട്ട് സന്യാസാശ്രമങ്ങളിൽ കൂടണയുന്ന യുവതീ യുവാക്കൾ.\nആന്റോ അങ്കിളിന്റെ ആഗ്രഹം നിറവേറ്റി ഞാനിപ്പോൾ ആൻസിയെ വിവാഹം കഴിച്ചിരിക്കുന്നു. ഇന്നിതാ ആ കുടുംബത്തെ വിട്ട് എന്നോടൊപ്പം കൂടണയാൻ ആൻസിയും.\nഇന്നേവരെ നമ്മൾ കണ്ടും കേട്ടുമിരുന്ന ആദ്യ രാത്രി സങ്കല്പങ്ങളെ മാറ്റിമറിച്ചുകൊണ്ട് ആൻസി ബോബന്റെ നെറുകയിൽ ചുംബിച്ചു പറഞ്ഞു നിങ്ങളുടെ സ്നേഹം ഞാൻ തിരിച്ചറിഞ്ഞിരിക്കുന്നു...\nമണിയറയിലെ കട്ടിലിൽ കിടക്കുമ്പോൾ രണ്ടു പേരുടെയും കണ്ണുകൾ ഈറനണിഞ്ഞിരുന്നു.\nEnglish Summary: Koodanayan, Malayalam short story


അബുദാബി: കൊവിഡ്-19 വൈറസ് രോഗത്തിനെതിരെ മൂലകോശ (സ്‌റ്റെംസെല്) ചികിത്സ വികസിപ്പിച്ച് യുഎഇ ഗവേഷകര്. അബുദാബി സ്‌റ്റെംസെല് സെന്ററിലെ ഗവേഷകരാണ് മൂലകോശ ചികിത്സ വികസിപ്പിച്ചെടുത്തത്. നിര്‍ണായക നേട്ടം കൈവരിച്ച ഗവേഷകസംഘത്തെ ഭരണാധികാരികള് അഭിനന്ദിച്ചു. യുഎഇയിലെ ജനങ്ങളുടെ പേരില് ഗവേഷകരോട് നന്ദി പറയുന്നുവെന്ന് പ്രസിഡന്റ് ഷെയ്ഖ് ഖലീഫ് ബിന് സായിദ് അല് നഹ്യാന് ഉള്‍പ്പെടെയുള്ള ഭരണാധികാരികള് പറഞ്ഞു.\nകൊവിഡ് രോഗിയുടെ രക്തത്തില് നിന്ന് മൂലകോശം വേര്‍തിരിച്ച് അതില് പരീക്ഷണം നടത്തി വീണ്ടും രോഗിയുടെ ശരീരത്തില് തന്നെ പ്രയോഗിക്കുന്ന രീതിയാണ് വികസിപ്പിച്ചെടുത്തിരിക്കുന്നത്. കൊവിഡ് പ്രതിരോധത്തിനായി ആഗോളതലത്തില് നടക്കുന്ന പ്രവര്‍ത്തനങ്ങളെ ഇത് സഹായിക്കുമെന്നും ഭരണാധികാരികള് അറിയിച്ചു. രാജ്യത്തെ ജനങ്ങളുടെ ആരോഗ്യ സൂക്ഷിക്കുന്നതില് യുഎഇ എന്നും പ്രതിജ്ഞാബദ്ധമാണെന്നും ഭരണാധികാരികള് വ്യക്തമാക്കി.\nയുഎഇയില് 73 രോഗികള്‍ക്ക് മൂലകോശ ചികിത്സ വിജയകരമായി നടത്തിയതായി ഡോക്ടര്‍മാര് അറിയിച്ചു. ഈ ചികിത്സയിലൂടെ രോഗിയുടെ ശ്വാസകോശ സെല്ലുകള് പുനരുജ്ജീവിപ്പിച്ച് പ്രതിരോധ പ്രതികരണം ക്രമീകരിക്കുകയാണ് ചെയ്യുന്നത്. ശരീരത്തിന്റെ പ്രതിരോധ സംവിധാനം അമിതമായി പ്രതികരിച്ച് ആരോഗ്യകരമായ കോശങ്ങള്‍ക്ക് കൂടി കൂടുതല് അപകടം ഉണ്ടാക്കുന്നത് ഒഴിവാക്കാന് ഇതുവഴി സാധിക്കുമെന്നും ഗവേഷകര് ചൂണ്ടിക്കാട്ടുന്നു. സ്റ്റെം സെല്ലുകള് ഉപയോഗിച്ച് നൂതനവും വാഗ്ദാനപ്രദവുമായ ചികിത്സ വികസിപ്പിക്കുന്നതിന് യുഎഇ സാമ്പത്തിക മന്ത്രാലയം പേറ്റന്റ് നല്‍കി.\nക്ലിനിക്കല് ട്രയലില് രോഗികള്‍ക്ക് യാതൊരു പ്രശ്‌നവും ഉണ്ടായിട്ടില്ലെന്നും ഡോക്ടര്‍മാര് പറഞ്ഞു. പരമ്പരാഗത ചികിത്സകള്‍ക്കൊപ്പമാണ് രോഗികള്‍ക്ക് മൂലകോശ ചികിത്സ കൂടി പരീക്ഷിച്ചത്. രണ്ടാഴ്ചയ്ക്കുള്ളില് ചികിത്സയുടെ ഫലപ്രാപ്തി സംബന്ധിച്ച് പൂര്‍ണ വിവരങ്ങള് പുറത്തുവരുമെന്നും ഗവേഷകര് വ്യക്തമാക്കി.


സംസ്ഥാനത്തിന് 2.45 ലക്ഷം ഡോസ് വാക്‌സിൻ കൂടി ലഭ്യമായി; ഒറ്റ ദിവസം കൊണ്ട് 5ലക്ഷത്തോളം പേര്‍ക്ക് വാക്‌സിന് നല്‍കി കേരളം; റെക്കോര്‍ഡ് – Media Mangalam\nതിരുവനന്തപുരം: സംസ്ഥാനത്ത് വെള്ളിയാഴ്ച 4,96,619 പേർക്ക് വാക്‌സിൻ നൽകിയതായി ആരോഗ്യ വകുപ്പ് മന്ത്രി വീണാ ജോർജ്. ഏറ്റവും അധികം പേർക്ക് പ്രതിദിനം വാക്‌സിൻ നൽകിയ ദിവസമായിരുന്നു വെള്ളിയാഴ്ച. ഈ മാസം 24ന് 4.91 ലക്ഷം പേർക്ക് വാക്‌സിൻ നൽകിയിരുന്നു. സംസ്ഥാനത്ത് കൂടുതൽ വാക്‌സിൻ ലഭ്യമായാൽ ഇതുപോലെ ഉയർന്ന തോതിൽ വാക്‌സിനേഷൻ നൽകാനാകുമെന്നും മന്ത്രി വ്യക്തമാക്കി.\nസംസ്ഥാനത്തിന് 2.45 ലക്ഷം ഡോസ് വാക്‌സിൻ കൂടി ലഭ്യമായി. എറണാകുളത്ത് രണ്ടു ലക്ഷം ഡോസ് കോവിഷീൽഡ് വാക്‌സിനും തിരുവനന്തപുരത്ത് 45,000 ഡോസ് കോവാക്‌സിനുമാണ് ലഭ്യമായത്. സുഗമമായ വാക്‌സിനേഷന് എത്രയും വേഗം കൂടുതൽ വാക്‌സിൻ ഒരുമിച്ച് കേന്ദ്രം ലഭ്യമാക്കണം.\nവെള്ളിയാഴ്ച 1,753 വാക്‌സിനേഷൻ കേന്ദ്രങ്ങളാണ് പ്രവർത്തിച്ചത്. സർക്കാർ തലത്തിൽ 1,498 കേന്ദ്രങ്ങളും സ്വകാര്യതലത്തിൽ 255 കേന്ദ്രങ്ങളുമാണുണ്ടായിരുന്നത്. 97,507 പേർക്ക് വാക്‌സിൻ നൽകിയ തിരുവനന്തപുരം ജില്ലയാണ് മുമ്പിൽ. തൃശൂർ ജില്ലയിൽ 51,982 പേർക്ക് വാക്‌സിൻ നൽകി. എറണാകുളം, കോഴിക്കോട്, കണ്ണൂർ ജില്ലകൾ 40,000ലധികം പേർക്ക് വാക്‌സിൻ നൽകി.\nസംസ്ഥാനത്ത് 1,37,96,668 പേർക്ക് ഒന്നാം ഡോസും 59,65,991 പേർക്ക് രണ്ടാം ഡോസും ഉൾപ്പെടെ ആകെ 1,97,62,659 പേർക്കാണ് ഇതുവരെ വാക്‌സിൻ നൽകിയത്. കേരളത്തിലെ 2021ലെ എസ്റ്റിമേറ്റ് ജനസംഖ്യയനുസരിച്ച് 39.3 ശതമാനം പേർക്ക് ഒന്നാം ഡോസും 17 ശതമാനം പേർക്ക് രണ്ടാം ഡോസ് വാക്‌സിൻ നൽകി. ഇത് ദേശീയ ശരാശരിയേക്കാളും വളരെ കൂടുതലാണ്. മാത്രമല്ല രണ്ടാം ഡോസ് ലഭിച്ചവരുടെ ശതമാനം ദേശീയ ശരാശരിയുടെ ഇരട്ടിയിലധികമാണ്.\ncorona vaccine covid covid vaccination centre covid vaccine veena george


'റഹ്മാന്, ഞാനൊരു എക്‌സര്‍സൈസ് പറഞ്ഞുതരാം. അഭിനയത്തില് നിനക്കുള്ള പോരായ്മകള് മാറാന് അതു സഹായിക്കും.' - Canchannels\nനടന് ജി.കെ. പിള്ള അന്തരിച്ചു. ശവസംസ്‌കാരം നാളെ\nകൈതപ്രം വിശ്വനാഥന് നമ്പൂതിരി അന്തരിച്ചു\n‘റഹ്മാന്, ഞാനൊരു എക്‌സര്‍സൈസ് പറഞ്ഞുതരാം. അഭിനയത്തില് നിനക്കുള്ള പോരായ്മകള് മാറാന് അതു സഹായിക്കും.\nസ്‌നേഹസമ്പന്നനായ ഒരു വലിയ മനുഷ്യന്. സേതുമാധവന് സാറിനെക്കുറിച്ചോര്‍ക്കുമ്പോള് ആദ്യം മനസ്സിലേക്ക് ഓടിയെത്തുന്നത് അദ്ദേഹത്തിന്റെ പതിഞ്ഞ ശബ്ദവും സൗമ്യമായ ശരീരഭാഷയുമാണ്. അദ്ദേഹത്തിന്റെ രണ്ടു സിനിമകളില് അഭിനയിക്കാന് എനിക്കു ഭാഗ്യം കിട്ടി. അറിയാത്ത വീഥികളില് മമ്മൂട്ടിക്കും മോഹന്‍ലാലിനുമൊപ്പം. പിന്നീട് സുനില് വയസ്സ് 20 എന്ന ചിത്രത്തില് ടൈറ്റില് കഥാപാത്രമായ നായകവേഷം. ഞാന് ചെയ്ത മികച്ച വേഷങ്ങളിലൊന്ന്.\nമറ്റൊരു സിനിമാസെറ്റിലും ഇല്ലാത്തപോലൊരു അന്തരീക്ഷമാണ് സേതുമാധവന് സാറിന്റെ സെറ്റില്. ഒരു ദേവാലയത്തിലേക്കു കയറുമ്പോഴുള്ള നിശ്ശബ്ദത പോലെയാവും അവിടെ. അനാവശ്യമായ ബഹളങ്ങളില്ല. ഒരു സൂചി താഴെവീണാല് പോലും കേള്‍ക്കാവുന്ന വിധം നിശ്ശബ്ദം. എല്ലാവരും മിണ്ടാതിരിക്കണമെന്ന നിര്‍ദേശമൊന്നും സേതുമാധവന് സാര് കൊടുത്തിട്ടുണ്ടാവില്ല. പക്ഷേ, അവിടെ ആരും അനാവശ്യമായി ബഹളം വയ്ക്കാറില്ല.\nവളരെ പതിഞ്ഞ ശബ്ദത്തിലാണ് അദ്ദേഹം നിര്‍ദേശങ്ങള് തരിക. നിശ്ശബ്ദമായ ഒരു സെറ്റിലല്ലെങ്കില് അദ്ദേഹം പറയുന്നത് ഒരു പക്ഷേ, കേള്‍ക്കാന് പോലുമാവില്ല. സേതുമാധവന് സാറിന്റെ സൌമ്യമായ ഈ ശരീരഭാഷയും സംസാരവും കണ്ട് അദ്ദേഹത്തിന്റെ യൂണിറ്റ് നിശ്ശ്ബ്ദരായി ഇരുന്ന ശീലിച്ചതാവും എന്ന് എനിക്ക് തോന്നിയിട്ടുണ്ട്.\nഎന്നിലെ അഭിനേതാവിനെ പരുവപ്പെടുത്തിയെടുക്കന്നതില് സേതുമാധവന് സാര് നല്ല പങ്കുവഹിച്ചിട്ടുണ്ട്. എന്റെ ആദ്യ ചിത്രങ്ങളിലൊന്നായിരുന്നു അറിയാത്ത വീഥികള്. എനിക്കന്ന് 17 വയസ്സു മാത്രമാണു പ്രായം. ഷൂട്ടിങ്ങിനിടയിലെ ഒരു ഇടവേളയില് അദ്ദേഹം എന്നെ അടുത്തുവിളിച്ചു. അതിനു മുന്‍പ് എടുത്ത ചില സീനുകളിലെ എന്റെ അഭിനയത്തെ അഭിനന്ദിച്ച ശേഷം അദ്ദേഹം പറഞ്ഞു: ‘റഹ്മാന്, ഞാനൊരു എക്‌സര്‍സൈസ് പറഞ്ഞുതരാം. അതേപടി ചെയ്യണം. അഭിനയത്തില് നിനക്കുള്ള പോരായ്മകള് മാറാന് അതു സഹായിക്കും.’\nഅഭിനയം നന്നാവാന് എക്‌സര്‍സൈസോ? ഞാന് അദ്ദേഹമെന്താണ് പറയാന് പോകുന്നതെന്ന് ആകാംഷയോടെ നോക്കി നിന്നു. അദ്ദേഹം രണ്ടു കല്ലുകള് എടുത്ത എന്റെ കയ്യില് തന്നു. ഒരു കൈ കൊണ്ട് ആ കല്ലുകള് ഒന്നിനു പിറകെ ഒന്നായി പൊക്കിയിട്ട് പിടിക്കുക. അതു താഴെ വീഴാതെ നോക്കണം. അതേസമയത്ത് തന്നെ, ഡയലോഗ് പറയാന് പഠിക്കുക. എനിക്ക് ആദ്യം കാര്യം മനസിലായില്ല. എല്ലാ നടന്‍മാരും ആദ്യസമയത്ത് നേരിടുന്ന ഒരു വലിയ പ്രതിസന്ധിക്ക് പരിഹാരം തരികയായിരുന്നു അദ്ദേഹമെന്നു മെല്ലെ മനസിലായി. അഭിനയിക്കുന്ന സമയത്ത് കൈകള് എന്തു ചെയ്യണം എന്നതാണ് എല്ലാ നടന്‍മാരും നേരിടുന്ന പ്രശ്‌നങ്ങളിലൊന്ന്. എന്തെങ്കിലും പ്രവൃത്തി ചെയ്തുകൊണ്ടിരിക്കുക എന്നത് ഒരു പോംവഴിയാണ്. പക്ഷേ, അങ്ങനെയല്ലാത്ത ഒരു സീനാണെങ്കില് എന്തു ചെയ്യും? സേതുമാധവന് സാര് തന്ന കല്ലുകൊണ്ടുള്ള എക്‌സര്‍സൈസ് അതിനായിരുന്നു. ഒരേസമയം, രണ്ടു ജോലികള് ചെയ്തു തലച്ചോറിനെ പരുവപ്പെടുത്തി എടുക്കുക.\nസേതുമാധവന് സാര് പഠിപ്പിച്ച അഭിനയത്തിന്റെ ഈ എക്‌സര്‍സൈസ് പിന്നീട് പല പുതുമുഖ താരങ്ങള്‍ക്കും ഞാന് പറഞ്ഞുകൊടുത്തിട്ടുണ്ട്. അഭിനയം പഠിക്കാനുള്ള മാന്ത്രികക്കല്ലുകളാണിതെന്ന് പറഞ്ഞാണ് ഞാന് കൊടുക്കുക.\nവെറും കല്ലുകളിലും ഒരു അഭിനേതാവിന് സ്വീകരിക്കാന് പലതുമുണ്ടെന്നു എന്നെ പഠിപ്പിച്ച സിനിമയുടെ മഹാമാന്ത്രികനായ സേതുമാധവന് സാറിനെ അപ്പോഴെല്ലാം ഞാന് ഓര്‍ക്കാറുണ്ട്.\nഎനിക്കു പറഞ്ഞു തന്നതു പോലെ തന്റെ സിനിമകളില് അഭിനയിച്ച താരങ്ങള്‍ക്കൊക്കെ അദ്ദേഹം ഉപദേശങ്ങള് കൊടുത്തിട്ടുണ്ടാവും. ആ പട്ടികയില് സത്യന് സാറും നസീര് സാറും ഒക്കെ ഉള്‍പ്പെടുന്നു. സേതുമാധവന് സാറിന്റെ ഓര്‍മകള്‍ക്കു മുന്നില് എന്റെ പ്രണാമം.\nTags: KS Sethumadhavanrahman\n‘സാറിന് ഈ ചിത്രം നേരിട്ട് നല്‍കി അദ്ദേഹത്തിന്റെ കാല്‍തൊട്ട് വണങ്ങി അനുഗ്രഹം വാങ്ങാന് ആഗ്രഹിച്ചിരുന്നു.’ കോട്ടയം നസീര്\nസംവിധായകന് കെ.എസ്. സേതുമാധവന് വിടവാങ്ങി


പഠിച്ച സ്‌കൂളിനോടുള്ള ഈ പ്രതിബദ്ധതയ്ക്ക്, ആദരവിന് നമോവാകം: തന്നെ കാണാനെത്തിയ ഇ. ശ്രീധരനെ അഭിനന്ദിച്ച് തോമസ് ഐസക്\nവി.എസിനെക്കുറിച്ച് എന്തെങ്കിലും പറഞ്ഞാല് വയ്യാവേലിയാകും: പൂച്ചയും പട്ടിയും എന്ന് പറഞ്ഞുവരുന്നവരെ മുന്‍പും ഓടിച്ചിട്ടുണ്ട് എം.എം മണി\nTuesday 28th March 2017 1:57pm\nTuesday 28th March 2017 1:56pm\nതിരുവനന്തപുരം: പഠിച്ച എല്.പി സ്‌കൂളിന് കെട്ടിടം നിര്‍മ്മിക്കാനുള്ള ചുമതല ഡി.എം.ആര്.സിയ്ക്ക് നല്‍കണമെന്ന ആവശ്യവുമായി കാണാനെത്തിയ മെട്രോമാന് ഇ. ശ്രീധരന് തന്നെ അത്ഭുതപ്പെടുത്തിയെന്ന് ധനകാര്യമന്ത്രി തോമസ് ഐസക്. ഡി.എം.ആര്.സി സര്‍ക്കാര് അക്രഡിറ്റഡ് ഏജന്‍സി അല്ലാത്തതിനാല് ക്യാബിനറ്റില് കൊണ്ട് പോയി ഡി.എം.ആര്.സിയ്ക്ക് ഇതിനുള്ള അനുവാദം കൊടുത്തുവെന്നും തോമസ് ഐസക് തന്റെ ഫേസ്ബുക്ക് പോസ്റ്റില് പറഞ്ഞു.\nDon’t Miss: ലോകത്ത് ഏറ്റവും കൂടുതല് വിറ്റു പോയ പത്ത് സ്മാര്‍ട്ട് ഫോണുകള്; ഐ.എച്ച്.എസിന്റെ പട്ടിക പുറത്ത്\nശ്രീധരന് തന്നെ കാണാന് വരുമെന്ന് അറിഞ്ഞപ്പോള് അത് ലൈറ്റ് മെട്രോ സംബന്ധിച്ച ചര്‍ച്ചയ്ക്കായിരിക്കുമെന്നാണ് കരുതിയത്. എന്നാല് താന് പഠിച്ച എല്.പി സ്‌കൂളിന്റെ ക്ലാസ് മുറികള് പണിതു കൊടുക്കാനുള്ള ചുമതല ഡി.എം.ആര്.സിയ്ക്ക് നല്‍കണം എന്ന ലളിതമായ ആവശ്യമായിരുന്നു അദ്ദേഹത്തിന് ഉണ്ടായിരുന്നത്. തോമസ് ഐസക് ഫേസ്ബുക്കില് കുറിച്ചു.\nതാന് പഠിച്ച എല്.പി സ്‌കൂളിനോടുള്ള അദ്ദേഹത്തിന്റെ പ്രതിബദ്ധതയാണ് തന്നെ അത്ഭുതപ്പെടുത്തിയത്. കെട്ടിടങ്ങള്‍ക്ക് അറ്റകുറ്റപ്പണി നടത്താനും മറ്റു വിദ്യാഭ്യാസ പരിപാടികളിലും ഇടപെട്ടതിന്റെ ഒരു ചെറുവിവരണം അദ്ദേഹം നല്‍കി. പഠിച്ച സ്‌കൂളിനോട് ഇ. ശ്രീധരനുള്ള ആദരവിന് നമോവാകം. ഇത് പോലെ എല്ലാവരും നാം പഠിച്ച സ്‌കൂളുകളോട് കരുതല് കാട്ടിയാല് നമ്മുടെ പൊതുവിദ്യാഭ്യാസം എന്നേ മാറിയേനെയെന്നും മന്ത്രി പറഞ്ഞു.\nതോമസ് ഐസകിന്റെ ഫേസ്ബുക്ക് പോസ്റ്റിന്റെ പൂര്‍ണ്ണരൂപം:\nകഴിഞ്ഞ ദിവസം മെട്രോമാന് ഇ ശ്രീധരന് ഓഫീസില് കാണാന് വന്നു . നേരത്തെ സമയം ചോദിച്ചുറപ്പിച്ചു തന്നെയാണ് വന്നത് . ഞാന് വിചാരിച്ചത് ലൈറ്റ്മെട്രോ സംബന്ധിച്ച ഏതെങ്കിലും ചര്‍ച്ചയ്ക്കു വന്നതാവും എന്നായിരുന്നു . അദ്ദേഹത്തിന്‍റെ സന്ദര്‍ശനത്തിലെ ആവശ്യം വളരെ ലളിതമായിരുന്നു . താന് പഠിച്ച എല് പി സ്കൂളിന്റെ ക്ലാസ് മുറികള് പണിതു കൊടുക്കാനുള്ള ചുമതല ഡി എം ആര് സി ക്ക് നല്‍കണം എന്നതായിരുന്നു ആവശ്യം . ഇത്ര ചെറിയ ഒരു പണി ഡി എം ആര് സി യെ ഏല്‍പ്പിക്കേണ്ടതുണ്ടോ എന്ന ചിന്തയിലാവാം ധനവകുപ്പ് പതിവ് സമ്പ്രദായത്തില് തന്നെ ഇതും പണിതാല് മതി എന്ന് നിര്‍ദ്ദേശിച്ചുവത്രേ . അത് കൊണ്ട് അദ്ദേഹം നേരിട്ട് ധനമന്ത്രിയെ കാണാന് വന്നതാണ് .\nAlso Read: 77ാം വയസിലും ഇത്രയും ആവേശകരമായി പ്രണയിക്കാന് കഴിവുള്ള ഒരാളെ അംഗീകരിക്കാനുള്ള ചങ്കൂറ്റമാണ് കേരളം കാണിക്കേണ്ടത്: സജിന് ബാബു\nഎന്നെ അത്ഭുതപ്പെടുത്തിയത് താന് പഠിച്ച എല് പി സ്കൂളിനോടുള്ള ഈ വലിയ മനുഷ്യന്‍റെ പ്രതിബദ്ധത ആണ് . ശ്രീധരന് റിട്ടയര് ചെയ്ത് നാട്ടില് തമാസം ഉറപ്പിച്ചപ്പോള് സ്കൂളിന്റെ നില വളരെ പരിതാപകരം ആയിരുന്നു . കെട്ടിടങ്ങള്‍ക്ക് അറ്റകുറ്റപ്പണി നടത്താനും മറ്റു വിദ്യാഭ്യാസ പരിപാടികളിലും ഇടപെട്ടതിന്‍റെ ഒരു ചെറു വിവരണം അദ്ദേഹം നല്‍കി . ഇപ്പോള് മുന്നൂറോളം കുട്ടികള് പഠിക്കുന്നണ്ടത്രേ ,. അത് കൊണ്ട് പഴയ ക്ലാസ് മുറികള് പോരാ . അറ്റകുറ്റപ്പണികള് പലപ്പോഴും സ്വന്തം പണം എടുത്താണ് നടത്തിയിരുന്നത് , പക്ഷെ ഇത്തവണ ചെലവ് സര്‍ക്കാര് വകയാണ് . പക്ഷെ കിട്ടുന്ന പണം നന്നായി തന്നെ ചെലവഴിക്കണം എന്ന വാശിയിലാണ് അദ്ദേഹം . അങ്ങിനെ ആണ് ഡല്‍ഹി മെട്രോ റെയില് കോര്‍പ്പറെഷന് രണ്ടു ക്ലാസ് മുറികളുടെ നിര്‍മ്മാണം ഏറ്റെടുത്തിരിക്കുന്നത് . പഠിച്ച സ്കൂളിനോടുള്ള ഈ ആദരവിന് നമോവാകം . ഇത് പോലെ എല്ലാവരും നാം പഠിച്ച സ്കൂളുകളോട് കരുതല് കാട്ടിയാല് നമ്മുടെ പൊതുവിദ്യാഭ്യാസം എന്നേ മാറിയേനെ .\nഒന്നു രണ്ടു സുഹൃത്തുക്കളുടെ കമന്റ്റ് കണ്ടതിനു ശേഷം കൂട്ടി ചേര്‍ത്തത് :\nഡി എം ആര് സി സര്‍ക്കാര് അക്രഡിറ്റഡ് ഏജന്‍സി അല്ലാത്തതിനാല് ക്യാബിനറ്റില് കൊണ്ട് പോയി ഡി എം ആര് സി ക്ക് ഇതിനുള്ള അനുവാദം കൊടുത്തു


ഭൂമിയിലെ വെളുത്ത വൻകര — Vikaspedia\nഭൂമിയിലെ വെളുത്ത വൻകര\nഏറ്റവും ശക്തിയായി കാറ്റു വീശുന്ന സ്ഥലം\nഏറ്റവും വലിയ ചാകര\n2000 മുതല് പ്രത്യേക കടല്\nഅന്‍റാര്‍ട്ടിക്കയുടെ വിസ്തീര്‍ണം ഏകദേശം നൂറ്റി നാല്‍പ്പത്ലക്ഷം ചതുരശ്ര കിലോമീറ്റര് ആണ്. ഇതിന്‍റെ 98 ശതമാനവും ഐസുകൊണ്ട്മൂടപ്പെട്ടിരിക്കുന്നു. അന്‍റാര്‍ട്ടിക്കയിലെ ഐസ് പൂര്‍ണമായും ഉരുകിയാല് ഇന്നുകാണുന്നപലരാജ്യങ്ങളും പ്രദേശങ്ങളും ദ്വീപുകളുമെല്ലാം അപ്രത്യക്ഷമാകും.\nഒരു കോഴിമുട്ട പൊട്ടിച്ചൊഴിച്ചതു പോലെ നടുവില് മഞ്ഞക്കരു പോലെയൊരു കരയും അതിനു ചുറ്റും സമുദ്രവുമുള്ള അന്‍റാര്‍ട്ടിക്ക. മഞ്ഞുമലകള് കാവല് നില്‍ക്കുന്ന വന്‍കര. പറക്കാന് കഴിയാത്ത തടിച്ച പെന്‍ഗ്വിന് പക്ഷികള് വാഴുന്ന ഹിമഭൂമി. ദക്ഷിണധ്രുവകേന്ദ്രത്തെ വലയം ചെയ്തുകിടക്കുന്നതിനാല് കിഴക്കും പടിഞ്ഞാറും ദിക്കുകളില്ലാത്ത നാട്. എങ്ങോട്ടു നോക്കിയാലും വടക്കുതന്നെ. അപ്പോള് സൂര്യന് എവിടെ അസ്തമിക്കും…? എവിടെ ഉദിക്കും…? ആറുമാസത്തോളം ചക്രവാളത്തിനോടടുത്ത് സൂര്യനെ കാണാം. സൂര്യന് ഉദിക്കാതെ അസ്തമിക്കാതെ ചുറ്റും വലം വയ്ക്കുന്നു. തുടര്‍ന്ന് ആറുമാസക്കാലം രാത്രി.\nഭൂമിയുടെ തെക്കേഅറ്റത്തുള്ള വന്‍കരയാണ് അന്റാര്‍ട്ടിക്ക.സ്വാഭാവികമായി മനുഷ്യവാസമില്ലാത്ത ഇവിടെ 98 ശതമാനവും മഞ്ഞുമൂടി കിടക്കുകയാണ്.ഗവേഷണ ആവശ്യങ്ങള്‍ക്കായി മഞ്ഞുക്കാലത്ത് ആയിരത്തോളവുംവേനല്‍ക്കലത്ത് അയ്യായിത്തോളവും മനുഷ്യര് അന്റാര്‍ട്ടിക്കയിലെത്തുന്നു.”ആര്‍ട്ടിക്കിനു എതിര്‍വശത്തുള്ള “എന്നര്‍ത്ഥമുള്ള അന്റാര്‍റ്റിക്കൊസ് എന്ന ഗ്രീക്ക് പദത്തില്‍നിന്നാണ് അന്റാര്‍ട്ടിക്കയുണ്ടായത്.\n1959-ല് 12 രാജ്യങ്ങള് ചേര്‍ന്ന് ഒപ്പുവെച്ച ഉടമ്പടി പ്രകാരം ഇവിടെ സൈനിക പ്രവര്‍ത്തനവുംഖനനവുംനിരോധിച്ചിരിക്കുന്നു.എന്നാല് ഗവേഷണങ്ങള് അനുവദിച്ചിട്ടുണ്ട്.വ്യത്യസ്തരാജ്യങ്ങളില്‍നിന്നായി 4000ത്തോളം ശാസ്ത്രജ്‍ഞര്\nവിന്‍സണ്‍മാസിഫ് ആണ് അന്റാര്‍ട്ടിക്കയലെ ഏറ്റവുംഉയരംകൂടിയകൊടുമുടി.\n4892മീറ്റര്(16,050 ft)ഉയരമുള്ള ഈ കൊടുമുടി എല്‍സ് വര്‍ത്ത് പര്‍വത നിരകളിലാണ.മറ്റ് നിരവധി മലനിരകളും പ്രധാന വൻകരയിലും സമീപദ്വീപുകളിലുമായുണ്ട്.\nഎറിബസ് അഗ്നിപര്‍വ്വതമാണ് ഭൂമിയുടെ ഏറ്റവും തെക്കായുള്ള സജീവഅഗ്നിപര്‍വ്വതം.ഇപ്പോൾ സജീവമല്ലാത്ത മറ്റ് അഗ്നിപർവ്വതങ്ങൾ സജീവമാകാനുള്ള സാദ്ധ്യതയുമുണ്ട്. 2004-ൽ കടലിനടിയിലൊരു അഗ്നിപർവ്വതം അമേരിക്കൻ-കനേഡിയൻ ശാസ്ത്രജ്ഞരുടെ സംഘം കണ്ടെത്തിയിരുന്നു. സമീപകാല തെളിവുകളനുസരിച്ച് ഇതും ഒരു സജീവ അഗ്നിപര്‍വ്വതമാവാം.\n2008 ജനുവരിയിൽ ശാസ്ത്രജ്ഞർ 2200 വർഷം മുമ്പ് അന്റാർട്ടിക്ക ഹിമപാളിയുടെ അടിയിൽ അഗ്നിപർവ്വതം പൊട്ടിയിരുന്നുവെന്നു കണ്ടെത്തി. കഴിഞ്ഞ പതിനായിരം വർഷങ്ങൾക്കിടയിൽ അന്റാർട്ടിക്കയിൽ ഉണ്ടായ ഏറ്റവും വലിയ അഗ്നിപർവ്വത സ്ഫോടനമായിരുന്നു ഇത്. ഹഡ്സൺ മലനിരകളിലെ പഠനങ്ങളിൽ ഈ സ്ഫോടനത്തിന്റെ ചാരവും കണ്ടെത്താനായി.\nഅന്റാർട്ടിക്കയിലെ മഞ്ഞുപാളികൾക്കടിയിൽ വലിയ തടാകങ്ങൾ കണ്ടെത്തിയിട്ടുണ്ട്. 1996-ൽ റഷ്യയുടെ വോസ്തോക് സ്റ്റേഷനു അടിയിലായി കണ്ടെത്തിയ വോസ്തോക് തടാകമാണ് ഇത്തരത്തിലുള്ളവയിൽ ഏറ്റവും വലുത്.\nഅന്റാർട്ടിക്കയുടെ 95 %ഹിമപാളികളുടെ കനത്ത ആവരണത്തിനടിയിലാണ്. ഇവയ്ക്ക്അടിയിലുള്ള ശിലാഘടന നിർണയിക്കുന്നത് നന്നെ ദുഷ്കരമായിരിക്കുന്നു. പർവത ശിഖരങ്ങളിൽ അപൂർവമായുള്ള നഗ്നശിലാതലങ്ങളെ പഠനവിധേയമാക്കിയും ഭൂകമ്പതരംഗങ്ങളുടെ പ്രതിപതനം ആസ്പദമാക്കിയുമുള്ള നിഗമനങ്ങളാണ് ഇപ്പോൾ ലഭ്യമായിട്ടുള്ളത്.\nഅന്റാർട്ടിക്കയിലെ ഏറിയ ഭാഗങ്ങളും സമുദ്രനിരപ്പിൽ നിന്ന് ശ.ശ. 2,100-2,400 മീ. ഉയരത്തിലാണു സ്ഥിതി ചെയ്യുന്നത്. ഉയരത്തിന്റെ കാര്യത്തിൽ വൻകരകളുടെ കൂട്ടത്തിൽ അന്റാർട്ടിക്കയ്ക്കു പിന്നിൽ രണ്ടാം സ്ഥാനത്തുനില്ക്കുന്ന ഏഷ്യയുടെ ശ.ശ. ഉയരം 915 മീ.മാത്രമാണ്. പൂർവ അന്റാർട്ടിക്കയിലെ ഹിമശൃംഗങ്ങൾ ദ. അക്ഷാ. 800യിലും 750യിലും 3,500 മീ. ലേറെ ഉയരം പ്രാപിച്ചിരിക്കുന്നു.ഹിമാവരണം പാടെ ഒഴിവായാൽ അന്റാർട്ടിക്കയുടെ മാധ്യ-ഉയരം 460 മീ. ആയി കുറയുമെന്ന് കണക്കാക്കപ്പെടുന്നു;\nദക്ഷിണധ്രുവമേഖല ഭൂകേന്ദ്രത്തിലേക്ക് അല്‍പ്പം ഉള്‍വലിഞ്ഞിരിക്കുന്നു. അന്‍റാര്‍ട്ടിക്ക മറ്റു വന്‍കരകളെപ്പോലെ സമുദ്രനിരപ്പില് നിന്നു പൂര്‍ണമായും ഉയര്‍ന്നല്ല സ്ഥിതി ചെയ്യുന്നത്. അന്‍റാര്‍ട്ടിക്കയുടെ നാല് അതിരുകളും പര്‍വതങ്ങളും മാത്രമേ സമുദ്രനിരപ്പില് നിന്ന് ഉയര്‍ന്നുനില്‍ക്കുന്നുള്ളൂ. ശരിക്കും ഒരു താലത്തിന്‍റെ ആകൃതി. കോടിക്കണക്കിന് വര്‍ഷങ്ങളായി കട്ടപിടിച്ചു കിടക്കുന്ന മഞ്ഞിന്‍െറ ഭാരംകൊണ്ട് ഈ താലത്തിന്‍െറ നടുഭാഗം ഇപ്പോഴും കുഴിഞ്ഞു കൊണ്ടിരിക്കുകയാണ്.\nഏറ്റവും വരണ്ടത്, സമുദ്രനിരപ്പില് നിന്ന് ഏറ്റവും താണത്, ഏറ്റവും കൂടുതല് മഞ്ഞു മൂടിക്കിടക്കുന്നത്, മറ്റുവന്‍കരകളില് നിന്നെല്ലാം ഏറ്റവും അകന്നുകിടക്കുന്ന കര, ഏറ്റവും ശക്തിയായ കാറ്റുവീശുന്ന സ്ഥലം ഇങ്ങനെ ഒട്ടേറെ പ്രത്യേകതകളുള്ള സ്ഥലമാണ് അന്‍റാര്‍ട്ടിക്ക. അമെരിക്കയെക്കാളും യൂറോപ്പിനെക്കാളും വലിയ വന്‍കരയാണ് അന്‍റാര്‍ട്ടിക്ക. തണുപ്പു കാലത്ത് അന്‍റാര്‍ട്ടിക്ക വളരാന് തുടങ്ങും. ഏതാണ്ട് ഇരട്ടിയിലധികം ഇങ്ങനെ വളരും. ചുറ്റുമുള്ള കടല്‍വെള്ളം ഐസായി ഉറച്ചു കട്ടിയാവുന്നതാണ് അന്‍റാര്‍ട്ടിക്ക ഇങ്ങനെ വളരാന് കാരണം.\n20 കോടി വര്‍ഷം മുന്‍പ് ഭൂമധ്യരേഖ അന്‍റാര്‍ട്ടിക്കയിലൂടെയാണ് കടന്നുപോയിരുന്നത്. നിബിഡമായ മഴക്കാടുകള് ഇവിടെ സമൃദ്ധമായിരുന്നു. കാലക്രമേണയാണ് ഇവിടം മഞ്ഞുമൂടിയ ഹിമ ഭൂമിയായി മാറിയത്. ഇത് എങ്ങനെയെന്നു നോക്കാം. ഭൂമി ഒരു പന്താണെന്നു കരുതുക. ഇരുപത്തിമൂന്നര ഡിഗ്രി ചരിഞ്ഞു നില്‍ക്കുന്ന ഒരുപന്ത്. ചരിഞ്ഞ ഈ പന്ത് സൂര്യനെ എപ്പോഴും ചുറ്റിക്കൊണ്ടിരിക്കുകയാണ്. ഒരു പ്രാവശ്യം ചുറ്റിവരാന് ഒരു വര്‍ഷം വേണം. ഈ പന്ത് അല്‍പ്പം ചരിഞ്ഞതുകൊണ്ട് ഒരു കുഴപ്പമുണ്ട്. പന്തിന്‍റെ ഒത്തനടുക്കുകിട്ടുന്ന സൂര്യപ്രകാശം താഴെയും മുകളിലും കിട്ടില്ല. അതുകൊണ്ടാണ് ആര്‍ട്ടിക്കിലും അന്‍റാര്‍ട്ടിക്കയിലും ആറുമാസം നീണ്ട രാത്രിയും ആറുമാസം നീണ്ട പകലും അനുഭവപ്പെടുന്നത്. ഇങ്ങനെ ലക്ഷക്കണക്കിനു വര്‍ഷം സൂര്യപ്രകാശം വേണ്ടത്ര ലഭിക്കാതെ ഈ പ്രദേശങ്ങള് തണുത്തുറയാന് തുടങ്ങി. അങ്ങനെ മഞ്ഞുകട്ടകള് നീണ്ടു പരന്നുകിടക്കുന്ന ഒരു പ്രദേശമായി മാറി അന്‍റാര്‍ട്ടിക്ക. ഈ മഞ്ഞുകട്ടകള്‍ക്ക് മറ്റൊരു പ്രത്യേകത കൂടിയുണ്ട്. മഞ്ഞുകട്ടകള് ഒരു കണ്ണാടിപോലെ പ്രവര്‍ത്തിക്കും. വല്ലപ്പോഴും കിട്ടുന്ന സൂര്യപ്രകാശത്തെ ഒരു കണ്ണാടിപോലെ തിരിച്ചുവിടും. സൂര്യപ്രകാശത്തിന്‍റെ നല്ലൊരു ഭാഗം ഇങ്ങനെ തിരിച്ചുപോവുന്നതുകൊണ്ട് അന്‍റാര്‍ട്ടിക്കയില് ചൂടു പിന്നെയും കുറയും. അങ്ങനെ ലക്ഷക്കണക്കിനു വര്‍ഷങ്ങള്‍കൊണ്ട് വേണ്ടത്ര സൂര്യപ്രകാശമോ ചൂടോ ലഭിക്കാതെ തണുത്തുറഞ്ഞതാണ് അന്‍റാര്‍ട്ടിക്ക.\nഭൂമിയുടെ മൊത്തം ചൂടുകൂടാതെ നോക്കുന്നത് അന്‍റാര്‍ട്ടിക്ക എന്ന എയര്‍കണ്ടീഷണര് ഭൂമിയുടെ തെക്കേ അറ്റത്തുള്ളതുകൊണ്ടാണ്. ഭൂമധ്യരേഖാപ്രദേശത്ത് സൂര്യപ്രകാശം കുത്തനെ വീഴുന്നതുകൊണ്ട് ഇവിടത്തെ സമുദ്രജലം ചൂടായിക്കൊണ്ടിരിക്കുന്നു. ഭൂമധ്യപ്രദേശത്ത് അധികംവരുന്ന ചൂടുകുറയ്ക്കാന് അന്‍റാര്‍ട്ടിക്കയില് നിന്നു തണുത്തജലം ഒഴുകിയെത്തുന്നു, പകരം അന്‍റാര്‍ട്ടിക്കയിലേക്ക് ഉഷ്ണജലവും. ആഫ്രിക്കയടക്കമുള്ള ഭൂമധ്യരാജ്യങ്ങള് ചൂടില് വെന്തുരുകാത്തത് ഈ കൈമാറ്റം കാരണമാണ്. സൂര്യരശ്മികളെ തിരിച്ചുവിട്ടും തണുത്തവെള്ളം ഭൂമധ്യപ്രദേശത്തേക്ക് ഒഴുക്കിയും ഒരു എയര്‍കണ്ടീഷണറായി അന്‍റാര്‍ട്ടിക്ക പ്രവര്‍ത്തിച്ചില്ലെങ്കിലോ… ? ഭൂമിയിലെ ചൂടുകൂടിക്കൂടി എല്ലാ ജീവജാലങ്ങളും ചത്തൊടുങ്ങിയേനേ…! ഏതായാലും ഇപ്പോള് ശാസ്ത്രജ്ഞര് ഞെട്ടിക്കുന്ന ഒരു സത്യം കണ്ടുപിടിച്ചിരിക്കുന്നു. ഭൂമിയുടെ ചൂട് ക്രമേണ കൂടിവരികയാണ്. അന്‍റാര്‍ട്ടിക്ക ഉരുകാന് തുടങ്ങിയിരിക്കുന്നു.\nഅന്‍റാര്‍ട്ടിക്ക എന്ന പേരിനര്‍ഥം ആര്‍ട്ടിക്കിന് എതിരായത് എന്നാണ്. ഇന്ത്യാമഹാരാജ്യത്തിന്‍റെ ഏതാണ്ട് നാലിരട്ടി വിസ്തൃതിയുണ്ട് അന്‍റാര്‍ട്ടിക്കയ്ക്ക്. നദികള്‍ക്കു പകരം ഹിമാനികളാണ് ഇവിടെ കടലിലേക്ക് ഒഴുകിയിറങ്ങുന്നത്. ഭൂമുഖത്തെ മഞ്ഞിന്‍റെ 90%വും അന്‍റാര്‍ട്ടിക്കയിലാണ്. ശരാശരി 2,500 മീ. കനത്തില് അന്‍റാര്‍ട്ടിക്കയെ മഞ്ഞ് പൊതിഞ്ഞിരിക്കുന്നു. ഈ മഞ്ഞിന്‍റെ ഭാരം താങ്ങാന്‍കഴിയാതെ അന്‍റാര്‍ട്ടിക്ക ശരാശരി 600 മീ. വരെ താഴ്ന്നുപോയിരിക്കുന്നു. കപ്പലുകളിലും മറ്റും ഇവിടെയെത്താന് വലിയ ബുദ്ധിമുട്ടാണ്. അന്‍റാര്‍ട്ടിക്കയെ സമീപിക്കുന്ന സാഹസികരെ സ്വീകരിക്കുന്നത് പരന്ന ഉപരിതലത്തോടുകൂടിയ ഇത്തരം മഞ്ഞുമലകളാണ്. 100 കിലോമീറ്ററോളം വീതിയും 350 കിലോമീറ്ററോളം നീളവുമുള്ള ഐസ്ബര്‍ഗുകള്‍വരെ ഇവിടെയുണ്ട്. വന്‍കരയില് മൊത്തം മൂന്നുകോടി ഘന കിലോമീറ്റര് മഞ്ഞുണ്ടെന്നാണ് ശാസ്ത്രജ്ഞര് കണക്കാക്കിയിരിക്കുന്നത്.\nഅന്‍റാര്‍ട്ടിക്കയ്ക്കു ചുറ്റുമുള്ള കടലില് ക്രില് എന്ന ഒരുതരം മത്സ്യം ധാരാളം വളരുന്നു. കണ്ടാല് കൊഞ്ചിനെപ്പോലിരിക്കുന്ന ഒരു കൊച്ചു ജീവിയാണ് ക്രില്. ഒരു ചാകരയില് നിന്നുമാത്രം ലക്ഷക്കണക്കിനു ക്രില് മത്സ്യം പിടിക്കാവുന്നതാണ്. ഇതാണ് ലോകത്തിലെ ഏറ്റവും വലിയ ചാകര. ഇവിടത്തെ പെന്‍ഗ്വിനുകളുടെയും സീലുകളുടെയും പ്രധാനഭക്ഷണമാണ് ക്രില്. ഭൂമിയിലെ ഏതു വര്‍ഗത്തിലുള്ള ജീവികളുടെയും മൊത്തം ഭാരത്തേക്കാള് കൂടുതല്‍വരും അന്‍റാര്‍ട്ടിക്കയിലെ ക്രില്ലുകളുടെ ആകെ ഭാരം.\nഅന്‍റാര്‍ട്ടിക്ക ഭൂഖണ്ഡത്തെ വലയം ചെയ്തുകിടക്കുന്ന കടലാണ് ദക്ഷിണസമുദ്രം. മുന്‍പ് അന്‍റാര്‍ട്ടിക്ക സമുദ്രം എന്ന പേരിലാണിതറിയപ്പെട്ടിരുന്നത്. അമുണ്‍ഡ്സെന് കടല്, ബെലിങ്ഷോസന് കടല്, റോസ് കടലിലെ ഡ്രെയ്ക് പസേജിന്‍റെ ഒരു ഭാഗം, വെഡല് കടല് എന്നിവ ഉള്‍പ്പെടുന്നതാണീ സമുദ്രം. ഇന്‍റര്‍നാഷണല് ഹൈഡ്രോഗ്രഫിക് ഓര്‍ഗനൈസേഷന് 2000-ല് നടത്തിയ സര്‍വേയുടെ തീരുമാനത്തിലാണ് ദക്ഷിണസമുദ്രത്തെ പ്രത്യേക സമുദ്രമായി പ്രഖ്യാപിച്ചത്. നാഷണല് ജിയോഗ്രഫിക് സൊസൈറ്റി പോലുള്ള ചില പ്രസ്ഥാനങ്ങള് ഈ തീരുമാനത്തെ എതിര്‍ക്കുന്നുണ്ട്. അറ്റ്ലാന്‍റിക്, പെസഫിക്, ഇന്ത്യന് സമുദ്രങ്ങള് അന്‍റാര്‍ട്ടിക്കയിലേക്ക് വ്യാപിച്ചുകിടക്കുന്നുണ്ടെന്നാണ് ഇവരുടെ വാദം. 20 മുതല് 100 വരെയാണ് സമുദ്രത്തിലെ താപനില. വമ്പന് മഞ്ഞു മലകള് ഈ കടലിലെ കപ്പല് യാത്രയ്ക്ക് ഭീഷണിയാണ്. ശക്തമായ ശീതക്കാറ്റ് വീശിയടിക്കുന്ന മേഖലയാണിത്. 2,03,27,000 ച.കി.മീ ആണ് ഈ കടലിന്‍റെ മൊത്തം വിസ്തൃതി.\nഎന്നാണ് മനുഷ്യന് അന്‍റാര്‍ട്ടിക്ക ആദ്യം കണ്ടത് എന്നതിനൊരു തെളിവുമില്ല. റഷ്യന് പര്യവേഷകരായ മിഖായില് ലാസറേഫ് ഫാബിയന് ഗോട്ട്ലീബ് ഫൊണ് ബെലിങ്ഷോസന് എന്നിവര് ഈ പ്രദേശത്തെ 1820-ല് ആദ്യമായി കണ്ടുവെന്ന് പറയപ്പെടുന്നു. എന്നാല് ഇവിടെ ആദ്യം എത്തിച്ചേര്‍ന്നത് നോര്‍വീജിയന് ധ്രുവ പര്യവേഷകനായ അമുണ്‍ഡ് സെന് (Roald Amundsen) ആണ്. 1911 ഡിസംബര് 14-ന് ഫ്രാം എന്ന കപ്പലിലാണ് അദ്ദേഹം ഇവിടെയെത്തിയത്. ആദ്യം വിമാനത്തില് ഇവിടെയിറങ്ങിയത് റിച്ചാര്‍ഡ് ബൈര്‍ഡ് (Richard Elelvyh Byrd)എന്ന വൈമാനികനാണ്.\nഎണ്ണ, പ്രകൃതിവാതകം, കല്‍ക്കരി, ഇരുമ്പയിര് എന്നിവ അന്‍റാര്‍ട്ടിക്കയില് ധാരാളമുണ്ടെങ്കിലും അന്‍റാര്‍ട്ടിക്ക് ട്രീറ്റിയിലെ എന്‍വയണ്‍മെന്‍റല് പ്രോട്ടോക്കോള് അനുസരിച്ച് 2048 വരെ ഇവിടെ ഖനനം നിരോധിച്ചിരിക്കുന്നത്.\nകഠിനമായ തണുപ്പിനെ അതിജീവിച്ച് ഇവിടെ പാര്‍ക്കുന്നത് ഏതാനും ജീവജാലങ്ങള് മാത്രമാണ്. സസ്യവര്‍ഗങ്ങളായി പായലുകള്, പൂപ്പലുകള്, ആല്‍ഗകള് എന്നിവയ്ക്കൊപ്പം പൂക്കുന്ന രണ്ടിനം കൂടിയുണ്ട്. അന്‍റാര്‍ട്ടിക് മുടിപ്പുല്ലും (Antartic hairgrass) അന്‍റാര്‍ട്ടിക്ക് പേള്‍വര്‍ട്ടും. ഹിമ കടല്‍പക്ഷി (Snow petrel), അഞ്ചിനം പെന്‍ഗ്വിനുകള്, ആല്‍ബട്രോസ് എന്നീ പക്ഷികളും ക്രില്, നീലത്തി മിംഗലം, സീല് എന്നിവയും ഏകദേശം 12 മില്ലിമീറ്റര് വലിപ്പമുള്ള ബെല്‍ജികാ അന്‍റാര്‍ട്ടികാ (Belgica Antartica) എന്നയിനം ചിറകില്ലാ പ്രാണിയെയും ഇവിടെ കണ്ടുവരുന്നു.\nഅന്‍റാര്‍ട്ടിക് ട്രീറ്റി സിസ്റ്റം\nഅന്‍റാര്‍ട്ടിക്കയെ മുഴുവന് മനുഷ്യരാശിയുടേയും സമാധാനപരമായ ആവശ്യങ്ങള്‍ക്കുമാത്രം പ്രയോജനപ്പെടുത്തുക എന്ന ലക്ഷ്യത്തിനായുള്ള ഉടമ്പടി. 1998 ജനുവരി 14ന് പ്രാബല്യത്തില് വന്നു. 1959 ഡിസംബറില് 12 രാജ്യങ്ങള് ചേര്‍ന്ന് ഒപ്പുവെച്ച അന്‍റാര്‍ട്ടിക് സന്ധിയടക്കം ഇരുനൂറോളം കരാറുകള് ഉള്‍ക്കൊള്ളുന്ന ഈ ഉടമ്പടിയില് ഇന്ത്യയും ഒപ്പുവെച്ചിട്ടുണ്ട്. അന്‍റാര്‍ട്ടിക് ട്രീറ്റിസിസ്റ്റമാണ് ഈ പ്രദേശത്തിന്‍റെ മേല്‍നോട്ടം വഹിക്കുന്നത് .\n1981-ലാണ് ഇന്ത്യ ആദ്യ അന്‍റാര്‍ട്ടിക് പര്യവേഷണത്തിനു തുടക്കമിടുന്നത്. 1983 ഡിസംബറില് ഇന്ത്യ അവിടെ ദക്ഷിണ ഗംഗോത്രി എന്ന പഠന ഗവേഷണ സ്റ്റേഷന് ആരംഭിച്ചു. 1989-ല് രണ്ടാമത്തെ സ്റ്റേഷന് മൈത്രി സ്ഥാപിതമായി. 2012-ല് തുടങ്ങിയ സ്റ്റേഷനാണ് ഭാരതി. ലാര്‍സ്മാന് ഹില്‍സി (Larsemann Hills) ലാണ് ഇതിന്‍റെ സ്ഥാനം.\nവിസ്തൃതി – 140,00,000 ച.കി.മീ\nജനസംഖ്യ – സ്ഥിരവാസികളില്ല\nസ്ഥാനം – ഭൂമിയുടെ തെക്കേയറ്റം\nകടലോരവിസ്തൃതി – 17,968 കി.മീ\nഅന്‍റാര്‍ട്ടിക്ക ഭൂഖണ്ഡത്തെ പശ്ചിമ,\nപൂര്‍വ ഭാഗങ്ങളായി വേര്‍തിരിക്കുന്ന\nപര്‍വതനിര – ട്രാന്‍സ് അന്‍റാര്‍ട്ടിക് പര്‍വതനിര\nഏറ്റവും ഉയരമുള്ള കൊടുമുടി – വിന്‍സണ് മാസിഫ്\n(ഉയരം 4,892 മീറ്റര് – എന്‍ഡ്വര്‍ത്ത് പര്‍വതനിരയില് സ്ഥിതി ചെയ്യുന്നു)\nഅന്‍റാര്‍ട്ടിക്കയിലെ സജീവ അഗ്നിപര്‍വതം\n- മൗണ്ട് എറിബസ്\nലോകത്തെ ശുദ്ധജലത്തിന്‍റെ 90 ശതമാനവും അന്‍റാര്‍ട്ടിക്കയില് മഞ്ഞുപാളികളായി സ്ഥിതി ചെയ്യുന്നു. ഇതില് ഒഴുകുന്ന ഐസ് ഷെല്‍ഫ് (കരല ടവലഹള) 44 ശതമാനം വരും. ഉറച്ച ഹിമഭിത്തികള് (കരല ണമഹഹ)െ 38 ശതമാനം. ഹിമപ്രവാഹം (കരല ടൃേലമാ) 13 ശതമാനം. അന്‍റാര്‍ട്ടിക്കയിലെ ഹിമാവരണത്തിന് ശരാശരി രണ്ടര കിലോമീറ്ററോളം കനമുണ്ട്.\nഎൽസ്വർത്ത് ലൻഡ് മേരി ബേർഡ് ലൻഡ്, വിക്റ്റോറിയാലൻഡ്, അന്റാർട്ടിക് ഉപദ്വീപിന്റെ അരികുകൾ എന്നിവിടങ്ങളിലുള്ള അഗ്നിപർവതങ്ങൾ ഹിമാവൃതമെങ്കിലും സജീവങ്ങളാണ്. സ്കോഷ്യാ ദ്വീപസമൂഹത്തിലാണ് അഗ്നിപർവത വിസ്ഫോടനങ്ങൾ രൂക്ഷമായതോതിൽ നടക്കുന്നത്. പൂർവ അന്റാർട്ടിക്കയുടെ കി. തീരത്ത് ഗാസ്സ്ബെർഗ് (900കി.) എന്ന ഒരേയൊരു അഗ്നിപർതം മാത്രമേയുള്ളൂ. റാസ് ദ്വീപിലെ ദീർഘനാൾ സുക്ഷുപ്തിയിലാണ്ടിരുന്ന മൌണ്ട് എറിബസ് അഗ്നിപർവതം 1970 മധ്യത്തോടെ വീണ്ടും സജീവമായി. ഇതിൽ നിന്ന് ഉദ്ഗമിച്ച ലാവ നേരത്തേ ഉരുത്തിരിഞ്ഞിരുന്ന വിലമുഖതടാക(creater lake)ത്തെ പൂർണമായി നികത്തി.യു.എസ്സിന്റെ പ്രധാന നിരീക്ഷണ നിലയമായ മക്മുർഡോ എറിബസ്സിനുതൊട്ടടുത്താണ്. തന്മൂലം എറിബസ്സിന്റെ ഭാവമാറ്റങ്ങൾ സൂക്ഷ്മാവലോകനത്തിനു വിധേയമായിരിക്കുന്നു. ഡിസപ്ഷൻ ദ്വീപിലെ അഗ്നിപർവത കുഹര(caldera) ത്തിലുണ്ടായ അപ്രതീക്ഷിത സ്ഫോടനങ്ങളിൽ സമീപസ്ഥങ്ങളായ നിരീക്ഷണ നിലയങ്ങൾക്ക് (ബ്രിട്ടൻ, ചിലി എന്നീ രാജ്യങ്ങളുടെ) സാരമായ കേടുപാടുകൾ സംഭവിച്ചു(1967-70). അന്റാർട്ടിക് ഉപദ്വീപിലും സ്കോഷ്യാ ദ്വീപസമൂഹത്തിലുമുള്ള അഗ്നിപർതങ്ങൾ പസിഫിക് വക്കത്തുള്ളവയുമായി സ്വഭാവ സാദൃശ്യം പുലർത്തുന്നു; മറ്റിടങ്ങളിലുള്ളവ ആഫ്രിക്കൻ ഭ്രംശ താഴ്വരയിൽപ്പെട്ട അഗ്നിപർവതങ്ങളോടും.\nസെന്റെനൽ റേഞ്ച് പോലുള്ള ഉയർന്ന ഗിരിശൃംഗങ്ങളിൽ ഉദ്ദേശം 50 ദശലക്ഷം വർഷത്തിനു മുൻപുതന്നെ ഹിമാനികൾ രൂപംകൊണ്ടിരുന്നു. ഇവ ക്രമേണ താഴ്വാരങ്ങളിലും തുടർന്ന് കടലോരത്തും എത്തി. ഹിമാനികളുടെ ആവർത്തിച്ചുള്ള അതിക്രമണവും പിന്മാറ്റവും മൂലം കടലോരമേഖലയിൽ ഉടവുകളും ഉൾക്കടലുകളും രൂപംകൊണ്ടു. കാലാന്തരത്തിൽ അതിശൈത്യം നിമിത്തം വൻകരയിലെമ്പാടും ഹിമപാളികൾ അട്ടിയിട്ടുയർന്നു. ഇവയുടെ അതിപ്രസരത്തിൽ നേരത്തേ രൂപംകൊണ്ടിരുന്ന മഞ്ഞുമലകൾ മൊത്തത്തിലുള്ള ഹിമപ്രതലത്തിന്റെ ഭാഗങ്ങളായിത്തീർന്നു. ഉദ്ദേശം3ദശലക്ഷം വർഷങ്ങൾക്കു മുൻപ് ഹിമപടലങ്ങൾക്ക് സാരമായ തോതിൽ ശോഷണം സംഭവിച്ചതായി വ്യക്തമായിട്ടുണ്ട്. പ്രതിഭാസം ഒഴിവാക്കിയാൽ, കഴിഞ്ഞ 50 ദശലക്ഷം വർഷങ്ങളായി അന്റാർട്ടിക്ക തുടർച്ചയായി ഹിമപ്രവൃദ്ധിക്കു വിധേയമായിരുന്നു.\nഅന്റാർട്ടിക്കയിലെ ഹിമസഞ്ചയത്തിന്റെ മൊത്തം വ്യാപ്തത്തിൽ പലവുരു ഏറ്റക്കുറച്ചിലുകളുണ്ടായതിന് വ്യക്തമായ സൂചനകൾ ലഭിച്ചിട്ടുണ്ട്. ഇപ്പോഴത്തെ ഹിമപ്രതലത്തിനു മുകളിൽ എഴുന്നുനില്ക്കുന്ന ഉന്നതഭാഗങ്ങളിൽ ദൃശ്യമാവുന്ന ഹിമാനീകൃത ചാലുകളും ദ്രോണികളും നിക്ഷിപ്തമായ ഹിമപാളികളുടെ ആവർത്തിച്ചുള്ള അവശോഷണത്തിനും പ്രവൃദ്ധിക്കും തെളിവാണ്. ദ.ധ്രുവത്തിനു ചുറ്റും സഞ്ചിതമായിരുന്ന ഹിമപിണ്ഡങ്ങൾ ഭൂതലത്തിന്റെ പൊതുവായ ചായ്വിനെ അവലംബിച്ച് ട്രാൻസ് അന്റാർട്ടിക് മലയിടുക്കുകളിലൂടെ ഒഴുകി ഒടുവിൽ പൂർണമായി ഉരുകി ശോഷിച്ചതിന്റെ പരിണതഫലമാണ് റൈറ്റ്, ടെയ്ലർ, വിക്റ്റോറിയ തുടങ്ങി നേർത്ത ഹിമാവരണത്തിലുള്ള താഴ്വാരങ്ങൾ. ബേർഡ്മൂർ ഹിമാനിയുടെ പ്രാന്തങ്ങളിൽ 1983-ൽ പ്ളയോസീൻ യുഗത്തിലേതോ അതിലും പ്രായംകുറഞ്ഞതോ ആയ ഡയറ്റംനിക്ഷേപങ്ങൾ (Diatom deposits) കണ്ടെത്തിയിട്ടുണ്ട്. ആഴംകുറഞ്ഞ സമുദ്രഭാഗങ്ങളിൽ മാത്രം കാണപ്പെടുന്നവയാണിവ. പൂർവ അന്റാർട്ടിക്കാ തീരത്തെ വൻകരാവേദികയിലേക്ക് അതിക്രമിച്ച ഹിമാനികൾ കാർന്നെടുത്ത ഡയറ്റം ശേഖരങ്ങൾ, അവ പിൻവാങ്ങിയപ്പോൾ വൻകരയുടെ ഉൾഭാഗത്ത് എത്തപ്പെടുകയും തുടർന്നുള്ള ശോഷണത്തിനിടയിൽ നിക്ഷേപിക്കപ്പെടുകയും ചെയ്തുവെന്നാണ് അനുമാനിക്കപ്പെടുന്നത്. മൂന്നു ദശലക്ഷം വർഷത്തിനു മുൻപ് അന്റാർട്ടിക് ഹിമസഞ്ചയത്തിനു നേരിട്ടശോഷണം വളരെ വ്യാപകമായിരുന്നുവെന്ന സൂചനയും ഇതിലൂടെ ലഭിക്കുന്നു. പില്ക്കാലങ്ങളിൽ ഉത്തരാർധഗോളത്തിൽ ഹിമയുഗങ്ങൾക്കിടയ്ക്കുണ്ടായ തപിത(warm period)ഘട്ടങ്ങൾക്കു സമാന്തരമായി ഈദൃശ ഹിമശോഷണം(deglaciation) ആവർത്തിക്കപ്പെട്ടിരിക്കാനുള്ള സാധ്യത തള്ളിക്കളയാവുന്നതല്ല. തപിതഘട്ടങ്ങളിൽ സമുദ്രനിരപ്പിലുണ്ടായ ആഗോളവർധനവ് ധ്രുവമേഖലകളിലെ ഹിമപാളികൾ ദ്രവീഭവിച്ചുണ്ടായ അധികജലം മൂലമായിരുന്നുവെന്നു കരുതപ്പെടുന്നു.ഇപ്പോഴത്തെ അവസ്ഥയിൽ അന്റാർട്ടിക്കയിലെ ഹിമശേഖരങ്ങൾ ഏറെക്കുറെ സന്തുലിതാവസ്ഥയിലാണ്; കാര്യമായ ഏറ്റക്കുറച്ചിലുകൾ ഉണ്ടാവുന്നില്ല. റാസ്, റോൺ, ഫിൽനെർ, അമറി എന്നീ ഹിമാനികൾക്ക് ഗണ്യമായ ശോഷണം സംഭവിക്കുന്നുണ്ടെങ്കിലും അടിത്തട്ടിലെ ദ്രവീകരണം കൂടുതൽ സാന്ദ്രമായ പുനഃഹിമായനത്തിനു നിദാനമാവുന്നതിനാൽ പ്രസക്ത ഹിമാനി പൂർവാധികം പുഷ്ടിപ്പെടുന്നതായാണ് കണ്ടിട്ടുള്ളത്.\nവൻകരയോടനുബന്ധിച്ചുള്ള കടലുകൾഭൂമിയുടെ തെക്കേഅറ്റത്തുള്ള വന്‍കരയാണ് അന്റാര്‍ട്ടിക്ക.സ്വാഭാവികമായി മനുഷ്യവാസമില്ലാത്ത ഇവിടെ 98 ശതമാനവും മഞ്ഞുമൂടി കിടക്കുകയാണ്.ഗവേഷണ ആവശ്യങ്ങള്‍ക്കായി മഞ്ഞുക്കാലത്ത് ആയിരത്തോളവുംവേനല്‍ക്കലത്ത് അയ്യായിത്തോളവും മനുഷ്യര് അന്റാര്‍ട്ടിക്കയിലെത്തുന്നു.”ആര്‍ട്ടിക്കിനു എതിര്‍വശത്തുള്ള “എന്നര്‍ത്ഥമുള്ള അന്റാര്‍റ്റിക്കൊസ് എന്ന ഗ്രീക്ക് പദത്തില്‍നിന്നാണ് അന്റാര്‍ട്ടിക്കയുണ്ടായത്\nഅന്റാർട്ടിക്കയെ വലയം ചെയ്തിട്ടുള്ള കടലുകളെ ഒരു ‘കോട്ടയ്ക്കു ചുറ്റുമുള്ള കിടങ്ങി‘നോട് ഉപമിക്കാറുണ്ട്. ഇന്ത്യൻ, പസിഫിക്,അത്ലാന്തിക് സമുദ്രങ്ങളുടെ പടിഞ്ഞാറരികുകളിൽ നിന്ന് ഉപോഷ്ണമേഖലാ പ്രതലജലം തെക്കോട്ടൊഴുകി അന്റാർട്ടിക്കാ തീരത്തെ ലക്ഷ്യം വയ്ക്കുന്നുവെങ്കിലും പരിധ്രുവീയ പ്രവാഹവുമായി സന്ധിക്കുന്നതോടെ ഗതിമാറ്റി കിഴക്കോട്ടൊഴുകുന്നു. കൂടിയ താപനിലയിലുള്ള ഈ ജലം തണുത്ത അന്റാർട്ടിക് ജലവുമായി ഭാഗികമായി കൂടിക്കലരുന്നതിലൂടെ അന്റാർട്ടിക് പ്രതലജലം രൂപം കൊള്ളുന്നു. ദക്ഷിണ അക്ഷാശം 40° മുതൽ 50°-60° വരെയുള്ള മേഖലയിൽ ഈ ജലപിണ്ഡം വ്യാപിച്ചുകാണുന്നു. ജലമിശ്രണത്തിന്റെ ഉത്തര സീമ(40° തെ.)യാണ് അന്റാർട്ടിക് സമുദ്രത്തിന്റെ വടക്കേ അതിരു നിർണയിക്കുന്നത്. ഈ സീമാമേഖലയെ ഉപോഷ്ണമേഖലാ അഭിസരണം (subtropical convergence) എന്നു വിശേഷിപ്പിക്കുന്നു. പരിധ്രുവീയ പ്രവാഹത്തിന്റെ ഉത്തരസീമ ദക്ഷിണ അക്ഷാശം 50° മുതൽ60° വരെ വ്യതിചലിച്ചുകാണുന്നു; ഈ സീമാമേഖലയാണ് അന്റാർട്ടിക് അഭിസരണം (Antarctic convergence). അഭിസരണമേഖലകൾ കാലാവസ്ഥ, സമുദ്രജീവജാലം, കടൽത്തറയിലെ അടിവുകൾ, പ്ളവദ്ഹിമ പുഞ്ജം (ice pack), മഞ്ഞുമലകളുടെ പഥം എന്നിവയുടെ മേൽ സാരമായ സ്വാധീനം പുലർത്തുന്നു. ഈ മേഖലകളുടെ സ്ഥാനനിർണയനം സുസാധ്യമാക്കുന്നത് താപനിലയിലും ലവണതയിലും ദൃശ്യമാവുന്ന വ്യതിയാനമാണ്.\nഅന്റാർട്ടിക്കാതീരത്തു നിന്നു വടക്കോട്ടൊഴുകുന്ന ശീതളമായ പ്രതലജലം അന്റാർട്ടിക് അഭിസരണമേഖലയിലെ താരതമ്യേന ചൂടുകൂടിയ ജലപാളികൾക്കടിയിലേക്കൊഴുകി 900 മീ. വരെ ആഴത്തിലെത്തുന്നതോടെ സബ് അന്റാർട്ടിക് മധ്യതല ജലപിണ്ഡം (Sub Antarctic Intermediate Watermass) ആയിത്തീരുന്നു. ഈ ജലപിണ്ഡം അന്റാർട്ടിക് അഗാധജല (Antarctic Bottom Water)ത്തിന്റെ സമ്മർദത്തിൽപ്പെട്ടു വടക്കോട്ടൊഴുകുകയും ഭൂമധ്യരേഖയും കടന്ന് ഉത്തരാർധഗോളത്തിലെ ജലപിണ്ഡങ്ങളുമായി കലരുകയും ചെയ്യുന്നു. അന്റാർട്ടിക് അഗാധജലത്തിന്റെ പ്രഭാവം അത്ലാന്തിക് സമുദ്രത്തിൽ ബെർമുഡാ വരെയുള്ള മേഖലകളിൽ അനുഭവപ്പെടുന്നു.അന്റാർട്ടിക്കാ വൻകരയ്ക്ക് തൊട്ടടുത്തുള്ള ഭാഗങ്ങളിൽ പ്രതലജലത്തിന് ശക്തമായ അപസരണം (divergnce) സംഭവിക്കുന്നതിനാൽ അഗാധജലത്തിന്റെ ഉദ്ഗമനം (upwelling) സാധാരണമായിരിക്കുന്നു.\nവൻകരയ്ക്ക് ചുറ്റുമുള്ള കടലുകളിൽ രണ്ടിനങ്ങളിൽ പെട്ട ഹിമപിണ്ഡങ്ങളാണുള്ളത്: (1) ഹിമാനികളാൽ പരിപോഷിപ്പിക്കപ്പെടുന്നവയും അർധ-സ്ഥായികളുമായ ബൃഹദാകാര ഹിമശൈലങ്ങൾ (ഉദാ. റാസ് ഐസ് ഷെൽഫ്); (2) ഉറയലിനും ഉരുകലിനും ആവർത്തിച്ചു വിധേയമാവുന്ന പ്ളവദ്-ഹിമപുഞ്ജം. രണ്ടാമത്തെ ഇനത്തിൽപ്പെട്ടവ അത്ലാന്തിക് ഭാഗത്ത് 56° തെ. വരെയും പസിഫിക്കിൽ 64°തെ. വരെയും ശൈത്യകാലത്ത് അതിക്രമിച്ചു കാണുന്നു. വൻകരാഹിമാനികളിൽ നിന്ന് അടർന്നു മാറുന്ന ഹിമഖണ്ഡങ്ങൾ കടലിലെത്തുന്നതോടെ മഞ്ഞുമലകളായി സഞ്ചലിക്കുന്നു; ഇവ ചിലപ്പോൾ ഉപോഷ്ണമേഖലാ അഭിസരണം (40° തെ.)വരെ എത്താറുണ്ട്. അന്റാർട്ടിക്കയോടനുബന്ധിച്ചുള്ള പ്ളവദ്-ഹിമപുഞ്ജം ആവർത്തിച്ചുള്ള പിൻവാങ്ങലും വ്യാപനവും മൂലം അസ്ഥിരവ്യാപ്തിയുള്ളതായിരിക്കുന്നു. വിസ്തീർണത്തിലുണ്ടാകുന്ന വാർഷിക ഏറ്റക്കുറച്ചിൽ ആർട്ടിക്കിലേതിന്റെ ആറു മടങ്ങാണെന്നു കണക്കാക്കപ്പെട്ടിട്ടുണ്ട്. ഉപഗ്രഹസർവേഷണം തുടങ്ങിയ അത്യാധുനിക പ്രവിധികളുപയോഗിച്ച് അന്റാർട്ടിക്കാ പ്ളവദ്-ഹിമപുഞ്ജത്തിലുണ്ടാവുന്ന ദീർഘകാല ഏറ്റക്കുറച്ചിലുകളേയും അവ ആഗോളകാലാവസ്ഥാ പ്രകാരങ്ങളിൽ ചെലുത്തുന്ന സ്വാധീനതയേയും സംബന്ധിച്ച പഠനങ്ങൾ പുരോഗമിക്കുന്നു.\nഭൂമിയിലെ ഏറ്റവും തണുപ്പേറിയ പ്രദേശമാണ് അന്റാർട്ടിക്ക. റഷ്യൻ സ്റ്റേഷനായ വോസ്റ്റോക്കിൽ 1983 ജൂലൈ 21-നു രേഖപ്പെടുത്തപ്പെട്ട ഏറ്റവും ചെറിയ താപനിലയായ -89.2°c ഉണ്ടായി.ഏറ്റവും കുറവ് വർഷപാതം രേഖപ്പെടുത്തുന്ന ഈ പ്രദേശം തണുത്തുറഞ്ഞ മരുഭൂമിയാണ്. ദക്ഷിണധ്രുവത്തിലെ ശരാശരി വാർഷിക വർഷപാതം പത്ത് സെന്റീമീറ്റർ മാത്രമാണ്. ശീതകാലത്ത് പ്രദേശത്തെ താപനില -80 ° സെൽഷ്യസിനും -90° സെൽഷ്യസിനും മദ്ധ്യേയായിരിക്കും. വേനൽക്കാല താപനില 5°സെൽഷ്യസിനും 15° സെൽഷ്യസിനും മദ്ധ്യേയാണുണ്ടാവാറ്. പടിഞ്ഞാറൻ ഭാഗങ്ങളേക്കാളും കിഴക്കൻ ഭാഗങ്ങളിൽ തണുപ്പേറെയാണ്. ആർട്ടിക് പ്രദേശത്തെ അപേക്ഷിച്ച് അന്റാർട്ടിക്കയിൽ തണുപ്പു കൂടുതലാണ്. സമുദ്രനിരപ്പിൽ നിന്നും ശരാശരി മൂന്നു കിലോമീറ്ററാണ് അന്റാർട്ടിക്കിന്റെ ഉയരം എന്നതാണൊരു കാരണം. രണ്ടാമതായി ആർട്ടിക്കിൽ കരഭാഗമില്ലാത്തതിനാൽ പ്രദേശത്തെ താപനില സമുദ്രജലത്തിന്റെ താപനിലയുമായി ബന്ധപ്പെട്ടിരിക്കുന്നു.\nഅന്റാർട്ടിക്കയിലെത്തുന്ന ബഹുഭൂരിഭാഗം അൾട്രാ‌വയലറ്റ് രശ്മികളും അന്റാർട്ടിക്കയെ മൂടിക്കിടക്കുന്ന മഞ്ഞുപാളികളിൽ തട്ടി പ്രതിഫലിക്കുന്നതുമൂലം സൂര്യാഘാതത്തിനും സാദ്ധ്യതയേറെയാണ് ദക്ഷിണായന സമയം മുഴുവൻ അന്റാർട്ടിക്കയിൽ പകൽ ആയിരിക്കും. സൂര്യ രശ്മികൾ നേരിട്ട് ഭൂഖണ്ഡത്തിൽ പ്തിക്കുകയും ചെയ്യും.\nദീർഘകാലം (ആറുമാസത്തോളം) നീണ്ടുനിൽക്കുന്ന പകലും രാത്രിയുമാണ് അന്റാർട്ടിക്കയിലുണ്ടാകാറുള്ളത്. സൂര്യൻ ഉത്തരായനപാതയിലായിരിക്കുമ്പോൾ രാത്രിയും ദക്ഷിണായന കാലത്ത് പകലും ഉണ്ടാകുന്നു. ഉത്തരധ്രുവത്തിലുണ്ടാകാറുള്ളതിനു സമാനമായധ്രുവദീപ്തി ദക്ഷിണ ധ്രുവത്തിലുമുണ്ടാകാറുണ്ട്. ദക്ഷിണധ്രുവം അന്റാർട്ടിക്കയിലായതിനാൽ ദക്ഷിണ ധ്രുവദീപ്തി (Aurora Australis)അന്റാർട്ടിക്കയുടെ മുകളിലായി ഉണ്ടാകുന്നു. സൗരവാതങ്ങളിലെ ചാർജിത കണങ്ങൾ ഉപരിതലാന്തരീക്ഷത്തിലെ വാതകആറ്റങ്ങളുമായി കൂട്ടിയിടിച്ചാണ് ധ്രുവദീപ്തിയുണ്ടാകുന്നത്. സൂര്യനെ മറ്റൊരു പ്രകാശ വളയം പിന്തുടരുന്ന പ്രതീതിയും അന്റാർട്ടിക്കയിലുണ്ടാകാറുണ്ട്. അന്തരീക്ഷത്തിലെ മഞ്ഞുകണികകളിൽ സൂര്യന്റെ പ്രതിബിംബം ഉണ്ടാകുന്നതു മൂലമാണ്അപരസൂര്യൻ (Sundog) എന്നു വിളിക്കുന്ന ഈ മരീചിക ഉണ്ടാകുന്നത്.\nഅന്റാർട്ടിക്കയിലെ കാലാവസ്ഥ സാധാരണ ജീവജാലങ്ങൾക്ക് തീരെ അനുയോജ്യമല്ല. വളരെ താണ താപനില, മണ്ണിന്റെ മോശം ഗുണനിലവാരം, ആർദ്രതയുടെ കുറവ്, സൂര്യപ്രകാശമില്ലായ്മ തുടങ്ങിയ കാരണങ്ങൾ കൊണ്ട് വലിയതോതിൽ സസ്യങ്ങളവിടില്ല.പായലുകൾ പോലുള്ള സസ്യങ്ങളാണ് ഈ പ്രദേശത്ത് സാധാരണ കാണുന്നത്. ആൽഗകളും ഫംഗസുകളും അന്റാർട്ടിക്കയിൽ കാണപ്പെടുന്നു. ഏതാനം ആഴ്ചകൾ മാത്രം നിലനിൽക്കുന്ന ഇവ വേനൽക്കാലത്താണുണ്ടാവാറ്.\nഇരുനൂറിലധികം സ്പീഷിസുകൾ പായലുകൾ അന്റാർട്ടിക്കയിൽ കണ്ടെത്തിയിട്ടുണ്ട്. എഴുനൂറിലധികം സ്പീഷിസ് ആൽഗകളും അന്റാർട്ടിക്കയിൽ വളരാൻ ശേഷിയുള്ളവയാണ്. പൂവിടാൻ ശേഷിയുള്ള രണ്ട് സസ്യങ്ങളേയും അന്റാർട്ടിക്കയിൽ തിരിച്ചറിഞ്ഞിട്ടുണ്ട്.\nകരയിൽ മാത്രം ജീവിക്കുന്ന നട്ടെല്ലുള്ള ജീവികൾ അന്റാർട്ടിക്കയിൽ ഇല്ല എന്നു പറയാം. എന്നാൽ നട്ടെല്ലില്ലാത്ത വിവിധ വംശം ജീവികൾ അന്റാർട്ടിക്കയിലുണ്ട്, സൂക്ഷ്മജീവികളായ മൈറ്റുകൾ മുതൽ വിരകളും കൊഞ്ചുവർഗ്ഗത്തിൽ പെട്ട ജീവികളും സ്പ്രിങ്ടെയിൽ ഇനത്തിൽ പെടുന്ന ജീവികളുമെല്ലാം അന്റാർട്ടിക്കയിൽ കണ്ടുവരുന്നു. അന്റാർട്ടിക്കയിലെ ഹിമാനികളുടെ ആഴങ്ങളിൽ നിന്നും പുരാതനങ്ങളായ നിരവധി വ്യത്യസ്ത ബാക്റ്റീരിയകളുടെ കോളനികൾ കണ്ടെത്തിയിട്ടുണ്ട് പറക്കാൻ കഴിവില്ലാത്ത പ്രാണിയായ മിഡ്ജാണ് അന്റാർട്ടിക്കയിൽ കാണുന്ന ഏറ്റവും വലിയ പൂർണ്ണ കരജീവി. അന്റാർട്ടിക്കയിൽ പ്രത്യുത്പാദനധർമ്മം നിർവ്വഹിക്കുന്ന മൂന്നിനം പക്ഷികളേയും കണ്ടെത്തിയിട്ടുണ്ട്..അന്റാർട്ടിക്കൻ പ്രദേശത്ത് ഏറ്റവുമധികം കാണുന്ന ജീവി, സൂക്ഷ്മജീവിയായഫോട്ടോപ്ലാങ്ക്ടൺ ആണ്.\nഒട്ടനവധി സമുദ്രജീവികൾ ഫോട്ടോപ്ലാങ്ക്ടണെ നേരിട്ടോ അല്ലാതെയോ ആശ്രയിച്ചു ജീവിക്കുന്നു. അന്റാർട്ടിക്ക് സമുദ്ര ജൈവജാലങ്ങളിൽപെൻഗ്വിനുകൾ നീലത്തിമിംഗലങ്ങൾ, ഓർക, കൊളോസൽ നീരാളികൾ, രോമാവൃത സീലുകൾ എന്നിവയുൾപ്പെടുന്നു. അന്റാർട്ടിക്കയിലെ ശീതകാലത്ത് പ്രത്യുത്പാദനധർമ്മം നിർവഹിക്കുന്ന ഏക പെൻഗ്വിനാണ് എമ്പറർ പെൻഗ്വിൻ. അതേസമയം മറ്റുള്ള പെൻഗ്വിനുകളെ അപേക്ഷിച്ച് വളരെ തെക്കായി മുട്ടയിടുന്ന പെൻഗ്വിനാണ് അഡേലി പെൻഗ്വിൻ. അന്റാർട്ടിക്കയിൽ കണ്ടുവരുന്ന റോക്ക്‌ഹോപ്പർ പെൻഗ്വിൻ, കിങ് പെൻഗ്വിൻ, എന്നിവയേയും അന്റാർട്ടിക്കയിൽ കണ്ടുവരുന്നു.\nഅന്റാർട്ടിക്ക് രോമാവൃത സീൽ (പതിനെട്ടും പത്തൊമ്പതും നൂറ്റാണ്ടുകളിൽ ഇവയെ വൻതോതിൽ വേട്ടയാടിയിരുന്നു), വെഡൽ സീൽ,ലെപ്പേർഡ് സീൽ, രോമാവൃത സീൽ, നീരാളി, തിമിംഗലം, ഐസ് ഫിഷ്, ആൽബട്രോസ് അടക്കമുള്ള പക്ഷികൾ എന്നിവയാണ് അന്റാർട്ടിക്കയിലെ മറ്റു പ്രധാന ജീവികൾ. കൊഞ്ചുകളോട് സാമ്യമുള്ള ക്രിൽ എന്ന ജീവികൾ അന്റാർട്ടിക്കൻ പ്രദേശത്തെജൈവവ്യവസ്ഥയിൽ കാര്യമായ പങ്ക് വഹിക്കുന്നു\nഅമേരിക്കയുടെ നാവികസേന നടത്തി വന്ന യുണൈറ്റഡ് സ്റ്റേറ്റ്സ് എക്സ്‌പ്ലോറിങ് എക്സ്‌പെഡീഷനിടെ 1839-ൽ അന്റാർട്ടിക്കയിലെത്തിച്ചേർന്നിരുന്നു. പര്യവേക്ഷകനായ ജെയിംസ് ക്ലാർക്ക് റോസ് 1841-ൽ അന്റാർട്ടിക്കയിലെത്തുകയുണ്ടായി.അദ്ദേഹം സഞ്ചരിച്ച കടൽഭാഗം ഇന്ന് റോസ് കടൽ എന്നും എത്തിച്ചേർന്ന ദ്വീപ് റോസ് ദ്വീപ് എന്നും വിളിക്കപ്പെടുന്നു.അന്റാർട്ടിക്കയിലെ ഒരു ഭീമൻ മഞ്ഞുപാളിയുടെ സമീപത്തുകൂടിയായിരുന്നു അദ്ദേഹത്തിന്റെ യാത്ര. ഈ മഞ്ഞുപാളിയെ റോസ് മഞ്ഞ് ശില എന്നും വിളിക്കുന്നു. നോർവീജിയൻ പര്യവേക്ഷകനായ റോൾഡ് അമുണ്ട്സൺ ആണ് ദക്ഷിണ ധ്രുവത്തിലെത്തിയ ആദ്യ മനുഷ്യൻ 36ദിവസങ്ങൾക്കു ശേഷം ബ്രിട്ടീഷ് പര്യവേക്ഷകനായ റോബർട്ട് ഫാൽക്കൺ സ്കോട്ടും ദക്ഷിണധ്രുവത്തിലെത്തിയിരുന്നു. എന്നാൽ തിരിച്ചെത്തുന്നതിനു മുമ്പ് ആ സംഘം മുഴുവനും അതിശൈത്യത്തിൽ കൊല്ലപ്പെടുകയാണുണ്ടായത്.\nബ്രിട്ടീഷുകാരും അമേരിക്കക്കാരുമായ സീൽ വേട്ടക്കാരാണ് പ്രദേശത്ത് ആദ്യമായി താമസിക്കാൻ തുടങ്ങിയ\nമനുഷ്യർ. സൗത്ത് ജോർജ്ജിയ ദ്വീപിലായിരുന്നു മിക്കവാറും ഇവരുടെ വാസം.\nതിമിംഗല വേട്ട കാലഘട്ടങ്ങളിൽ വേനൽക്കാലത്ത് 1000 മുതൽ 2000 വരെയും മഞ്ഞുകാലത്ത് 200 വരെയും ആൾക്കാരിവിടെ താമസിച്ചു പോന്നു.\n1966-ൽ തിമിംഗല വേട്ട നിരോധിക്കുന്നതു വരെ ഇതു തുടർന്നു പോന്നു. തിമിംഗല വേട്ടക്കാരുടെ മാനേജർമാർ മിക്കവാറും പ്രദേശത്ത് കുടുംബമായാണ് താമസിച്ചുവന്നിരുന്നത്. ദക്ഷിണ ധ്രുവ പ്രദേശത്ത് ജനിച്ച\nആദ്യ വ്യക്തി നോർവീജിയൻ പെൺകുട്ടിയായ സോൾവിഗ് ഗൺബ്യോർഗ് ജേക്കബ്സൺ ആണ്.\nഒക്ടോബർ 8, 1913-നു ആണ് സേൾവിഗ് ജനിച്ചത്. സോൾവിഗിന്റെ പിതാവ് അവിടുത്തെ ഒരു തിമിംഗല വേട്ട കേന്ദ്രത്തിലെ അസിസ്റ്റന്റ് മാനേജർ ആയിരുന്നു.\nലോകത്ത് അന്റാർട്ടിക്കയിൽ മാത്രം നടത്താൻ കഴിയുന്ന പരീക്ഷണങ്ങൾ നടത്താൻ ഇന്ത്യയുൾപ്പെടെയുള്ള 27 രാജ്യങ്ങളിൽ നിന്നുള്ള ശാസ്ത്രജ്ഞർ അന്റാർട്ടിക്കയിലെത്താറുണ്ട്. വേനൽക്കാലത്ത് 4,000 ശാസ്ത്രജ്ഞരും ശീതകാലത്ത് ആയിരത്തോളം ശാസ്ത്രജ്ഞരുമാണുണ്ടാവുക. ജീവശാസ്ത്രം, ഭൂമിശാസ്ത്രം, സമുദ്രശാസ്ത്രം, ഭൗതികശാസ്ത്രം, ജ്യോതിശാസ്ത്രം, ഗ്ലേഷിയോളജി,മെറ്റീരിയലോളജി എന്നീ മേഖലകളിലാണ് പ്രധാനമായും പഠനങ്ങൾ നടക്കുന്നത്.\n1970 മുതൽ അന്തരീക്ഷത്തിലെഓസോൺ കുടയെ കാര്യമായ നിരീക്ഷണങ്ങൾക്ക് വിധേയമാക്കുന്നുണ്ട്. 1985-ൽ ബ്രിട്ടീഷ് ശാസ്ത്രജ്ഞർ അന്റാർട്ടിക് പ്രദേശത്ത് ഓസോൺ കുടയ്ക്ക് ദ്വാരമുണ്ടായതായി കണ്ടെത്തി. 1998-ൽ നാസയുടെ ഉപഗ്രഹ ചിത്രങ്ങൾ രേഖപ്പെടുത്തിയതിൽ ഏറ്റവും വലിയ ദ്വാരം ചിത്രീകരിച്ചു. മാനുഷിക പ്രവർത്തനങ്ങൾ മൂലമുണ്ടാകുന്ന ക്ലോറോഫ്ലൂറോകാർബൺഅന്തരീക്ഷത്തിലെ ഓസോണുമായി പ്രതിപ്രവർത്തിച്ചാണ് ഈ ദ്വാരമുണ്ടാകുന്നതെന്നു കരുതപ്പെടുന്നു.\n1979 മുതലാണ് ഭാരതം അന്റാർട്ടിക് പര്യവേക്ഷണത്തിൽ ഭാഗഭാക്കാവുന്നത്. ഇതിനായി ദക്ഷിണ ഗംഗോത്രി, മൈത്രി എന്നീ രണ്ട് കേന്ദ്രങ്ങൾ ഭാരതം അന്റാർട്ടിക്കയിൽ സ്ഥാപിച്ചിട്ടുണ്ട്. മൂന്നമതൊരു കേന്ദ്രത്തിനു ഇന്ത്യയ്ക്ക് പദ്ധതിയുണ്ട്. അന്റാർട്ടിക്കയിലെ ഗവേഷകരുടെ ആശയവിനിമയ സൗകര്യാർത്ഥം 1988-ൽ ഇന്ത്യൻ തപാൽ അതിന്റെ ഇന്ത്യയ്ക്ക് പുറത്തുള്ള ആദ്യ തപാലാഫീസ് അന്റാർട്ടിക്കയിൽ തുറന്നു.ഗോവ പോസ്റ്റൽ ഡിവിഷന്റെ കീഴിലാണിത്.\n1983-84 വർഷത്തിൽ നടത്തിയ മുന്നാം അന്റാർട്ടിക്ക പര്യാടനത്തിലാണ് ഇത് സ്ഥാപിക്കപെട്ടത്. ശീതകാലത്ത് അന്റാർട്ടിക്കയിൽ തങ്ങി ശാസ്ത്രപഠനങ്ങൾ നടത്താൻ തുടങ്ങിയത് ഈ സമയത്തായിരുന്നു. പന്ത്രണ്ട് അംഗങ്ങളുള്ള സംഘമായിരുന്നു മുന്നാം പര്യടന വിഭാഗം.ഈ സംഘം ഒരു വർഷം (1984 മാർച്ച്-1985 മാർച്ച്) ഇവിടെ ചിലവഴിക്കുകയുണ്ടായി. പിന്നീട് മറ്റൊരു സ്ഥിരം പര്യവേക്ഷണ കേന്ദ്രമായമൈത്രി 1989 ൽ ഇവിടെ ഇന്ത്യ സ്ഥാപിച്ചു. 1990 ൽ ദക്ഷിൺ ഗംഗോത്രി കേന്ദ്രം ഉപേക്ഷിക്കുകയും അതിനെ ഒരു എണ്ണ വിതരണ കേന്ദ്രമായി(supply base) പരിവർത്തിപ്പിക്കുകയും ചെയ്തു.\nഅന്റാർട്ടിക്കയിലുള്ള ഭാരതത്തിന്റെ രണ്ടാമത്തെ ഗവേഷണകേന്ദ്രമാണ്. ഇത് 1989-ൽ ആണ് നിർമ്മാണം പൂർത്തിയായത്. ഇന്ത്യയുടെ ആദ്യത്തെ കേന്ദ്രമായ ദക്ഷിണ ഗംഗോത്രി മഞ്ഞു മൂടി ഉപേക്ഷിക്കേണ്ട വന്ന സാഹചര്യത്തിലാണ് ഇത് നിർമ്മിച്ചത്. ജീവശാസ്ത്രം,ഭൂമിശാസ്ത്രങ്ങൾ, ഗ്ലേഷിയോളജി, അറ്റ്മോസ്ഫെറിക് സയൻസ്, മെറ്റിയറോളജി, കോൾഡ് റീജിയൺ എൻ‌ജിനീയറിംഗ്, സം‌വേദനം,മനുഷ്യ ഫിസിയോളജി, വൈദ്യശാസ്ത്രം മുതലായവയിൽ ഗവേഷണം നടത്താനുള്ള അത്യാധുനിക സൗകര്യങ്ങൾ ഈ കേന്ദ്രത്തിൽ ഒരുക്കിയിട്ടുണ്ട്. മഞ്ഞുകാലത്ത് 25 ആളുകളെ വരെ ഉൾക്കൊള്ളാൻ ഈ കേന്ദ്രത്തിനു കഴിയും.\nഇരുമ്പ് അയിര്, ക്രോമിയം, ചെമ്പ്, സ്വർണ്ണം, നിക്കൽ, പ്ലാറ്റിനം, മറ്റുധാതുക്കൾ എന്നിവയിവിടെ കണ്ടെത്തിയിട്ടുന്റ്. കൽക്കരിയും മറ്റു ഹൈഡ്രോകാർബണുകളും ചെറിയ തോതിൽ പ്രദേശത്തുണ്ട്. പക്ഷെ 1991 അന്റാർട്ടിക്കൻ ഉടമ്പടിയുടെ പരിസ്ഥിതി സംരക്ഷണനിയമം2048വരെയുള്ള ഖനനം നിരോധിച്ചിട്ടുണ്ട്.\nഅന്റാർട്ടിക്കയിലേക്ക് മനുഷ്യന്റെ ശ്രദ്ധ ആകർഷിച്ചത് സമുദ്രവിഭവങ്ങളായിരുന്നു. രോമം സമ്പാദിക്കുവാൻ വേണ്ടിയുള്ള സീൽവേട്ട1766-ൽ ആരംഭിച്ചു. 1780-കളിൽ ഫാക്ലൻഡിൽനിന്ന് ദശലക്ഷക്കണക്കിന് സീൽ തോലുകളാണ് അന്താരാഷ്ട്ര വിപണിയിൽ എത്തിയിരുന്നത്.ഒരു ശതകത്തിനുള്ളിൽ സീലുകൾ ഏതാണ്ട് വംശനാശത്തിലെത്തി. തുടർന്ന് എണ്ണയ്ക്കായി എലിഫന്റ് സീൽ എന്ന ഇനത്തെ തിരഞ്ഞുപിടിച്ച് വേട്ടയാടിപ്പോന്നു. പിന്നീട് ആക്രമണം തിമിംഗലങ്ങളുടെ നേർക്കായി. 1994-ൽ 40 രാഷ്ട്രങ്ങൾക്ക് അംഗത്വമുള്ള,ഇന്റർനാഷനൽ വേലിങ് കമ്മിഷൻ (International Whaling Commission) ആസ്റ്റ്രേലിയയ്ക്കു തെക്കുള്ള മുഴുവൻ കടലുകളിലും തിമിംഗലവേട്ട നിരോധിച്ചു.\n1970-നുശേഷം അന്റാർട്ടിക്കയ്ക്കു ചുറ്റുമുള്ള കടലുകളിൽ മത്സ്യബന്ധനം പുരോഗമിച്ചുവരുന്നു. വൻതോതിൽ മത്സ്യങ്ങളെ ബന്ധിച്ച്,കപ്പലിനുള്ളിൽ വച്ചു സംസ്കരിച്ചു ടിന്നിലാക്കുന്നതിനുള്ള സൌകര്യമാണ് ഈ പുരോഗതിക്കു നിദാനം. അന്റാർട്ടിക് കോഡ് എന്നയിനമാണ് മുഖ്യമായും പിടിക്കപ്പെടുന്നത്. പ്രതിവർഷം ശരാശരി4ലക്ഷം ടൺ കോഡ് സംസ്കരണ വിധേയമാവുന്നു. 1958 ഫെ.-ൽ ആർജന്റീനയിലെ നാവിക ഗതാഗത കമാൻഡ് അന്റാർട്ടിക് ഉപദ്വീപിലേക്ക് ഒരു യാത്രാക്കപ്പൽ ഏർപ്പെടുത്തിയതോടെ ഈ വൻകര ടൂറിസ്റ്റുകളെ ആകർഷിച്ചു തുടങ്ങി. പ്രകൃതിദൃശ്യങ്ങൾക്കൊപ്പം സാഹസിക യാത്രയ്ക്കുള്ള സൌകര്യവും വിനോദസഞ്ചാരത്തിന്റെ വളർച്ചയ്ക്കു വഴിതെളിച്ചു. 1966 ജനുവരി മുതൽ സഞ്ചാരികൾക്കായി എല്ലാ വർഷവും പ്രത്യേക കപ്പലുകൾ ഏർപ്പാടാക്കപ്പെട്ടു.നേരത്തേ മുതൽക്കേ വിവിധ രാജ്യങ്ങളിലെ വിമാനക്കമ്പനികൾ ചാർട്ടർ വിമാനങ്ങൾ പറപ്പിച്ചു തുടങ്ങിയിരുന്നു. 1979-ൽ ന്യൂസിലൻഡിന്റെ 279 യാത്രക്കാരെ വഹിച്ചു പറന്ന വിമാനം മൌണ്ട് എറീബസ്സിനടുത്ത് തകർന്നുവീണ് വിമാനോദ്യോഗസ്ഥരടക്കമുള്ള മുഴുവൻ യാത്രികരും മൃതിയടഞ്ഞു. ഇത് വിനോദസഞ്ചാരത്തിന്റെ വികസനത്തെ തളർത്തി. എങ്കിലും 1990-91-ലെ വേനൽക്കാലത്ത് 4,800സന്ദർശകർ ഈ വൻകരയിലെത്തിയിരുന്നു. സ്വകാര്യ വിമാനങ്ങളിൽ അന്റാർട്ടിക്കയുടെ ഉള്ളറയിലേക്കു പറക്കുന്ന സാഹസികരുടെ എണ്ണത്തിൽ നാൾക്കുനാൾ ഏറ്റമുണ്ടാവുന്നു. എന്നിരിക്കിലും തുറമുഖങ്ങളുടേയും പാർപ്പിട സൌകര്യങ്ങളുടേയും അഭാവം വിനോദസഞ്ചാര വികസനത്തിനു വിലങ്ങുതടിയാണ്.\nആർട്ടിക് പ്രദേശത്തെപ്പൊലെ ആഗോളതാപനത്താൽ ഇവിടെ മഞ്ഞുരുകുന്നതായി രേഖപ്പെടുത്തിയിട്ടില്ലെങ്കിലും 2005ൽ താപനില5ഡിഗ്രീ സെൻഷിയസ് വരെ ഉയർന്നതിനാൽ400,000ച.കി.മീ വലിപ്പത്തിലുള്ള മഞ്ഞുകട്ട താൽക്കാലികമായി ഉരുകിയിരുന്നു.


രോഗബാധിതർ ഒരുലക്ഷം കടന്നു; 64 മരണംകൂടി : രോഗബാധിതർ ഒരുലക്ഷം കടന്നു; 64 മരണംകൂടി\n• പുതിയതായി 4329 രോഗികൾ\nചെന്നൈ : രാജ്യത്ത് ഒരു ലക്ഷത്തിലേറെ കോവിഡ് ബാധിതരുള്ള രണ്ടാമത്തെ സംസ്ഥാനമായി തമിഴ്‌നാട്. പുതിയതായി 4329 പേർക്ക് രോഗംസ്ഥിരീകരിച്ചതോടെ സംസ്ഥാനത്ത് ഇതുവരെ കോവിഡ് ബാധിച്ചവരുടെ എണ്ണം 1,02,721 ആയി. മഹാരാഷ്ട്രയിലാണ് ഇതിനുമുമ്പ് ഒരുലക്ഷത്തിലേറെപ്പേർക്ക് കോവിഡ് സ്ഥിരീകരിച്ചത്.\n64 പേർകൂടി മരിച്ചതോടെ സംസ്ഥാനത്തെ ആകെ കോവിഡ് മരണം 1385 ആയി. 2357 പേർ കൂടി രോഗമുക്തി നേടി.\nഇതുവരെ 58,378 പേർക്ക് രോഗംഭേദമായിട്ടുണ്ട്. 42,955 പേരാണ് ചികിത്സയിൽ കഴിയുന്നത്.\nപുതിയ രോഗികളിൽ 64 പേർ സംസ്ഥാനത്തിന് പുറത്തുനിന്ന് വന്നവരാണ്. ഇതിൽ ആറുപേർ വിദേശരാജ്യങ്ങളിൽനിന്ന് തിരിച്ചെത്തിയവരാണ്. ബഹ്‌റൈനിൽനിന്ന് എത്തിയ മൂന്നുപേർക്കും സൗദിഅറേബ്യയിൽനിന്നുവന്ന രണ്ടുപേർക്കും ഒമാനിൽനിന്ന് എത്തിയ ഒരാൾക്കും കോവിഡ് സ്ഥിരീകരിച്ചു. കർണാടകയിൽനിന്ന് റോഡ്മാർഗം എത്തിയ 20 പേർക്കും മഹാരാഷ്ട്രയിൽനിന്ന് റോഡ് മാർഗം എത്തിയ 11 പേർക്കും തീവണ്ടിയിലെത്തിയ ഒരാൾക്കുംകൂടി രോഗം സ്ഥിരീകരിച്ചു. ഡൽഹിയിൽനിന്ന് വിമാനത്തിൽ എത്തിയ ഏഴുപേർക്കും റോഡ് മാർഗം എത്തിയ രണ്ടുപേർക്കും കോവിഡ് കണ്ടെത്തി. കേരളത്തിൽനിന്ന് മടങ്ങിയ രണ്ടുപേരും പുതിയ രോഗികളിൽ ഉൾപ്പെടുന്നു. സംസ്ഥാനത്തി‌ന് പുറത്തുനിന്ന് എത്തിയ 3663 പേർക്ക് ഇതുവരെ കോവിഡ് സ്ഥിരീകരിച്ചിട്ടുണ്ട്.\nചെന്നൈജില്ലയിൽ 2082 പേർക്കുകൂടി രോഗം സ്ഥിരീകരിച്ചു. ജില്ലയിൽ ഇതുവരെ കോവിഡ് ബാധിച്ചവരുടെ എണ്ണം 64,689 ആയി.\n33 പേർകൂടി മരിച്ചതോടെ മരണസംഖ്യ 996 ആയി. 1164 പേർ രോഗമുക്തി നേടി. ഇതോടെ ഇതുവരെ രോഗം ഭേദമായവരുടെ എണ്ണം 40,111 ആയി. 23,581 പേർ വിവിധയിടങ്ങളിൽ ചികിത്സയിലാണ്. ചെങ്കൽപ്പേട്ട് ജില്ലയിൽ 330 പേർക്കുകൂടി രോഗം സ്ഥിരീകരിച്ചു. ഒമ്പത് മരണംകൂടി ഇവിടെ റിപ്പോർട്ടുചെയ്തു. ജില്ലയിൽ ഇതുവരെ രോഗംബാധിച്ചവരുടെ എണ്ണം 6139 ആയും മരിച്ചവരുടെ എണ്ണം 106 ആയും ഉയർന്നു. 3113 പേർക്ക് ഇതുവരെ രോഗംഭേദമായിട്ടുണ്ട്. 2919 പേർ ചികിത്സയിലാണ്.\nമധുരജില്ലയിൽ 287 പേർക്കുകൂടി രോഗം സ്ഥിരീകരിച്ചു. ഇതോടെ ഇവിടെ രോഗംബാധിച്ചവരുടെ എണ്ണം 3423 ആയി. എട്ടുമരണംകൂടി റിപ്പോർട്ട് ചെയ്തു. ഇതുവരെ 51 പേരാണ് ഇവിടെ കോവിഡ് ബാധിച്ച് മരിച്ചത്.\nതിരുവള്ളൂരിൽ 172 പേർക്കും തിരുവണ്ണാമലയിൽ 151 പേർക്കും വെല്ലൂരിൽ 145 പേർക്കും തേനിയിൽ 126 പേർക്കും കാഞ്ചീപുരത്ത് 121 പേർക്കുംകൂടി കോവിഡ് സ്ഥിരീകരിച്ചു. പെരമ്പല്ലൂരിൽ ഒഴികെ മറ്റെല്ലാ ജില്ലകളിലും പുതിയ രോഗികളുണ്ട്. അഞ്ചുജില്ലകളിൽ 10-ൽ താഴെ പേരിലാണ് രോഗം സ്ഥിരീകരിച്ചത്. 15 ജില്ലകളിൽ 50-ൽ ഏറെപ്പേർക്കുകൂടി രോഗം സ്ഥിരീകരിച്ചു.\nബി.ജെ.പി. ബന്ധം: വിമത എം.എൽ.എ. സെൽവത്തെ ഡി.എം.കെ. പുറത്താക്കി\nചെന്നൈ : ബി.ജെ.പി.യുമായി ബന്ധം പുലർത്തിയതിനെത്തുടർന്ന് പാർട്ടിയിൽനിന്ന് സസ്പെൻഡ് ..\nവിജയമുറപ്പിച്ച ബിസിസിഐ ട്രോഫിയില് 'ഇന്ത്യ' എന്നെഴുതി, എന്നാല് ജയിച്ചത് ഞങ്ങളായിരുന്നു'; ഇന്‍സമാം\nയുഎഇ കോണ്‍സുലേറ്റ് കാര്‍ഗോ ക്ലിയറന്‍സിന് ചട്ടം പാലിക്കാറില്ലെന്ന് പ്രോട്ടോക്കോള് വിഭാഗം\nപപ്പടത്തിനു പകരം ചോക്ലേറ്റ്, മോരിനു പകരം ജ്യൂസ്, ഒപ്പം മാഗിയും പേസ്ട്രിയും;വിചിത്രം ഈ കോമ്പിനേഷൻ\nപത്താംക്ലാസ് ജയിച്ച സന്തോഷത്തിൽ അധ്യാപകരെ ട്രോളി വിദ്യാർഥി\nമാർഗഴി മഹോത്സവംഓൺലൈനിലാക്കാൻ മ്യൂസിക് അക്കാദമി\nറഷ്യയിൽമരിച്ച വിദ്യാർഥികളുടെ മൃതദേഹംകാത്ത് ബന്ധുക്കൾ\nമുൻ എം.പി. എ.എം. വേലു അന്തരിച്ചു; മരണം കോവിഡ് ഭേദമായശേഷം


കളിയില്ലാത്ത ശാഖ എത്ര വിരസമാണോ അത്രയും വിരസമാണ് ഘോഷ് മുഴക്കാത്ത ശാഖയും. കളിയില് ജയിക്കാന് ഉത്സാഹിക്കുന്നതുപോലെ തന്നെ എത്രയും ഉച്ചത്തില് ഘോഷ് വിളിക്കുന്നതുമൊരു ഹരമായിരുന്നു. തുടരെ തുടരെ ഘോഷങ്ങള് മുഴക്കി പാലാഴിമഥനവും കോട്ട തകര്‍ക്കലുമൊക്കെ കളിക്കുമ്പോള് ആവേശം മാനംമുട്ടെ ഉയരുന്നതനുഭവിച്ചിട്ടില്ലേ? ഭാരത് മാതാ കീ – ജയ്, ഭാരത ഭൂമി- നമ്മുടെ അമ്മ, അമ്മക്കുവേണ്ടി – ജീവിക്കാം, കോന് ഹേ വീര് – ഹമ് ഹേ വീര്, വന്ദേ – മാതരം, ഓം കാളി – ജയ് കാളി, ജയ് ഭവാനി – ജയ് ശിവാജി, ഹര ഹര – മഹാദേവ, ഭഗവധ്വജ ഹേ- ഗുരു ഹമാരാ, നാമെല്ലാം – ഒരമ്മ മക്കള്, ഹിന്ദുവെന്ന് ചൊല്ലിടാം – തലയുയര്‍ത്തി നിന്നിടാം അങ്ങനെ എത്രയെത്ര ഘോഷങ്ങളാണ് നാം ശാഖയില് മുഴക്കുന്നത്. വര്‍ദ്ധിത വീര്യത്തോടെ തൊണ്ട പൊട്ടുമാറുച്ചത്തില് ഈ ഘോഷങ്ങളൊക്കെ വിളിക്കുമ്പോള് അതെത്രമാത്രം ആഴത്തിലുള്ള പരിവര്‍ത്തനങ്ങളാണ് ഹൃദയത്തിലും ചിന്തയിലുമൊക്കെ തീര്‍ത്തിരുന്നതെന്ന് സത്യത്തില് അറിഞ്ഞിരുന്നതേയില്ല. നമ്മുടെ ശാഖയില് ആവേശത്തിരയുയര്‍ത്തുന്ന ഘോഷങ്ങളുടെ പ്രാധാന്യത്തെ സംബന്ധിച്ച എളിയ വിചാരങ്ങളാണ് ഈ ലക്കത്തില് പങ്കുവക്കുന്നത്.\nനാളിതുവരെയുളള ചരിത്രത്തില് ഒരു വെല്ലുവിളിയും നേരിടേണ്ടിവന്നിട്ടില്ലാത്ത രാജ്യത്തേയോ ജനതയേയോ നമുക്ക് കാണാനാവില്ല. വെല്ലുവിളികളെ നേരിട്ടിരുന്നത് ഭരണകൂടങ്ങളായിരുന്നുവെങ്കിലും പലപ്പോഴും ഭരണകൂടങ്ങള് പരാജയപ്പെട്ട് പിന്‍വാങ്ങിയിടത്ത് ആ ദൗത്യം സമാജമേറ്റെടുത്തിട്ടുണ്ട്. ഇന്ത്യന് സ്വാതന്ത്ര്യസമരം തന്നെയതിന് ഉത്തമ ഉദാഹരണം. വിവിധ നാട്ടുരാജ്യങ്ങളും പ്രാദേശിക ഭരണകൂടങ്ങളുമൊക്കെ അധിനിവേശ ശക്തികള്‍ക്ക് മുമ്പില് പൊരുതിയും പൊരുതാന് ത്രാണിയില്ലാതെയും അടിയറവ് പറഞ്ഞപ്പോള് നാടിന്റെ മോചനത്തിനായി ജനങ്ങള് തന്നെ സ്വയം രംഗത്തിറങ്ങി. തങ്ങളുടെ ഭരണകൂടങ്ങള് പരാജയപ്പെട്ട പോരാട്ടത്തെ അവരേറ്റെടുത്തു. അങ്ങനെ വീറോടെ തെരുവിലിറങ്ങിയ ജനതക്ക് മുമ്പില് ആംഗലേയര് അടിയറവ് പറഞ്ഞ ഉജ്ജ്വലമായ ചരിത്രമിവിടെ കുറിക്കപ്പെട്ടു.\nസ്വാതന്ത്ര്യ സമര ചരിത്രം പരിശോധിച്ചാല് സായുധരായ ബ്രിട്ടീഷ് പടയെ സധൈര്യം നേരിടാനുള്ള ഇച്ഛാശക്തിയും പ്രേരണയും ഭാരതീയ ജനതക്ക് ലഭിച്ചതെങ്ങനെയായിരുന്നുവെന്ന് നമുക്ക് ബോധ്യപ്പെടും. തീര്‍ച്ചയായും മഹാന്‍മാരായ സ്വാതന്ത്ര്യ സമരസേനാനികളുടെ നേതൃത്വവും അവരിലുള്ള വിശ്വാസവും അവര് മുന്നോട്ടുവച്ച പദ്ധതികളുമാണ് ജനതയെ സംഘടിക്കാനും ബ്രിട്ടീഷ് അധിനിവേശത്തെ ഒരുമിച്ചെതിര്‍ക്കാനും പ്രേരിപ്പിച്ചത്. അങ്ങനെ സംഘടിച്ചവരില് ഒരുകൂട്ടര് സായുധരായും മറ്റൊരു കൂട്ടര് നിരായുധരായും ആംഗലേയര്‍ക്കെതിരെ സമരം ചെയ്തു. ഇരുകൂട്ടരും തോക്കും പീരങ്കിയും ലാത്തിയും തൂക്കുകയറും തടവറയും കണ്ട് തെല്ലും ഭയപ്പെട്ടില്ല. ഇങ്ങനെ ജനതയുടെയുള്ളില് ഉറങ്ങിക്കിടന്നിരുന്ന ദേശസ്‌നേഹവും സാഹസവും പോരാട്ടവീര്യവുമൊക്കെ സടകുടഞ്ഞെണീല്‍ക്കാന് പ്രേരകമായിത്തീര്‍ന്ന ഒരു ഘടകത്തെ നമുക്കവഗണിക്കാനാവില്ല. നിര്‍ഭാഗ്യവശാല് നമ്മുടെ നാട്ടില് ആ ഘടകം വേണ്ടത്ര ചര്‍ച്ച ചെയ്യപ്പെടുകയോ അതിന്റെ പ്രാധാന്യത്തെ വേണ്ട രീതിയില് മനസ്സിലാക്കുകയോ ചെയ്തിട്ടുള്ളതായി തോന്നുന്നുമില്ല. ജനതയുടെ ഉള്ളില് ദേശപ്രേമത്തിന്റെ അഗ്‌നികൊളുത്തിയ ആ ഘടകം ദേശസ്‌നേഹ പ്രചോദിതമായ മുദ്രാവാക്യങ്ങളും ജയഘോഷങ്ങളുമായിരുന്നു. ഹരഹര മഹാദേവ മുതല് വന്ദേമാതരം, ഭാരത് മാതാ കീ ജയ്, ജയ് ഹിന്ദ് തുടങ്ങി ഭഗത് സിംഗ് മുഴക്കിയ ഇങ്ക്വിലാബ് വരെ അതില്‍പ്പെടുന്നു. ഭാരത് മാതാ കീ ജയ് എന്നലറി വിളിച്ചുകൊണ്ട് ഗര്‍ജ്ജിക്കുന്ന, നിറത്തോക്കുകള്‍ക്ക് മുമ്പിലേക്ക് കടന്നുചെന്ന് വിരിമാറ് കാട്ടിയ സമരഭടന്‍മാരുടേയും തെല്ലും പതറാതെ തൂക്കുകയര് കഴുത്തിലണിഞ്ഞ ധീര വിപ്ലവകാരികളുടേയുമൊക്കെ ചരിത്രം വിളംബരം ചെയ്യുന്നത് ജയഘോഷങ്ങളുടെ ശക്തിയെക്കുറിച്ചു കൂടിയാണ്.\nഇവിടെ നാം മനസ്സിലാക്കേണ്ടതായി മറ്റൊന്നു കൂടിയുണ്ട്. സൈന്യത്തിനും ഭരണകൂടത്തിനുമൊക്കെയപ്പുറം ഏതൊരു രാജ്യത്തിന്റെയും ശക്തി ആത്യന്തികമായി കുടികൊള്ളുന്നത് അവിടുത്തെ ജനതയുടെ കരുത്തിലും പോരാട്ടവീര്യത്തിലും ഇച്ഛാശക്തിയിലുമാണ്. ഇതൊന്നുകൊണ്ട് മാത്രമായിരുന്നല്ലോ ഇസ്രയേല് എന്ന തങ്ങളുടെ രാജ്യത്തെ വീണ്ടെടുക്കാന് അവിടുത്തെ ജനതക്ക് സാധിച്ചത്. ഈ തിരിച്ചറിവോടു കൂടിയാണ് ഡോക്ടര്‍ജി സമാജത്തെ സംഘടിപ്പിക്കാന് മുന്നിട്ടിറങ്ങിയതും സമാജത്തിലെ ഓരോ വ്യക്തിയുടേയുമുള്ളില് ധൈര്യവും സാഹസവും അനുപമ ദേശസ്‌നേഹവും പ്രോജ്ജ്വലിപ്പിക്കുകയെന്ന ലക്ഷ്യത്തോടെ സംഘത്തിന് ശുഭാരംഭം കുറിച്ചതും. ഈ യത്‌നത്തില് അനവരതം മുന്നോട്ടുപോകുന്ന സംഘമാകട്ടെ മേല്‍പറഞ്ഞ ജയഘോഷങ്ങളുടെ ശക്തിയേയും അതൊരുവന്റെയുള്ളില് ചെലുത്തുന്ന സ്വാധീനത്തേയും തിരിച്ചറിഞ്ഞതിനെ ശാഖാ കാര്യപദ്ധതിയുടെ ഭാഗമാക്കി മാറ്റി.\nഘോഷങ്ങള് മുഴക്കുന്നതു വഴി എന്താണ് സംഭവിക്കുന്നത് ? എങ്ങനെയാണിതിലൂടെ ഒരുവനില് പരിവര്‍ത്തനം സംഭവിക്കുന്നത്? എന്റെ അനുഭവത്തില് നാല് കാര്യങ്ങളാണിതിലൂടെ സംഭവിക്കുന്നത്. ഒന്നാമതായി ചിലകാര്യങ്ങള് ഉറക്കെ പറയാനുള്ള ആര്‍ജ്ജവം നമ്മള് നേടുന്നു. രണ്ടാമതായി ചില കാര്യങ്ങളാവര്‍ത്തിച്ച് പറഞ്ഞ് മനസ്സിലുറപ്പിക്കുന്നു. മൂന്ന് അനിവാര്യമായ ചില തിരിച്ചറിവുകളുമത് ഉള്ളിലേക്ക് പകരുന്നു. നാല് ആ തിരിച്ചറിവുകളെ പൂര്‍ണമായി ഉള്‍ക്കൊണ്ടു കഴിയുമ്പോള് ഉള്ളിലത് അളവറ്റ ആവേശവും ഉത്സാഹവുമായി പരിണമിക്കുന്നു. ഇനി ഇക്കാര്യങ്ങള് നമുക്കൊന്ന് വിശദമായി പരിശോധിക്കാം.\nഒന്നാമതായി ഉറക്കെപ്പറയാനുള്ള തന്റേടം. എന്താണിതിലിത്ര വലിയ കാര്യമെന്ന് തോന്നിയേക്കാം. എന്നാലതില് കാര്യമുണ്ട്. ഭാരതീയനാണെന്നും ഹിന്ദുവാണെന്നും അഭിമാനത്തോടെ പറയാന് മടിച്ചിരുന്ന ഒരു വലിയ സമൂഹം ഇവിടെയുണ്ടായിരുന്നു. ഇംഗ്ലീഷ് വിദ്യാഭ്യാസത്തിലൂടെ കറുത്ത സായിപ്പന്‍മാരെ സൃഷ്ടിച്ചതിന്റെ ഉദ്ദേശ്യം മറ്റൊന്നായിരുന്നില്ലല്ലോ. നമ്മുടെ ഭാഗ്യക്കേടിന് അബദ്ധവശാല് മാത്രമാണ് താനൊരു ഹിന്ദുവായതെന്ന് പരസ്യമായി പ്രഖ്യാപിച്ച ഭരണാധികാരികളാണ് സ്വതന്ത്ര ഭാരതത്തെ നയിച്ചത്. പാശ്ചാത്യതയില് അഭിരമിച്ച അവര് വച്ചുപുലര്‍ത്തിയ ഇടത് സോഷ്യലിസ്റ്റ് ചിന്താഗതികളിലൂന്നിയ നയങ്ങള് ജനതയുടെയുള്ളില് കൂടുതല് അപകര്‍ഷതാബോധം വളര്‍ത്തി. ദേശീയ വികാരമുണരാനത് തടസ്സമായി. ഈ മനോഭാവം വരുത്തി വച്ച അപകടം വളരെ വലുതായിരുന്നു. 1962 ല് ചൈന നമ്മെ കടന്നാക്രമിച്ച് വലിയൊരു ഭൂവിഭാഗം തട്ടിയെടുത്തപ്പോളതിനെ പുല്ലു പോലും കിളിര്‍ക്കാത്ത ഭൂമിയെന്ന് നിര്‍വികാരമായി വിശേഷിപ്പിച്ചതും നിസ്സാരവല്‍ക്കരിച്ചതും ഭാരതം മറന്നിട്ടില്ല. ഇത്തരം തലതിരിവുകളായിരുന്നു ഭാരതത്തിന്റെ ശാപം.\nഇതിനൊക്കെയൊരു വ്യത്യാസം വന്നത് ഉറക്കെ പറയാനുള്ള തന്റേടം ചിലര് കാട്ടിയപ്പോഴാണെന്ന് നിസ്സംശയം പറയാം. സ്വാത്രന്ത്ര്യപൂര്‍വ ഭാരതത്തിന്റെ ചിത്രം തന്നെ നോക്കാം. അടിമത്തവും പേറി നിശ്ശബ്ദരായി നിസ്സഹായരായി എന്തു ചെയ്യണമെന്നറിയാതെ ഉഴലുന്ന സമാജത്തിന് മേലാണ് ഉച്ചത്തിലുള്ള ആ ശബ്ദം വെള്ളിടി പോല് വന്ന് പതിച്ചത്. സ്വരാജ്യമെന്റെ ജന്മാവകാശമാണ് ഞാനത് നേടിയെടുക്കുക തന്നെ ചെയ്യുമെന്ന ബാലഗംഗാധര തിലകന്റെ അത്യുഗ്രമായ പ്രഖ്യാപനമായിരുന്നു അത്. ഭാരതത്തെയാകെ പ്രകമ്പനം തീര്‍ത്ത് അതൊരു മുന്നേറ്റമായി മാറി. ആ പ്രഖ്യാപനം ഇന്ത്യന് നാഷണല് കോണ്‍ഗ്രസ് എന്ന സംഘടനയുടെ ദിശ തന്നെ മാറ്റിമറിച്ചു. അതൊരു സ്വാതന്ത്ര്യസമര പ്രസ്ഥാനമായി മാറി. അതേ തിലകനില് നിന്നാണല്ലോ ഡോക്ടര്‍ജിയും പ്രേരണയുള്‍ക്കൊണ്ടത്.\nചെറുപ്പം മുതല്‍ക്കേ കാര്യങ്ങള് ആരുടേയും മുഖത്ത് നോക്കി ഉറക്കെപ്പറയാന് ഒട്ടും മടിയില്ലാത്തയാളായിരുന്നു ഡോക്ടര്‍ജി. വന്ദേമാതരം മുഴക്കിയതിന് മാപ്പു പറഞ്ഞില്ലെങ്കില് സ്‌കൂളില് നിന്നും പുറത്താക്കുമെന്ന് ഭീഷണി മുഴക്കിയപ്പോള് ഭാരതമാതാവിനെ വന്ദിക്കുന്നത് തെറ്റാണെങ്കില് ആ തെറ്റ് ഇനിയുമൊരായിരം തവണ ഞാന് ചെയ്യുമെന്ന് ബാലനായ ഡോക്ടര്‍ജി നിര്‍ഭയത്തോടെ ബ്രിട്ടീഷ് ശിപായിമാരുടെ മുഖത്ത് നോക്കി ഉറക്കെപ്പറഞ്ഞത് ഉദാഹരണം. മറ്റൊരിക്കല് ആംഗലേയര്‍ക്കെതിരെ പ്രസംഗിച്ചെന്ന കുറ്റം ചാര്‍ത്തി കോടതിയില് ഹാജരാക്കിയപ്പോള് തന്നെ വിചാരണ ചെയ്യാന് ബ്രിട്ടീഷുകാരനായ നിങ്ങള്‍ക്കെന്തവകാശമെന്നും നിങ്ങളുടന് ഈ നാട് വിട്ടു പോവുകയാണ് വേണ്ടതെന്നും ജഡ്ജിയുടെ മുഖത്ത് നോക്കി പറയാനദ്ദേഹം മടിച്ചില്ല. അദ്ദേഹം പങ്കെടുത്ത ഒരു സദസ്സില് ആരാണിത് ഹിന്ദുരാഷ്ട്രമാണെന്ന് പറഞ്ഞതെന്ന ചോദ്യമുയര്‍ന്നപ്പോഴും ഉടനെഴുന്നേറ്റ് ഞാന് ഡോക്ടര് കേശവ ബലിറാം ഹെഡ്‌ഗേവാര് പറയുന്നു ഇത് ഹിന്ദു രാഷ്ട്രമാണെന്ന് ഗാംഭീര്യത്തോടെ മറുപടി നല്‍കിയപ്പോള് ആ സദസ്സ് മുഴുവന് നിശ്ശബ്ദമായി.\nഉറക്കെപ്പറയാന് ഭാരതീയന് ശീലിച്ചപ്പോള് ദുഷ്പ്രചരണത്തിലൂടെ അവന്റെ മനസ്സില് ബ്രിട്ടീഷുകാര് സൃഷ്ടിച്ച അപകര്‍ഷതയുടെ കോട്ടകൊത്തളങ്ങള് തകര്‍ന്നുവീണു. അപകര്‍ഷത ആത്മാഭിമാനത്തിന് വഴിമാറിയപ്പോള് ബ്രിട്ടീഷുകാരന്റെ മുഖത്ത് നോക്കി ക്വിറ്റ് ഇന്ത്യ എന്നുപറയാന് ഭാരതീയര് മടിച്ചില്ല. എന്നാല് സ്വാതന്ത്ര്യാനന്തരം നമ്മുടെ ചരിത്രത്തെ ഇകഴ്ത്തുന്ന മെക്കാളെ പ്രഭുവിന്റെ വിദ്യാഭ്യാസ പദ്ധതി തന്നെ പിന്തുടരാന് തീരുമാനിച്ചപ്പോള് ആത്മാഭിമാനത്തിന്റെ കനലുകള്‍ക്ക് മേല് അപകര്‍ഷതയുടെ ചാരം മൂടുന്ന സ്ഥിതി വീണ്ടും സംജാതമായി. ഭാഗ്യവശാല് ക്രാന്തദര്‍ശിയായ ഡോക്ടര്‍ജി തിരിതെളിച്ച ഏറ്റവും വലിയ അനൗപചാരിക വിദ്യാഭ്യാസ പദ്ധതിയായ സംഘശാഖകളിലൂടെ ആത്മാഭിമാനത്തിന്റെ കനലുകളെ അണഞ്ഞുപോകാതെ കാത്തുരക്ഷിച്ചു. അതിലേക്ക് ഘോഷങ്ങളാകുന്ന കാര്യപദ്ധതിയിലൂടെ ഉറക്കെ പറയാനുള്ള തന്റേടം സ്വയംസേവകര്‍ക്ക് പകര്‍ന്ന് നല്‍കി.\nഹിന്ദുവെന്ന് ചൊല്ലിടാം- തലയുയര്‍ത്തി നിന്നിടാം എന്ന ഘോഷം തന്നെയെടുക്കാം. ഈ ഘോഷമുറക്കെ വിളിച്ചപ്പോള് നമ്മുടെയെല്ലാമന്തരംഗം ഹിന്ദു സ്വാഭിമാനത്താല് പൂരിതമായി. ഒരു കാലത്ത് ഇടതു – സെമിറ്റിക് ചിന്തകളുടെ സ്വാധീനത്താല് നമ്മുടെ കേരളത്തില് പോലും പൊട്ടു തൊടാനും കാവി വസ്ത്രം ധരിക്കാനും ഹിന്ദുവാണെന്ന് പറയാനുമൊക്കെ ജാള്യതപ്പെട്ടിരുന്ന സ്ഥിതിവിശേഷമുണ്ടായിരുന്നത് നമ്മള് മറന്നിട്ടുണ്ടാവില്ലല്ലോ. ദേശീയതയേയും ദേശസ്‌നേഹ പ്രചോദിതമായ മുദ്രാവാക്യങ്ങളേയുമൊക്കെ വലിയ അപകടമായി ഇക്കൂട്ടര് ചിത്രീകരിച്ചപ്പോള് സംഘശാഖയില് നിന്നും തുടരെത്തുടരെ ഉച്ചൈസ്തരമവ മുഴക്കപ്പെട്ടു. ദേശീയ വികാരമുണരുന്നത് തങ്ങളുടെ വളര്‍ച്ചക്ക് വിഘാതമെന്നു കണ്ടതിനെ നിരുത്സാഹപ്പെടുത്താന് ഇടത് – സെമിറ്റിക് ചിന്താഗതികള് നടത്തിവന്ന പരിശ്രമങ്ങള് വിജയിക്കാതെ പോയതിന് കാരണവും മറ്റൊന്നല്ല. ഘോഷങ്ങള് മുഴക്കുന്ന പദ്ധതിയിലൂടെ കടന്നുപോയപ്പോള് ഭാരതീയനെന്നും ഹിന്ദുവെന്നും അഭിമാനത്തോടെ പറയുകയും അതിനൊത്ത് ജീവിക്കുകയും ചെയ്യുന്ന വലിയൊരു സമൂഹം സംഘ ശാഖയിലൂടെയിവിടെ സൃഷ്ടിക്കപ്പെട്ടുവെന്ന് സാരം.\nമനസ്സിനുള്ളിലുള്ളത് ഉറക്കെപ്പറഞ്ഞു തുടങ്ങിയപ്പോള് സമാന ചിന്തയുള്ളവര് പരസ്പരം തിരിച്ചറിഞ്ഞൊന്നുചേര്‍ന്നു. സമീപകാല ദൃശ്യങ്ങളിലത് സ്പഷ്ടമാണ്. ആദരണീയ പ്രധാനമന്ത്രി ശ്രീ നരേന്ദ്രമോദിക്ക് അടുത്തിടെ നിരവധി വിദേശരാജ്യങ്ങളിലെ ഭാരതീയ സമൂഹങ്ങള് നല്‍കിയ ബൃഹത്തായ സ്വീകരണ സദസ്സുകളൊക്കെ നാം ശ്രദ്ധിച്ചിട്ടുണ്ടാവുമല്ലോ. പ്രസ്തുത യോഗങ്ങളില് ഹൃദയങ്ങളെ തമ്മില് ചേര്‍ത്തുകൊണ്ട് ഇരുമുഷ്ടിയും ചുരുട്ടി ശബ്ദമുയര്‍ത്തി പ്രധാനമന്ത്രി ഭാരത് മാതാ കീ ജയ് എന്ന ജയഘോഷം മുഴക്കുമ്പോഴും അവിടെ ഒത്തുചേര്‍ന്നവര് അതേറ്റുവിളിക്കുമ്പോഴും അനിര്‍വചനീയമായൊരു ദേശീയവികാരം പ്രവഹിക്കുന്നതായി നമുക്ക് അനുഭവപ്പെട്ടില്ലേ. പുറത്ത് മാത്രമല്ല രാജ്യത്തിനകത്തും അതിന്റെയലകള് നാം കണ്ടു. ഉദാഹരണത്തിന് അടുത്തിടെ വരെ മത ജാതി വികാരങ്ങളിലൂന്നി രാജ്യത്ത് നടന്നിരുന്ന തിരഞ്ഞെടുപ്പ് പ്രചാരണങ്ങളുടെ സ്വഭാവത്തില് ഭാരത് മാതാ കീ ജയ് എന്ന ഘോഷം വരുത്തിയ പരിവര്‍ത്തനങ്ങള് നാം ശ്രദ്ധിച്ചില്ലേ. ആ ജയഘോഷത്തിന്റെ അകമ്പടിയോടെ രാജ്യമെമ്പാടും നടന്ന തെരഞ്ഞെടുപ്പുകളില് ജാതിമത പ്രീണനങ്ങള് അമ്പേ പരാജയപ്പെട്ടു. ഇന്ന് രാഷ്ട്രീയ യോഗങ്ങളില് മാത്രമല്ല സര്‍ക്കാര് പരിപാടികളിലും മന്ത്രിമാരുടെ പര്യടനങ്ങളിലുമെല്ലാം ഭാരതമാതാവ് വിജയിക്കട്ടെയെന്ന ഘോഷം മുഴങ്ങുന്നു. ദേശീയവികാരം വാനോളമുയര്‍ന്നപ്പോള് ദേശസുരക്ഷയുമായി ബന്ധപ്പെട്ട വിഷയങ്ങളില് ജനങ്ങള് സര്‍ക്കാരിനൊപ്പം അടിയുറച്ച് നില്‍ക്കുന്ന കാഴ്ചയും നമ്മള് കണ്ടു. രാഷ്ട്രവിരുദ്ധ ശക്തികളെ ഭാരത് മാതാ കീ ജയ് വിളികള് വല്ലാതെ അലോസരപ്പെടുത്തുന്നതില് നിന്നുതന്നെ അതിന്റെ പ്രധാന്യം നമുക്ക് മനസ്സിലാക്കാനാവുമല്ലോ. ആത്മാഭിമാനത്തോടെ ഭാരതീയരെന്ന് ലോകമെങ്ങും കേള്‍ക്കുമാറ് നാമുറക്കെപ്പറഞ്ഞു തുടങ്ങിയപ്പോള് ഭാരതത്തോടുള്ള ലോക വീക്ഷണത്തിലും നല്ലമാറ്റങ്ങള് വന്നുകഴിഞ്ഞു.\nശാഖയിലെത്തിയ ആദ്യനാളുകളില് ഉറക്കെ ഘോഷം മുഴക്കാന് ശിക്ഷകന് നിര്‍ദ്ദേശിച്ചപ്പോള് സംഭ്രമിച്ചതോര്‍മ്മയുണ്ട്. പതുക്കെ ഘോഷങ്ങള് മനസ്സിന്റെ സംഭ്രമത്തെ ദൂരെയകറ്റി. ഉറക്കെപ്പറയാനുള്ള ആത്മവീര്യം പകര്‍ന്നു നല്‍കി. ഉള്ളിന്റെയുള്ളിലെ ആത്മാഭിമാനത്തെയുണര്‍ത്തി. ഘോഷങ്ങള് കേവലമാവേശദായകം മാത്രമല്ലെന്നതിന്റെ ഒരുത്തമ ദൃഷ്ടാന്തമാണിത്.\nവ്യക്തി നിര്‍മ്മാണം (സംഘവിചാരം 26)\nപതത്വേഷ കായോ…. (സംഘവിചാരം 25)\nഭഗവധ്വജം (സംഘവിചാരം 24)\nഅരനിക്കറും ദണ്ഡയും (സംഘവിചാരം 23 )\nതര്‍ക്കമന്ദിരം തകര്‍ന്നത് ആകസ്മികം\nകേസരി സദസ്സ് ഡൽഹിയിൽ നടന്നു\nകേരള വികസനം: വര്‍ത്തമാനവും ഭാവിയും


സുഡുമോന് മലയാളത്തിലേക്ക് വീണ്ടുമെത്തുന്നു; 'ഒരു കരീബിയിന് ഉഡായിപ്പു'മായി -\nHome Film സുഡുമോന് മലയാളത്തിലേക്ക് വീണ്ടുമെത്തുന്നു; ‘ഒരു കരീബിയിന് ഉഡായിപ്പു’മായി\nസുഡുമോന് മലയാളത്തിലേക്ക് വീണ്ടുമെത്തുന്നു; ‘ഒരു കരീബിയിന് ഉഡായിപ്പു’മായി\nമലയാള സിനിമാ ആസ്വാദകരുടെ മനസില് കണ്ണീരിന്റെ ഒരല്പം നനവ് ബാക്കി വെച്ചാണ് സാമുവല് അബിയോള റോബിന്‍സണ് നൈജീരിയിലേക്ക് മടങ്ങിയത്. ‘സുഡുമോന്’ എന്ന ഓമനപ്പേരിലാണ് ഈ നൈജീരിയന് താരം ഇന്നും മലയാളികള്‍ക്കിടയില് അറിയപ്പെടുന്നത്. ‘സുഡാനി ഫ്രം നൈജീരിയ’ എന്ന ഒറ്റച്ചിത്രത്തിലൂടെ മലയാളികളുടെ ഹൃദയം കീഴടക്കാന് കഴിഞ്ഞു ഈ താരത്തിന്.\nസുഡുമോന് വീണ്ടും മലയാള സിനിമയിലേക്ക് വരുന്നു. ‘ഒരു കരീബിയിന് ഉഡായിപ്പ്’ എന്നാണ് പുതിയ ചിത്രത്തിന്റെ പേര്. സാമുവല് അബിയോള റോബിന്‍സണ് ട്വിറ്ററിലൂടെ കേരളത്തിലേക്കുള്ള തന്റെ രണ്ടാം വരവും ആരാധകരെ അറിയിച്ചിട്ടുണ്ട്. ചിത്രത്തിന്റെ ഫസ്റ്റ് ലുക്ക് പോസ്റ്ററും താരം പങ്കുവെച്ചിട്ടുണ്ട്. നവാഗതനായ എ ജോജിയാണ് ‘ഒരു കരീബിയന് ഉഡായിപ്പ്’ എന്ന ചിത്രത്തിന്റെ സംവിധാനം നിര്‍വ്വഹിക്കുന്നത്.\nകാര്‍ത്തികേയന് സിനിമാസിന്റെ ബാനറില് ആര് കെ വി നായരാണ് ചിത്രത്തിന്റെ നിര്‍മ്മാണം. വിഷ്ണു ഗോവിന്ദ്, വിഷ്ണു വിനയന്, മെറീന മൈക്കിള്, ഋഷി പ്രകാശ്, നിഹാരിക തുടങ്ങിയവരും ചിത്രത്തില് പ്രധാന കഥാപാത്രങ്ങളായെത്തുന്നുണ്ട്.\nസക്കറിയ മുഹമ്മദ് സംവിധാനം നിര്‍വ്വഹിച്ച ചിത്രമായിരുന്നു ‘സുഡാനി ഫ്രം നൈജീരിയ’. സൗബിന് സാഹിര് നായകനായി എത്തിയ ആദ്യ മലയാള സിനിമയാണ് ഇത്. പ്രമേയം കൊണ്ട് തന്നെ ഈ ചിത്രം ഏറെ പ്രേക്ഷക ശ്രദ്ധ നേടിയിരുന്നു. പ്രായഭേദമന്യേ ആരുടേയും ഇഷ്ടം പിടിച്ചുപറ്റുന്ന സുഡു എന്ന കഥാപാത്രം മലയളികള്‍ക്ക് അത്ര എളുപ്പത്തില് മറക്കാനാവില്ല.\nComing soon… pic.twitter.com/1kfsatUqzG\n— Samuel A Robinson (@SamuelRobinsonX)3November 2018\nമിന്നൽ മുരളിയുടെ കള്ളത്തരം പൊളിച്ച് അജു വർഗീസ്- രസകരമായ വിഡിയോ\nബന്‍വാര് സിങ് ഷെഖാവത്തിന്റെ ഭാവങ്ങൾ; ‘പുഷ്പ’യിലെ ഫഹദ് ഫാസിലിന്റെ മാസ്സ് എൻട്രി -വിഡിയോ\nanu - January 24, 2022 0\nമൈജിയിലും മൈജി ഫ്യുച്ചര് സ്റ്റോറുകളിലും വന് വിലക്കുറവുമായി ജനുവരി 26 വരെ റിപ്പബ്ലിക്...\n4 വർഷം കൊണ്ട് വളരെ കഷ്ട്ടപെട്ട് മനസ്സിൽ കാത്തുസൂക്ഷിച്ച സ്വപ്നം ആണ് ‘മേപ്പടിയാൻ’- വ്യാജ...\n‘സണ്ണി’ക്ക് അംഗീകാരം: ധാക്ക അന്താരാഷ്ട്ര ചലച്ചിത്രമേളയിൽ മികച്ച നടനായി ജയസൂര്യ\nഅച്ഛനും മകനും ഒന്നിക്കുന്നു; കാർത്തിക് സുബ്ബരാജ് ചിത്രം മഹാൻ പ്രേക്ഷകരിലേക്ക്


പോലിസ് കസ്റ്റഡിയില് 'ജയ് ശ്രീറാം' വിളിക്കാന് ആവശ്യപ്പെട്ട് മര്‍ദ്ദനം; നടപടി ആവശ്യപ്പെട്ട് മുഖ്യമന്ത്രിക്കും ഡിജിപിക്കും പരാതി\nThu May 19 2022 14:12:21 GMT+0530 (India Standard Time)\nBY BRJ23 Dec 2021 8:13 AM GMT\nBRJ23 Dec 2021 8:13 AM GMT\nആലപ്പുഴ: ആലപ്പുഴയില് പൊലിസ് കസ്റ്റഡിയില് യുവാവിനെ ജയ് ശ്രീറാം വിളിക്കാന് ആവശ്യപ്പെട്ടു മര്‍ദ്ദിച്ച സംഭവത്തില് മുഖ്യമന്ത്രിക്കും ഡിജിപിക്കും പരാതി നല്‍കി.\nമണ്ണഞ്ചേരി മച്ചനാട് വെളി മുഹമ്മദ് ഫിറോസാണ് മുഖ്യമന്ത്രി, ഡിജിപി, മനുഷ്യാവകാശ കമ്മീഷന്, ന്യൂനപക്ഷ കമ്മീഷന്, ജില്ലാ കളക്ടര്, ജില്ലാ പൊലിസ് മേധാവി, പൊലിസ് കംപ്ലയിന്റ് അതോറിറ്റി എന്നിവര്‍ക്ക് പരാതി നല്‍കിയത്.\nഡിസംബര് 20ാം തിയ്യതി രാത്രി പത്തരയോടെയാണ് ഫിറോസിനെ യൂനിഫോം ധരിക്കാത്ത പോലിസുകാര് വീട്ടില്‍നിന്ന് കൊണ്ടുപോയത്. പോലിസ് വാഹനത്തില് കയറിയ ഉടനെ കഠിനമായി മര്‍ദ്ദിച്ചു. ആലപ്പുഴ ഡിവൈഎസ്പി ഓഫിസിന്റെ പുറകുവശത്ത് എത്തിച്ച് അവിടെ വച്ചും നേരം വെളുക്കുംവരെ മര്‍ദ്ദിച്ചു. മര്‍ദ്ദനത്തിനിടയില് പല തവണ 'വന്ദേ മാതര'വും 'ജയ് ശ്രീറാ'മും വിളിപ്പിക്കാന് ശ്രമിച്ചു. വിളിക്കില്ലെന്ന് പറഞ്ഞപ്പോള് വീണ്ടും മര്‍ദ്ദിച്ചു. സുന്നത്ത് ചെയ്തിട്ടുണ്ടോയെന്ന് ഒരു പോലിസുകാരന് മര്‍ദ്ദിക്കുന്നതിനിടയില് ചോദിച്ചിരുന്നു. സ്വര്‍ഗത്തില് ഹൂറിലീങ്ങളെ കിട്ടുവാന് വേണ്ടിയാണോ അതെന്ന് ചോദിക്കുക മാത്രമല്ല, മുസ് ലിംകളെ കേട്ടാല് അറപ്പുളവാക്കുന്ന തരത്തില് തെറി വിളിക്കുകയും ചെയ്തു. നേതാക്കന്മാരെയും വീട്ടിലെ സ്ത്രീകളെയും അറപ്പുളവാക്കുന്ന തെറിവിളിച്ചു. രാവിലെ പത്ത് മണിക്കാണ് സ്റ്റേഷനില് നിന്ന് വിട്ടതെന്നാണ് പരാതിയില് പറയുന്നത്. എന്തിനാണ് മര്‍ദ്ദിച്ചതെന്നോ എന്താണ് കാരണമെന്നോ പറഞ്ഞില്ല. എസ്ഡിപിഐക്കാരനാണോയെന്ന് ചോദിച്ചായിരുന്നു മര്‍ദ്ദനം.\nഫിറോസിന് മര്‍ദ്ദനത്തെത്തുടര്‍ന്ന് മൂത്രം പോകാന് ബുദ്ധിമുട്ടുണ്ട്. രാജേഷ് എന്ന് പേരുള്ള ഉദ്യോഗസ്ഥന്റെ നേതൃത്വത്തിലാണ് മര്‍ദ്ദിച്ചതെന്നും പരാതിയില് പറയുന്നു.\nആലപ്പുഴയില് സര്‍ക്കാര് വിളിച്ചുചേര്‍ത്ത സമാധാന യോഗത്തില് വച്ച് എസ്ഡിപിഐയുടെ ജില്ലാ നേതാവാണ് മര്‍ദ്ദനവിവരം ആദ്യം വെളിപ്പെടുത്തുന്നത്.\nJai Shriram DGP sdpi